# embedding_metadata

key: chroma:document
string_value:
9. С изключение на неоснователно издадените сертификати и в случаите, когато
определянето е било оттеглено, сертификатите запазват валидността си за
срок от девет месеца при следните обстоятелства:
a) националният компетентен орган на държавата членка, в която се
намира регистрираното място на стопанска дейност на доставчика на
високорисковата система с ИИ, обхваната от сертификата, е потвърдил,
че не съществува риск за здравето, безопасността или основните права,
свързан със съответните високорискови системи с ИИ; и
б) друг нотифициран орган писмено е потвърдил, че ще поеме
непосредствената отговорност за тези системи с ИИ и ще приключи
оценяването им в рамките на 12 месеца, считано от оттеглянето на
определянето.
При условията, посочени в първа алинея, националният компетентен орган на
държавата членка, в която е регистрирано мястото на стопанска дейност на
доставчика на системата, обхваната от сертификата, може да удължи срока
на временната валидност на сертификатите за допълнителни срокове от три
месеца, които общо не надхвърлят 12 месеца.
Националният компетентен орган или нотифицираният орган, поемащ
функциите на нотифицирания орган, засегнат от промяната в определянето,
незабавно информира за това Комисията, останалите държави членки и
другите нотифицирани органи.
262/463
BG


key: chroma:document
string_value:
Член 37
Оспорване на компетентността на нотифицираните органи
1. Когато е необходимо, Комисията проучва всички случаи, при които има основания
за съмнение в компетентността на даден нотифициран орган или в това дали
нотифицираният орган продължава да изпълнява изискванията, предвидени в
член 31, и произтичащите от тях отговорности.
2. Нотифициращият орган предоставя на Комисията, при искане от нейна страна,
всичката информация, имаща отношение към нотификацията или поддържането на
компетентността на съответния нотифициран орган.
3. Комисията гарантира, че цялата чувствителна информация, получена в хода на
проучването съгласно настоящия член, се третира като поверителна в
съответствие с член 78.
4. Когато Комисията констатира, че нотифициран орган не отговаря или вече не
отговаря на изискванията за нотифицирането му, тя информира нотифициращата
държава членка за това и изисква от нея да предприеме необходимите коригиращи
мерки, включително, ако е необходимо, спиране на действието или оттегляне на
нотификацията. Когато държавата членка не предприеме необходимите
коригиращи мерки, Комисията може чрез акт за изпълнение да спре
действието, да ограничи или да оттегли определянето. Този акт за изпълнение
се приема в съответствие с процедурата по разглеждане, посочена в член 98,
параграф 2.
263/463
BG


key: chroma:document
string_value:
Член 38
Координация на нотифицираните органи
1. Комисията гарантира, че по отношение на високорисковите системи с ИИ между
нотифицираните органи, работещи по процедури за оценяване на съответствието
▌съгласно настоящия регламент, се установяват подходяща координация и
сътрудничество, които се осъществяват по адекватен начин под формата на секторна
група от нотифицирани органи.
2. Всеки нотифициращ орган гарантира, че нотифицираните от него органи участват в
работата на групата, посочена в параграф 1, пряко или чрез определени
представители.
3. Комисията осигурява обмена на знания и най-добри практики между
нотифициращите органи.
Член 39
Органи за оценяване на съответствието от трети държави
На органите за оценяване на съответствието, създадени съгласно правото на трета държава, с
която Съюзът е сключил споразумение, могат да бъде разрешено да извършват дейностите на
нотифицираните органи съгласно настоящия регламент, при условие че отговарят на
изискванията, предвидени в член 31, или че гарантират равностойно равнище на
съответствие.
264/463
BG


key: chroma:document
string_value:
Раздел 5
Стандарти, оценяване на съответствието, сертификати, регистрация
Член 40
Хармонизирани стандарти и стандартизационни документи
1. Високорисковите системи с ИИ, които съответстват на хармонизираните стандарти
или на части от тях, справочната информация за които е била публикувана в
Официален вестник на Европейския съюз в съответствие с Регламент (EС) №
1025/2012, се считат за съответстващи на изискванията, установени в раздел 2 от
настоящата глава, или, в зависимост от случая, на задълженията, установени в
глава V, раздели 2 и 3 от настоящия регламент, доколкото тези стандарти
обхващат посочените изисквания или задължения.
2. В съответствие с член 10 от Регламент (ЕС) № 1025/2012 Комисията отправя
без ненужно забавяне искания за стандартизация, обхващащи всички
изисквания, установени в раздел 2 от настоящата глава, и според случая искания за
стандартизация, обхващащи задълженията, установени в глава V, раздели 2 и 3
от настоящия регламент,. В искането за стандартизация се изискват и
документи относно процесите на докладване и документиране с цел
подобряване на ресурсната ефективност на системите с ИИ, като например
намаляване на потреблението на енергия и други ресурси на високорисковата
система с ИИ по време на жизнения ѝ цикъл, както и относно ефективното от
енергийна гледна точка разработване на модели на ИИ с общо предназначение.
При изготвянето на искане за стандартизация Комисията се консултира със
Съвета по ИИ и съответните заинтересовани страни, включително
консултативния форум.
265/463
BG


key: chroma:document
string_value:
Когато отправя искане за стандартизация до европейските организации по
стандартизация, Комисията посочва, че стандартите трябва да бъдат ясни,
съгласувани, включително със стандартите, разработени в различните сектори
за продукти, обхванати от съществуващото законодателство на Съюза за
хармонизация, посочено в приложение I, и да имат за цел да се гарантира, че
високорисковите системи с ИИ или моделите на ИИ с общо приложение,
пуснати на пазара или в действие в Съюза, изпълняват съответните
изисквания или задължения, установени в настоящия регламент.
Комисията изисква от европейските организации за стандартизация да
представят доказателства за положените от тях максимални усилия за
постигане на целите, посочени в първа и втора алинея от настоящия параграф,
в съответствие с член 24 от Регламент (ЕС) № 1025/2012.
3. Участниците в процеса на стандартизация се стремят да насърчават
инвестициите и иновациите в областта на ИИ, включително чрез повишаване
на правната сигурност, както и конкурентоспособността и растежа на пазара
на Съюза, да допринасят за укрепването на глобалното сътрудничество в
областта на стандартизацията и отчитането на съществуващите
международни стандарти в областта на ИИ, които са в съответствие с
ценностите, основните права и интереси на Съюза, и да подобряват
управлението с участието на множество заинтересовани страни, като
осигуряват ефективно участие на всички заинтересовани страни в
съответствие с членове 5, 6 и 7 от Регламент (ЕС) № 1025/2012
266/463
BG


key: chroma:document
string_value:
Член 41
Общи спецификации
1. Комисията може да приема актове за изпълнение за установяване на общи
спецификации за изискванията, установени в раздел 2 от настоящата глава,
или, в зависимост от случая, за задълженията, установени в глава V, раздели 2 и 3,
когато са изпълнени следните условия:
a) съгласно член 10, параграф 1 от Регламент (ЕС) № 1025/2012 Комисията е
поискала от една или повече европейски организации за стандартизация да
изготвят хармонизиран стандарт за изискванията, установени в раздел 2
от настоящата глава, или, в зависимост от случая, за задълженията,
установени в глава V, раздели 2 и 3, и:i) искането не е прието от нито
една от европейските организации за стандартизация; или
ii) хармонизираните стандарти, изготвени в резултат на това искане,
не са представени в срока, определен в съответствие с член 10,
параграф 1 от Регламент (ЕС) № 1025/2012; или
iii) съответните хармонизирани стандарти не отразяват в достатъчна
степен опасенията, свързани с основните права; или
iv) хармонизираните стандарти не са в съответствие с искането; и
267/463
BG


key: chroma:document
string_value:
б) в Официален вестник на Европейския съюз не са публикувани данни за
хармонизирани стандарти, обхващащи посочените в раздел 2 от
настоящата глава изисквания или, в зависимост от случая,
задълженията, установени в глава V, раздели 2 и 3, в съответствие с
Регламент (ЕС) № 1025/2012 и не се очаква да бъдат публикувани такива
данни в разумен срок.
При изготвянето на общите спецификации Комисията се консултира с
консултативния форум, посочен в член 67.
Актовете за изпълнение, посочени в първа алинея от настоящия параграф, се
приемат в съответствие с процедурата по разглеждане, посочена в
член 98, параграф 2.
2. Преди да изготви проект за акт за изпълнение, Комисията информира
комитета, посочен в член 22 от Регламент (ЕС) № 1025/2012, че счита за
изпълнени условията, предвидени в параграф 1 от настоящия член.
268/463
BG


key: chroma:document
string_value:
3. Високорисковите системи с ИИ или модели на ИИ с общо предназначение, които
отговарят на общите спецификации, посочени в параграф 1, или на части от тези
спецификации, се считат за съответстващи на изискванията, установени в раздел 2
от настоящата глава, или, в зависимост от случая, на задълженията, установени
в глава V, раздели 2 и 3, доколкото тези общи спецификации обхващат посочените
изисквания или задължения.
4. Когато хармонизиран стандарт е приет от европейска организация за
стандартизация и на Комисията е предложено да публикува справочната
информация за този стандарт в Официален вестник на Европейския съюз,
Комисията оценява хармонизирания стандарт в съответствие с Регламент
(ЕС) № 1025/2012. Когато в Официален вестник на Европейския съюз се
публикува справочната информация за хармонизиран стандарт, Комисията
отменя актовете за изпълнение, посочени в параграф 1, или части от тях,
които обхващат същите изисквания, посочени в раздел 2 от настоящата глава,
или, в зависимост от случая, същите задължения, установени в глава V, раздели
2 и 3.
5. Когато доставчиците на високорискови системи с ИИ или модели на ИИ с общо
предназначение не спазват общите спецификации, посочени в параграф 1, те
надлежно доказват, че са приели технически решения, които изпълняват
изискванията, посочени в раздел 2 от настоящата глава, или, в зависимост от
случая, задълженията, установени в глава V, раздели 2 и 3, до ниво, което е най-
малко равностойно на тях.
269/463
BG


key: chroma:document
string_value:
6. Когато държава членка счита, че дадена обща спецификация не изпълнява
напълно изискванията, установени в раздел 2 от настоящата глава, или, в
зависимост от случая, задълженията, установени в глава V, раздели 2 и 3, тя
информира Комисията за това, като включва подробно обяснение. Комисията
прави оценка на тази информация и ако е целесъобразно, изменя акта за
изпълнение за установяване на съответната обща спецификация.
Член 42
Презумпция за съответствие с определени изисквания
1. ▌Високорисковите системи с ИИ, които са били обучени и изпитани въз основа на
данни, отразяващи конкретните географски, поведенчески, контекстуални или
функционални условия, в които е предназначено те да бъдат използвани, се считат за
съответстващи на приложимите изисквания, предвидени в член 10, параграф 4.
2. Високорисковите системи с ИИ, които са сертифицирани или за които е издадена
декларация за съответствие по схема за сертифициране на киберсигурността
съгласно Регламент (ЕС) 2019/881 и справочната информация за които е била
публикувана в Официален вестник на Европейския съюз, се считат за съответстващи
на изискванията за киберсигурност, установени в член 15 от настоящия регламент,
доколкото сертификатът за киберсигурност или декларацията за съответствие или
части от тях обхващат тези изисквания.
270/463
BG


key: chroma:document
string_value:
Член 43
Оценяване на съответствието
1. За високорисковите системи с ИИ, изброени в точка 1 от приложение III, когато при
доказване на съответствието на високорискова система с ИИ с изискванията,
установени в раздел 2, доставчикът е приложил хармонизираните стандарти,
посочени в член 40, или, когато е приложимо, общите спецификации, посочени в
член 41, доставчикът избира една от следните процедури за оценяване на
съответствието, въз основа на:
a) вътрешния контрол, посочен в приложение VI; или
б) оценяването на системата за управление на качеството и оценяване на
техническата документация с участието на нотифициран орган, посочена в
приложение VII.
▌При доказването на съответствието на високорискова система с ИИ с изискванията,
установени в раздел 2, доставчикът прилага процедурата за оценяване на
съответствието, посочена в приложение VII, когато:
a) не съществуват хармонизираните стандарти, посочени в член 40 ▌, и не са
налице общите спецификации, посочени в член 41;
б) доставчикът не е приложил или е приложил само част от хармонизирания
стандарт;
в) общите спецификации, посочени в буква а), съществуват, но доставчикът
не ги е приложил;
г) един или повече от хармонизираните стандарти, посочени в буква а), са
публикувани с ограничение - само по отношение на частта от стандарта,
която е била ограничена.
271/463
BG


key: chroma:document
string_value:
За целите на процедурата за оценяване на съответствието, посочена в приложение
VII, доставчикът може да избере всеки от нотифицираните органи. Когато обаче
високорисковата система с ИИ е предназначена за пускане в действие от
правоохранителни органи, имиграционни органи или органи в областта на
убежището или от институции, органи, служби или агенции на Съюза, органът за
надзор на пазара, посочен в член 74, параграф 8 или 9, в зависимост от случая,
действа като нотифициран орган.
2. За високорисковите системи с ИИ, посочени в точки 2 – 8 от приложение III,
▌доставчиците следват процедурата за оценяване на съответствието въз основа на
вътрешен контрол, посочена в приложение VI, която не предвижда участието на
нотифициран орган. ▌
3. За високорисковите системи с ИИ, обхванати от законодателството на Съюза за
хармонизация, посочено в раздел А от приложение I, доставчикът следва
съответната процедура за оценяване на съответствието, изисквана съгласно
посочените правни актове. Изискванията, установени в раздел 2 от настоящата глава
дял, се прилагат за тези високорискови системи с ИИ и са част от това оценяване.
Прилагат се също така точки 4.3, 4.4 и 4.5, както и точка 4.6, пета алинея от
приложение VII.
За целите на това оценяване нотифицираните органи, които са били нотифицирани
съгласно посочените правни актове, имат право да упражняват контрол за
съответствието на високорисковите системи с ИИ с изискванията, установени в
раздел 2, при условие че съответствието на тези нотифицирани органи с
изискванията, предвидени в член 31, параграфи 4, 10 и 11, е било оценено в
контекста на процедурата по нотифициране съгласно посочените правни актове.
272/463
BG


key: chroma:document
string_value:
Когато правен акт, посочен в раздел А от приложение I, дава възможност на
производителя на продукта да се откаже от оценяване на съответствието от трето
лице, при условие че е приложил всички хармонизирани стандарти, обхващащи
всички съответни изисквания, производителят може да използва тази възможност
само ако е приложил също така хармонизираните стандарти или, когато е
приложимо, общите спецификации, посочени в член 41, обхващащи всички
изисквания, установени в раздел 2 от настоящата глава.
4. Високорисковите системи с ИИ, които вече са преминали процедура за оценяване
на съответствието, преминават нова процедура за оценяване на съответствието в
случай на съществено изменение, независимо дали изменената система е
предназначена за по-нататъшно разпространение или продължава да се използва от
настоящия внедрител.
За високорисковите системи с ИИ, които продължават да се обучават след пускането
им на пазара или пускането им в действие, не представляват съществено
изменение промените във високорисковата система с ИИ и нейните показатели,
които са били предварително определени от доставчика към момента на
първоначалното оценяване на съответствието и са част от информацията, съдържаща
се в техническата документация, посочена в точка 2, буква е) от приложение IV.
5. На Комисията се предоставя правомощието да приема делегирани актове в
съответствие с член 97 за изменение на приложения VI и VII с цел актуализирането
им с ▌оглед на техническия напредък.
273/463
BG


key: chroma:document
string_value:
6. На Комисията се предоставя правомощието са приема делегирани актове в
съответствие с член 97 с цел изменение на параграфи 1 и 2 от настоящия член с цел
подлагане на високорисковите системи с ИИ, посочени в точки 2 – 8 от приложение
III, на процедурата за оценяване на съответствието, посочена в приложение VII, или
на части от нея. Комисията приема тези делегирани актове, като взема предвид
ефективността на процедурата за оценяване на съответствието въз основа на
вътрешен контрол, посочена в приложение VI, за предотвратяване или свеждане до
минимум на рисковете за здравето и безопасността и защитата на основните права,
породени от такива системи, както и наличието на подходящ капацитет и ресурси
сред нотифицираните органи.
Член 44
Сертификати
1. Сертификатите, издавани от нотифицирани органи в съответствие с приложение VII,
се изготвят на език, който лесно може да бъде разбран от съответните органи в
държавата членка, в която е установен нотифицираният орган.
274/463
BG


key: chroma:document
string_value:
2. Сертификатите са валидни за посочения в тях срок, който не надвишава пет години
за системите с ИИ, обхванати от приложение I, и четири години за системите
с ИИ, обхванати от приложение III. По искане на доставчика валидността на
сертификата може да се удължи за допълнителни срокове, всеки от които не
надхвърля пет години за системи с ИИ, обхванати от приложение I, и четири
години за системи с ИИ, обхванати от приложение III, въз основа на последващо
оценяване съгласно приложимите процедури за оценяване на съответствието. Всяко
допълнение към сертификата остава валидно, при условие че съответният
сертификат е валиден.
3. Когато нотифициран орган установи, че система с ИИ вече не отговаря на
изискванията, установени в раздел 2, въз основа на принципа на пропорционалност
той спира действието или отнема издадения сертификат или налага ограничения
върху него, освен когато съответствието с тези изисквания се осигури чрез
подходящо коригиращо действие, което доставчикът на системата предприема в
рамките на подходящ срок, определен от нотифицирания орган. Нотифицираният
орган обосновава решението си.
▌Трябва да съществува процедура за обжалване на решения на нотифицираните
органи, включително за издадени сертификати за съответствие.
275/463
BG


key: chroma:document
string_value:
Член 45
Задължения на нотифицираните органи за информиране
1. Нотифицираните органи информират нотифициращия орган за следното:
a) всички сертификати на Съюза за оценяване на техническата документация,
всички допълнения към тези сертификати и всички одобрения на системи за
управление на качеството, издадени в съответствие с изискванията на
приложение VII;
б) всеки отказ, ограничаване, спиране на действието или отнемане на сертификат
на Съюза за оценяване на техническата документация или одобрение на
система за управление на качеството, издадени в съответствие с изискванията
на приложение VII;
в) всякакви обстоятелства, които влияят върху обхвата или условията за
нотифициране;
г) всякакви искания за информация, получени от органите за надзор на пазара,
във връзка с дейности по оценяване на съответствието;
д) при поискване — за дейностите по оценяване на съответствието, извършени в
обхвата на тяхната нотификация, и всякакви други извършени дейности,
включително трансгранични дейности и възлагане на подизпълнители.
276/463
BG


key: chroma:document
string_value:
2. Всеки нотифициран орган информира останалите нотифицирани органи за:
a) одобрения на системи за управление на качеството, които е отказал, спрял е
действието им или е отнел, и при поискване — за издадените одобрения на
системи за качество;
б) сертификати на Съюза за оценяване на техническата документация или
допълнения към тях, които е отказал, отнел, спрял е действието им или по друг
начин е ограничил, и при поискване — за издадените сертификати и/или
допълнения към тях.
3. Всеки нотифициран орган предоставя на другите нотифицирани органи,
осъществяващи подобни дейности по оценяване на съответствието, чийто предмет са
същите видове системи с ИИ, съответната информация по въпроси, свързани с
отрицателни и, при поискване, положителни резултати от оценяването на
съответствието.
4. Нотифициращите органи гарантират поверителността на информацията, която
получават в съответствие с член 78.
.
277/463
BG


key: chroma:document
string_value:
Член 46
Дерогация от процедурата за оценяване на съответствието
1. Чрез дерогация от член 43 и при надлежно обосновано искане всеки орган за
надзор на пазара може да разреши пускането на пазара или пускането в действие на
конкретни високорискови системи с ИИ на територията на съответната държава
членка по извънредни причини, свързани с обществената сигурност или защитата на
живота и здравето на хората, опазването на околната среда или защитата на ключови
промишлени и инфраструктурни активи. Това разрешение се издава за ограничен
срок ▌, докато се провеждат необходимите процедури за оценяване на
съответствието, като се вземат предвид извънредните причини, обосноваващи
дерогацията. Тези процедури се провеждат без ненужно забавяне.
2. В надлежно обосновани спешни случаи по извънредни причини, свързани с
обществената сигурност, или при конкретна, съществена и непосредствена
заплаха за живота или физическата безопасност на физически лица,
правоохранителните органи или органите за гражданска защита могат да
пуснат в действие конкретна високорискова система с ИИ без разрешението,
посочено в параграф 1, при условие че това разрешение бъде поискано без
ненужно забавяне по време на използването или след него. Ако разрешението,
посочено в параграф 1, бъде отказано, използването на високорисковата
система с ИИ се прекратява незабавно и всички резултати и крайни продукти
от това използване незабавно се премахват.
278/463
BG


key: chroma:document
string_value:
3. Разрешението, посочено в параграф 1, се издава само ако органът за надзор на пазара
заключи, че високорисковата система с ИИ съответства на изискванията, установени
в раздел 2. Органът за надзор на пазара информира Комисията и другите държави
членки за всяко разрешение, издадено съгласно параграфи 1 и 2. Това задължение
не обхваща чувствителни оперативни данни във връзка с дейностите на
правоохранителните органи.
4. Когато в рамките на 15 календарни дни от получаването на информацията, посочена
в параграф 3, не е повдигнато възражение от държава членка или от Комисията във
връзка с разрешение, издадено от орган за надзор на пазара на държава членка в
съответствие с параграф 1, това разрешение се счита за обосновано.
5. Когато в срок от 15 календарни дни от получаването на информацията, посочена в
параграф 3, държава членка повдигне възражения срещу разрешение, издадено от
орган за надзор на пазара на друга държава членка, или когато Комисията прецени,
че разрешението противоречи на правото на Съюза или че заключението на
държавите членки относно съответствието на системата, посочено в параграф 3, е
необосновано, Комисията без забавяне започва консултации със съответната
държава членка. Провеждат се консултации със съответните оператори и им се
предоставя възможност да представят своето мнение. Комисията решава дали
разрешението е обосновано, като взема предвид тези консултации. Комисията
съобщава решението си на съответната държава членка и съответните оператори.
279/463
BG


key: chroma:document
string_value:
6. Ако Комисията прецени, че разрешението не е обосновано, органът за надзор на
пазара на съответната държава членка го отнема.
7. ▌За високорисковите системи с ИИ, свързани с продукти, обхванати от
законодателството на Съюза за хармонизация, посочено в раздел А от
приложение I, се прилагат само дерогациите от оценката на съответствието,
установени в посоченото законодателство на Съюза за хармонизация.
Член 47
ЕС декларация за съответствие
1. Доставчикът изготвя писмена машинно четима, печатна или електронно
подписана декларация на ЕС за съответствие за всяка високорискова система с ИИ и
я съхранява на разположение на националните компетентни органи в продължение
на 10 години след пускането на пазара или пускането в действие на
високорисковата система с ИИ. В ЕС декларацията за съответствие се посочва
високорисковата система с ИИ, за която тя е изготвена. При поискване, на
съответния национален компетентен орган се представя копие от ЕС декларацията
за съответствие.
2. В ЕС декларацията за съответствие се посочва, че високорисковата система с ИИ
отговаря на изискванията, установени в раздел 2. ЕС декларацията за съответствие
съдържа информацията, посочена в приложение V, и се превежда на език, който
може лесно да бъде разбран от националните компетентни органи на
държавите членки, в които се пуска на пазара или се предоставя високорисковата
система с ИИ.
280/463
BG


key: chroma:document
string_value:
3. Когато високорисковите системи с ИИ се уреждат от друго законодателство на
Съюза за хармонизация, което също изисква ЕС декларация за съответствие, се
изготвя единна ЕС декларация за съответствие по отношение на всички правни
актове на Съюза, приложими към високорисковата система с ИИ. Декларацията
съдържа цялата информация, необходима за установяване на законодателството на
Съюза за хармонизация, с който е свързана съответната декларация.
4. Като изготвя ЕС декларацията за съответствие, доставчикът поема отговорността за
съответствието с изискванията, установени в раздел 2. Доставчикът актуализира ЕС
декларацията за съответствие, когато това е целесъобразно.
5. Комисията приема делегирани актове в съответствие с член 97 с цел актуализиране
на съдържанието на ЕС декларацията за съответствие по приложение V, за да се
въведат елементи, които са станали необходими с оглед на техническия напредък.
Член 48
Маркировка „CE“
1. За маркировката „CE“ се прилагат общите принципи, установени в член 30 от
Регламент (ЕО) № 765/2008.
281/463
BG


key: chroma:document
string_value:
2. За високорискови системи с ИИ, които са само цифрови, се използва цифрова
маркировка „СЕ“ само ако тя е лесно достъпна чрез интерфейса, от който се
осъществява достъпът до тази система, или чрез лесно достъпен
машинночетим код или друго електронно средство.
3. Маркировката „CE“ се нанася върху системите с ИИ по такъв начин, че да бъде
видима, четлива и незаличима. Когато това не е възможно или не може да бъде
гарантирано поради естеството на високорисковата система с ИИ,
маркировката се нанася върху опаковката или в придружаващите документи, в
зависимост от случая.
4. Когато е приложимо, маркировката „CE“ е следвана от идентификационния номер
на нотифицирания орган, отговарящ за процедурите за оценяване на съответствието
по член 43. Идентификационният номер на нотифицирания орган се нанася от
самия орган или, по негови указания, от доставчика или от негов упълномощен
представител. Идентификационният номер се посочва също така върху всеки
рекламен материал, който указва, че високорисковата система с ИИ отговаря на
изискванията за маркировката „СЕ“.
5. Когато към високорисковите системи с ИИ се прилага друг правен акт на
Съюза, което също предвижда нанасяне на маркировката „СЕ“, маркировката
„CE“ указва, че високорисковата система с ИИ съответства и на изискванията
на това друг правен акт.
282/463
BG


key: chroma:document
string_value:
Член 49
Регистрация
1. Преди пускането на пазара или пускането в действие на високорискова система с
ИИ, посочена в приложение III, с изключение на високорисковите системи с ИИ,
посочени в точка 2 от приложение III, доставчикът или, когато е приложимо,
упълномощеният представител регистрира себе си и своята система в базата данни
на ЕС, посочена в член 71.
2. Преди пускането на пазара или пускането в действие на система с ИИ, за която
доставчикът е стигнал до заключението, че не е високорискова съгласно член 6,
параграф 3, този доставчик или, когато е приложимо, упълномощеният
представител регистрира себе си и тази система в базата данни на ЕС,
посочена в член 71.
3. Преди пускането в действие или използването на високорискова система с ИИ,
посочена в приложение III, с изключение на високорисковите системи с ИИ,
посочени в точка 2 от приложение III, внедрителите, които са публични
органи, институции, органи, служби или агенции на Съюза или лица, действащи
от тяхно име, се регистрират, избират системата и регистрират
използването ѝ в базата данни на ЕС, посочена в член 71.
283/463
BG


key: chroma:document
string_value:
4. За високорисковите системи с ИИ, посочени в точки 1, 6 и 7 от приложение III
в правоохранителната област или в областта на миграцията, убежището и
управлението на граничния контрол, регистрацията, посочена в параграфи
1, 2 и 3 от настоящия член, се извършва в защитен непубличен раздел от базата
данни на ЕС, посочена в член 71, и включва, в зависимост от случая, само
посочената по-долу информация по:
a) раздел А, точки 1 – 10 от приложение VIII, с изключение на точки 6, 8 и 9;
б) раздел Б, точки 1 – 3 от приложение VIII;
в) раздел В, точки 1 – 5 и точки 8 и 9 от приложение VIII;
г) точки 1, 2, 3 и 5 от приложение IX.
Само Комисията и националните органи, посочени в член 74, параграф 8, имат
достъп до съответните раздели с ограничен достъп от базата данни на ЕС,
изброени в първа алинея от настоящия член.
5. Високорисковите системи с ИИ, посочени в точка 2 от приложение III, се
регистрират на национално равнище.
284/463
BG


key: chroma:document
string_value:
ГЛАВА IV
ЗАДЪЛЖЕНИЯ ЗА ПРОЗРАЧНОСТ ЗА ДОСТАВЧИЦИТЕ И ВНЕДРИТЕЛИТЕ НА
НЯКОИ СИСТЕМИ С ИИ
Член 50
Задължения за прозрачност за доставчиците и внедрителите на някои системи с ИИ
1. Доставчиците гарантират, че системите с ИИ, предназначени да взаимодействат
пряко с физически лица, са проектирани и разработени по такъв начин, че
съответните физически лица да бъдат информирани, че взаимодействат със
система с ИИ, освен ако това не е очевидно от гледна точка на физическо лице,
което е сравнително добре информирано, наблюдателно и предпазливо, като се
вземат предвид обстоятелствата и контекстът на използване. Това задължение не се
прилага за системи с ИИ, разрешени по закон за разкриване, предотвратяване,
разследване или наказателно преследване на престъпления, при спазване на
подходящи гаранции за правата и свободите на трети лица, освен когато тези
системи са общодостъпни с цел подаване на сигнали за престъпление.
285/463
BG


key: chroma:document
string_value:
2. Доставчиците на системи с ИИ, включително системи с ИИ с общо
предназначение, които генерират синтетично аудио съдържание, изображения,
видео или текстово съдържание, гарантират, че резултатите от системата с
ИИ са представени в машинночетим формат и са разпознаваеми като
изкуствено генерирани или обработени. Доставчиците гарантират, че техните
технически решения са ефективни, оперативно съвместими, стабилни и
надеждни, доколкото това е технически осъществимо, като се вземат предвид
особеностите и ограниченията на различните видове съдържание, разходите за
прилагане и общопризнатите съвременните технически постижения, които
може да бъдат отразени в подходящи технически стандарти. Това задължение
не се прилага, доколкото системите с ИИ изпълняват помощна функция при
стандартно редактиране или не променят съществено въведените от
внедрителя входящи данни или семантиката им, или когато са разрешени по
закон за разкриване, предотвратяване, разследване или наказателно преследване
на престъпления.
3. Внедрителите на системи за разпознаване на емоции или на системи за
биометрично категоризиране информират физическите лица, които са изложени на
съответната система, за функционирането на системата и обработват личните
данни в съответствие с регламенти (ЕС) 2016/679 и (ЕС) 2018/1725 и Директива
(ЕС) 2016/680, в зависимост от случая. Това задължение не се прилага за системи с
ИИ, използвани за биометрично категоризиране и разпознаване на емоции, които
са разрешени по закон за разкриване, предотвратяване или разследване на
престъпления, при спазване на подходящи гаранции за правата и свободите на
трети лица и в съответствие с правото на Съюза.
286/463
BG


key: chroma:document
string_value:
4. Внедрителите на система с ИИ за генериране или обработка на изображения, аудио
или видео съдържание, които представляват убедителен фалшификат,
оповестяват обстоятелството, че съдържанието е изкуствено генерирано или
обработено. Това задължение не се прилага, когато използването е разрешено по
закон за разкриване, предотвратяване, разследване или наказателно преследване
на престъпления. Когато съдържанието е част от произведение или програма,
които имат очевиден творчески, сатиричен, артистичен, художествен или
подобен характер, задълженията за прозрачност, посочени в настоящия
параграф, се ограничават до оповестяване на съществуването на такова
генерирано или обработено съдържание по подходящ, ясен и видим начин, който
не възпрепятства показването или използването на произведението.
Внедрителите на система с ИИ, която генерира или обработва текст,
публикуван с цел информиране на обществеността по въпроси от обществен
интерес, оповестяват обстоятелството, че текстът е бил изкуствено
генериран или обработен. Това задължение не се прилага, когато използването е
разрешено по закон за разкриване, предотвратяване, разследване или наказателно
преследване на престъпления или когато генерираното от ИИ съдържание е
преминало през процес на преглед от човек или редакционен контрол и когато
физическо или юридическо лице носи редакционна отговорност за
публикуването на съдържанието.
287/463
BG


key: chroma:document
string_value:
5. Информацията, посочена в параграфи 1 – 4, се предоставя на засегнатите
физически лица по ясен и добре различим начин най-късно в момента на
първото взаимодействие или първия контакт. Информацията отговаря на
приложимите изисквания за достъпност.
6. Параграфи 1 – 4 не засягат изискванията и задълженията, установени в глава III,
нито други задължения за прозрачност, установени в правото на Съюза или в
националното право за внедрителите на системи с ИИ.
7. Службата по ИИ насърчава и улеснява изготвянето на кодекси за поведение на
равнището на Съюза, за да се улесни ефективното изпълнение на задълженията
по отношение на откриването и обозначаването на изкуствено генерирано или
обработено съдържание. Комисията може да приема актове за изпълнение за
одобряване на тези кодекси за добри практики в съответствие с процедурата,
предвидена в член 56, параграф 6. Когато счете кодекса за неподходящ,
Комисията може да приеме акт за изпълнение, в който се установяват общите
правила за изпълнението на тези задължения в съответствие с процедурата по
разглеждане, предвидена в член 98, параграф 2.
288/463
BG


key: chroma:document
string_value:
ГЛАВА V
МОДЕЛИ НА ИИ С ОБЩО ПРЕДНАЗНАЧЕНИЕ
Раздел 1
Правила за класификация
Член 51
Класификация на моделите на ИИ с общо предназначение като модели на ИИ с общо
предназначение, пораждащи системен риск
1. Модел на ИИ с общо предназначение се класифицира като модел на ИИ с общо
предназначение, пораждащ системен риск, ако отговаря на някое от следните
условия:
a) има възможности с голямо въздействие, оценени въз основа на подходящи
технически инструменти и методологии, включително показатели и
сравнителни показатели;
б) въз основа на решение на Комисията, по собствена инициатива или след
квалифициран сигнал от експертната група, има възможности или
въздействие, равностойни на посочените в буква а), като се вземат
предвид критериите, посочени в приложение XIII.
289/463
BG


key: chroma:document
string_value:
2. Счита се, че даден модел на ИИ с общо предназначение има възможности с
голямо въздействие съгласно параграф 1, буква а), когато общото количество
изчисления, използвани за неговото обучение, измерено при операции с плаваща
запетая, е по-голямо от 1025.
3. Комисията приема делегирани актове в съответствие с член 97 за изменение на
праговете, посочени в параграфи 1 и 2 от настоящия член, както и за допълване
на референтните стойности и показателите с оглед на технологичното
развитие, като например алгоритмични подобрения или повишена
ефективност на хардуера, когато е необходимо, за да могат тези прагове да
отразяват съвременното технологично равнище.
Член 52
Процедура
1. Когато модел на ИИ с общо предназначение отговаря на условието, посочено в
член 51, параграф 1, буква а), съответният доставчик уведомява Комисията без
забавяне и при всички случаи в срок от две седмици след като това изискване е
изпълнено или стане известно, че ще бъде изпълнено. Това уведомление включва
необходимата информация, за да се докаже, че съответното изискване е
изпълнено. Ако Комисията получи информация за модел на ИИ с общо
предназначение, пораждащ системни рискове, за които не е била уведомена, тя
може да реши да го определи като модел, пораждащ системен риск.
290/463
BG


key: chroma:document
string_value:
2. Доставчикът на модел на ИИ с общо предназначение, който отговаря на
условието, посочено в член 51, параграф 1, буква а), може да представи заедно
със своето уведомление достатъчно обосновани аргументи, за да докаже, че по
изключение, въпреки че отговаря на това изискване, моделът на ИИ с общо
предназначение не поражда, поради специфичните си характеристики,
системни рискове и поради това не следва да бъде класифициран като модел на
ИИ с общо предназначение, пораждащ системен риск.
3. Когато Комисията стигне до заключението, че аргументите, представени
съгласно параграф 2, не са достатъчно обосновани и съответният доставчик не
е бил в състояние да докаже, че моделът на ИИ с общо предназначение не
поражда системни рискове поради специфичните си характеристики, тя
отхвърля тези аргументи и моделът на ИИ с общо предназначение се счита за
модел на ИИ с общо предназначение, пораждащ системен риск.
4. Комисията може да определи модел на ИИ с общо предназначение като
пораждащ системни рискове, по собствена инициатива или след квалифициран
сигнал от експертната група съгласно член 90, параграф 1, буква а) въз основа на
критериите, посочени в приложение XIII.
На Комисията се предоставя правомощието да приема делегирани актове в
съответствие с член 97 с цел изменение на приложение XIII чрез
конкретизиране и актуализиране на критериите, посочени в това приложение.
291/463
BG


key: chroma:document
string_value:
5. При обосновано искане от доставчик, чийто модел е определен като модел на
ИИ с общо предназначение, пораждащ системен риск, съгласно параграф 4,
Комисията взема предвид искането и може да реши да направи повторна
оценка дали все още може да се счита, че моделът на ИИ с общо предназначение
поражда системни рискове въз основа на критериите, установени в
приложение XIII. Това искане следва да съдържа обективни, подробни и нови
причини, възникнали след решението за определяне. Доставчиците могат да
поискат повторна оценка най-рано шест месеца след решението за определяне.
Ако след повторната оценка Комисията реши да продължи да счита модела за
модел на ИИ с общо предназначение, пораждащ системен риск, доставчиците
могат да поискат нова повторна оценка най-рано шест месеца след това
решение.
6. Комисията прави необходимото за публикуването на списък на моделите на ИИ
с общо предназначение, пораждащи системен риск, и актуализира този списък,
без да се засяга необходимостта от зачитане и защита на правата върху
интелектуалната собственост и поверителната търговска информация или
търговските тайни в съответствие с правото на Съюза и националното право.
292/463
BG


key: chroma:document
string_value:
Раздел 2
Задължения на доставчиците на модели на ИИ с общо предназначение
Член 53
Задължения на доставчиците на модели на ИИ с общо предназначение
1. Доставчиците на модели на ИИ с общо предназначение:
a) изготвят и актуализират техническата документация на модела,
включително процеса на неговото обучение и изпитване, както и
резултатите от неговата оценка, която съдържа най-малко
информацията, посочена в приложение XI, с цел тя да бъде предоставена
при поискване на Службата по ИИ и на националните компетентни
органи;
б) изготвят, актуализират и предоставят информация и документация на
доставчиците на системи с ИИ, които възнамеряват да интегрират
модела на ИИ с общо предназначение в своите системи с ИИ. Без да се
засяга необходимостта от зачитане и защита на правата върху
интелектуалната собственост и поверителната търговска информация
или търговските тайни в съответствие с правото на Съюза и
националното право, информацията и документацията:
i) дават възможност на доставчиците на системи с ИИ да разберат
добре възможностите и ограниченията на модела на ИИ с общо
предназначение и да изпълняват задълженията си съгласно
настоящия регламент; и
293/463
BG


key: chroma:document
string_value:
ii) съдържат най-малко елементите, определени в приложение XII;
в) въвеждат политика за спазване на правото на Съюза в областта на
авторското право и сродните права, и по-специално с цел идентифициране
и спазване, включително чрез най-съвременните технологии, на случаите
на запазване на права съгласно член 4, параграф 3 от Директива (ЕС)
2019/790;
г) представят и оповестяват публично достатъчно подробно обобщение на
съдържанието, използвано за обучение на модела на ИИ с общо
предназначение, по образец, предоставен от Службата по ИИ.
2. Задълженията, посочени в параграф 1, букви а) и б), не се прилагат за
доставчиците на модели на ИИ, предоставени с безплатен лиценз с отворен
код, който позволява достъп, използване, изменение и разпространение на
модела, и чиито параметри, включително теглата, информацията за
архитектурата на модела и информацията за използването на модела, са
публично достъпни. Това изключение не се прилага за модели на ИИ с общо
предназначение, пораждащи системни рискове.
3. Доставчиците на модели на ИИ с общо предназначение си сътрудничат при
необходимост с Комисията и националните компетентни органи при
упражняването на техните компетентност и правомощия съгласно
настоящия регламент.
294/463
BG


key: chroma:document
string_value:
4. Доставчиците на модели на ИИ с общо предназначение могат да се основават
на кодекси за добри практики по смисъла на член 56, за да покажат, че спазват
задълженията по параграф 1 от настоящия член до публикуването на
хармонизиран стандарт. По отношение на доставчиците, които спазват
европейски хармонизиран стандарт, съществува презумпция за съответствие,
доколкото стандартите обхващат посочените задължения. Доставчиците на
модели на ИИ с общо предназначение, които не се придържат към одобрен
кодекс за добри практики или не спазват европейски хармонизиран стандарт,
представят други подходящи средства за постигане на съответствие с цел
оценката им от Комисията.
5. С цел да се улесни спазването на приложение XI, и по-специално на точка 2,
букви г) и д) от него, на Комисията се предоставя правомощието да приема
делегирани актове в съответствие с член 97 относно подробното описание на
методиките за измерване и изчисляване, за да се даде възможност за
съпоставима и проверима документация.
6. На Комисията се предоставя правомощието приема делегирани актове в
съответствие с член 97, параграф 2, за да изменя приложения XI и XII с оглед на
технологичното развитие.
7. Всяка информация или документация, получена съгласно настоящия член,
включително търговските тайни, се третира в съответствие със
задълженията за поверителност, установени в член 78.
295/463
BG


key: chroma:document
string_value:
Член 54
Упълномощени представители на доставчиците на модели на ИИ с общо
предназначение
1. Преди да пуснат модел на ИИ с общо предназначение на пазара на Съюза,
доставчиците, установени в трети държави, с писмено пълномощно определят
упълномощен представител, който е установен в Съюза.
2. Доставчикът осигурява възможност на упълномощения си представител да
изпълнява задачите, посочени в пълномощното, получено от доставчика.
3. Упълномощеният представител изпълнява задачите, посочени в
пълномощното, получено от доставчика. При поискване той предоставя на
Службата по ИИ копие от пълномощното на един от официалните езици на
институциите на Съюза. За целите на настоящия регламент пълномощното
дава право на упълномощения представител да изпълнява следните задачи:
a) да проверява дали доставчикът е изготвил техническата документация,
посочена в приложение XI, и дали е изпълнил всички задължения,
установени в член 53 и, когато е приложимо, в член 55;
б) да съхранява на разположение на Службата по ИИ и националните
компетентни органи копие от техническата документация, посочена в
приложение XI, в продължение на 10 години след пускането на модела на
ИИ с общо предназначение на пазара, както и данни за контакт на
доставчика, определил упълномощения представител;
296/463
BG


key: chroma:document
string_value:
в) да предоставя на Службата за ИИ, при обосновано искане, цялата
информация и документация, включително посочената в буква б),
необходима за доказване на спазването на задълженията по настоящата
глава;
г) при мотивирано искане да си сътрудничи със Службата за ИИ и с
компетентните органи относно всяко действие, което те предприемат
във връзка с модела на ИИ с общо предназначение, включително когато
моделът е интегриран в системи с ИИ, пуснати на пазара или пуснати в
действие в Съюза.
4. Пълномощното дава право на упълномощения представител да отговаря, наред
или вместо доставчика, пред Службата по ИИ или компетентните органи и
засегнатите лица по всички въпроси, свързани с осигуряването на съответствие
с настоящия регламент.
5. Упълномощеният представител се отказва от упълномощаването, ако счита
или има основание да счита, че доставчикът действа в противоречие със
задълженията си съгласно настоящия регламент. В такъв случай той също
така незабавно информира Службата по ИИ за за отказа от
упълномощаването и основанията за това.
6. Задължението, определено в настоящия член, не се прилага за доставчиците на
модели на ИИ с общо предназначение, предоставени с безплатен лиценз с
отворен код, който позволява достъп, използване, изменение и разпространение
на модела, и чиито параметри, включително теглата, информацията за
архитектурата на модела и информацията за използването на модела, са
публично достъпни, освен ако моделите на ИИ с общо предназначение не
пораждат системни рискове.
297/463
BG


key: chroma:document
string_value:
Раздел 3
Задължения на доставчиците на модели на ИИ с общо предназначение, пораждащи
системен риск
Член 55
Задължения на доставчиците на модели на ИИ с общо предназначение, пораждащи
системен риск
1. В допълнение към задълженията, изброени в членове 53 и 54, доставчиците на
модели на ИИ с общо предназначение, пораждащи системен риск:
a) извършват оценка на модела в съответствие със стандартизирани
протоколи и инструменти, отразяващи съвременните технологични
постижения, включително провеждат и документират състезателно
изпитване на модела с цел установяване и намаляване на системните
рискове;
б) оценяват и ограничават възможните системни рискове на равнището на
Съюза, включително техните източници, които могат да произтичат от
разработването, пускането на пазара или използването на модели на ИИ с
общо предназначение, пораждащи системен риск;
298/463
BG


key: chroma:document
string_value:
в) проследяват, документират и докладват без ненужно забавяне на
Службата по ИИ и, когато е целесъобразно, на националните
компетентни органи, съответната информация за сериозните инциденти
и възможните коригиращи действия за справяне с тях;
г) гарантират подходящо ниво на защита на киберсигурността за модела на
ИИ с общо предназначение, пораждащ системен риск, и физическата
инфраструктура на модела.
2. Доставчиците на модели на ИИ с общо предназначение, пораждащи системен
риск, могат да се основават на кодекси за добри практики по смисъла на член 56,
за да докажат спазването на задълженията по параграф 1 от настоящия член
до публикуването на хармонизиран стандарт. По отношение на доставчиците,
които спазват европейски хармонизиран стандарт, съществува презумпция за
съответствие, доколкото стандартите обхващат посочените задължения.
Доставчиците на модели на ИИ с общо предназначение, пораждащи системен
риск, които не се придържат към одобрен кодекс за добри практики или не
спазват европейски хармонизиран стандарт, представят други подходящи
средства за постигане на съответствие с цел оценката им от Комисията.
3. Всяка информация или документация, получена съгласно настоящия член,
включително търговските тайни, се третира в съответствие със
задълженията за поверителност, установени в член 78.
299/463
BG


key: chroma:document
string_value:
Раздел 4
Кодекси за добри практики
Член 56
Кодекси за добри практики
1. Службата по ИИ насърчава и улеснява изготвянето на кодекси за добри
практики на равнището на Съюза, за да се допринесе за правилното прилагане
на настоящия регламент, като се вземат предвид международните подходи.
2. Службата по ИИ и Съветът по ИИ се стремят да гарантират, че кодексите за
добри практики обхващат най-малко задълженията, предвидени в членове 53 и
55, включително следните въпроси:
a) средствата за осигуряване на актуализиране на информацията, посочена в
член 53, параграф 1, букви а) и б), с оглед на пазарното и технологичното
развитие;
б) степента на подробност на обобщението на съдържанието, използвано за
обучение;
в) установяването на вида и естеството на системните рискове на
равнището на Съюза, включително техните източници, когато е
целесъобразно;
300/463
BG


key: chroma:document
string_value:
г) мерките, процедурите и условията за оценката и управлението на
системните рискове на равнището на Съюза, включително свързаната с
тях документация, като те трябва да са пропорционални на рисковете,
съобразени с тяхната значимост и вероятност, както и с конкретните
трудности за справяне с тези рискове с оглед на възможните начини,
поради които те могат да възникнат и да се проявят по веригата за
създаване на стойност в областта на ИИ.
3. Службата по ИИ може да покани всички доставчици на модели на ИИ с общо
предназначение, както и съответните национални компетентни органи, да
участват в изготвянето на кодекси за добри практики. Организациите на
гражданското общество, промишленият сектор, академичните среди и други
заинтересовани страни, като доставчици надолу по веригата и независими
експерти, могат да подкрепят процеса.
4. Службата по ИИ и Съветът по ИИ се стремят да гарантират, че в кодексите
за добри практики ясно се определят техните конкретни цели и се съдържат
ангажименти или мерки, включително, когато е целесъобразно, ключови
показатели за ефективност, за да могат да се постигнат тези цели, и че в тях
надлежно се вземат предвид потребностите и интересите на всички
заинтересовани страни, включително засегнатите лица, на равнището на
Съюза.
301/463
BG


key: chroma:document
string_value:
5. Службата по ИИ се стреми да гарантира, че придържащите се към кодексите
за добри практики докладват редовно на Службата по ИИ относно
изпълнението на ангажиментите и предприетите мерки и резултатите от
тях, включително измерени спрямо ключовите показатели за изпълнение,
когато е целесъобразно. В ключовите показатели за изпълнение и
ангажиментите за докладване се отчитат разликите между различните
участници от гледна точка на мащаб и капацитет.
6. Службата по ИИ и Съветът по ИИ редовно наблюдават и оценяват
постигането на целите, заложени в кодексите за добри практики, от страна
на участниците и техния принос за правилното прилагане на настоящия
регламент. Службата по ИИ и Съветът по ИИ оценяват дали кодексите за
добри практики обхващат задълженията, предвидени в членове 53 и 55, и
редовно наблюдават и оценяват постигането на заложените в тях цели. Те
публикуват своята оценка на адекватността на кодексите за добри практики.
Комисията може да одобри чрез акт за изпълнение даден кодекс за добри
практики и да осигури общата му приложимост в рамките на Съюза. Този акт
за изпълнение се приема в съответствие с процедурата по разглеждане,
посочена в член 98, параграф 2.
7. Службата по ИИ може да прикани всички доставчици на модели на ИИ с общо
предназначение да се придържат към кодексите за добри практики. За
доставчиците на модели на ИИ с общо предназначение, които не пораждат
системни рискове, придържането може да бъде ограничено до задълженията,
предвидени в член 53, освен ако те изрично не заявят интерес да се придържат
изцяло към кодекса.
302/463
BG


key: chroma:document
string_value:
8. Когато е целесъобразно, Службата по ИИ насърчава и улеснява и прегледа и
адаптирането на кодексите за добри практики, по-специално с оглед на нови
стандарти. Службата по ИИ подпомага оценката на наличните стандарти.
9. Кодексите за добри практики трябва да са готови до ... [девет месеца от
датата на влизане в сила на настоящия регламент]. Службата по ИИ
предприема необходимите мерки, включително отправя покана към
доставчиците съгласно параграф 7.
Ако до ... [12 месеца от датата на влизане в сила], даден кодекс за добри
практики не може да бъде подготвен или ако Службата по ИИ счете, че той не
е подходящ съгласно оценката му по параграф 6 от настоящия член, Комисията
може да предвиди чрез актове за изпълнение общи правила за изпълнението на
задълженията, предвидени в членове 53 и 55, включително въпросите, посочени
в параграф 2 от настоящия член. Тези актове за изпълнение се приемат в
съответствие с процедурата по разглеждане, посочена в член 98, параграф 2.
303/463
BG


key: chroma:document
string_value:
ГЛАВА VI
МЕРКИ В ПОДКРЕПА НА ИНОВАЦИИТЕ
Член 57
Регулаторни лаборатории в областта на ИИ
1. Държавите членки гарантират, че техните компетентни органи създават
най-малко една регулаторна лаборатория в областта на ИИ на национално
равнище, която започва да функционира до ... [24 месеца след влизането в сила
на настоящия регламент]. Тази лаборатория може също да бъде създадена
съвместно с компетентните органи на други държави членки. Комисията
може да предоставя техническа подкрепа, консултации и инструменти за
създаването и функционирането на регулаторни лаборатории в областта на
ИИ.
Задължението по първа алинея може също да бъде изпълнено и чрез участие в
съществуваща лаборатория, доколкото това участие осигурява равностойно
равнище на национално покритие за участващите държави членки.
304/463
BG


key: chroma:document
string_value:
2. Могат да бъдат създадени и допълнителни регулаторни лаборатории в
областта на ИИ на регионално или местно равнище или съвместно с
компетентните органи на други държави членки.
3. Европейският надзорен орган по защита на данните може също така да създаде
регулаторна лаборатория в областта на ИИ за институциите, органите,
службите и агенциите на Съюза и да изпълнява функциите и задачите на
националните компетентни органи в съответствие с настоящата глава.
4. Държавите членки гарантират, че компетентните органи, посочени в
параграфи 1 и 2, заделят достатъчно ресурси за ефективното и своевременно
спазване на настоящия член. Когато е целесъобразно, националните
компетентни органи си сътрудничат с други съответни органи и могат да
допуснат включването на други участници в екосистемата на ИИ.
Настоящият член не засяга други регулаторни лаборатории, създадени съгласно
правото на Съюза или националното право. Държавите членки гарантират
подходящо равнище на сътрудничество между органите, упражняващи надзор
върху тези други лаборатории, и националните компетентни органи.
305/463
BG


key: chroma:document
string_value:
5. Регулаторните лаборатории в областта на ИИ, създадени съгласно параграф 1,
осигуряват контролирана среда, която насърчава иновациите и улеснява
разработването, обучението, изпитването и валидирането на иновативни
системи с ИИ в рамките на ограничен срок, преди те да бъдат пуснати на
пазара или в действие съгласно конкретен план за лаборатория, договорен
между доставчиците или потенциалните доставчици и компетентния орган.
Тези лаборатории могат да включват изпитване в реални условия, върху което
се упражнява надзор в рамките на лабораторията.
6. Компетентните органи осигуряват, когато е целесъобразно, насоки, надзор и
подкрепа в рамките на регулаторната лаборатория в областта на ИИ с цел
набелязване на рисковете, по-специално по отношение на основните права,
здравето и безопасността, изпитванията, мерките за смекчаване на
последиците и тяхната ефективност във връзка със задълженията и
изискванията на настоящия регламент и, когато е приложимо, на други правни
актове на Съюза и национални правни актове, върху които се упражнява надзор
в рамките на лабораторията.
7. Компетентните органи дават на доставчиците и на потенциалните
доставчици, участващи в регулаторна лаборатория в областта на ИИ, насоки
относно регулаторните очаквания и начините за изпълнение на изискванията и
задълженията, установени в настоящия регламент.
306/463
BG


key: chroma:document
string_value:
При поискване от доставчика или потенциалния доставчик на системата с ИИ
компетентният орган изготвя писмено доказателство за успешно извършените
дейности в лабораторията. Компетентният орган също така изготвя доклад
за напускане, в който подробно се описват дейностите, извършени в
лабораторията, и свързаните с тях общи резултати и резултати от
обучението. Доставчиците могат да използват тази документация, за да
докажат съответствието си с настоящия регламент по време на процеса на
оценяване на съответствието или съответните дейности по надзор на пазара.
Във връзка с това докладите за напускане и писмените доказателства,
изготвени от националния компетентен орган, се вземат предвид от органите
за надзор на пазара и нотифицираните органи с оглед ускоряване на
процедурите за оценяване на съответствието в разумна степен.
8. При спазване на разпоредбите за поверителност в член 78 и със съгласието на
доставчика или потенциалния доставчик, на Комисията и Съвета по ИИ се
разрешава достъп до докладите за напускане. Те ги вземат предвид, когато е
целесъобразно, при изпълнението на своите задачи съгласно настоящия
регламент. Ако както доставчикът или потенциалният доставчик, така и
националният компетентен орган изрично дадат съгласието си, докладът за
напускане може да бъде оповестен публично чрез единната информационна
платформа, посочена в настоящия член.
9. Създаването на регулаторни лаборатории в областта на ИИ има за цел да
допринесе за постигането на следните цели:
a) подобряване на правната сигурност за постигане на регулаторно
съответствие с настоящия регламент или, когато е приложимо, с друго
приложимо право на Съюза и национално право;
307/463
BG


key: chroma:document
string_value:
б) подпомагане на обмена на добри практики чрез сътрудничество с
органите, участващи в регулаторните лаборатории в областта на ИИ;
в) насърчаване на иновациите и конкурентоспособността и улесняване на
развитието на екосистема на ИИ;
г) спомагане за основаното на факти натрупване на регулаторен опит.
д) улесняване и ускоряване на достъпа до пазара на Съюза за системи с ИИ,
по-специално когато те се предоставят МСП, включително новосъздадени
предприятия.
10. Националните компетентни органи гарантират, че доколкото иновативните
системи с ИИ включват обработване на лични данни или по друг начин попадат в
обхвата на надзорните правомощия на други национални органи или компетентни
органи, предоставящи или подкрепящи достъпа до данни, националните органи за
защита на данните и посочените други национални или компетентни органи са
привлечени във функционирането на регулаторната лаборатория в областта на ИИ и
участват в надзора на онези аспекти, които контролират в рамките на
съответните си задачи и правомощия.
308/463
BG


key: chroma:document
string_value:
11. Регулаторните лаборатории в областта на ИИ не засягат надзорните или
коригиращите правомощия на компетентните органи, упражняващи надзор върху
регулаторните лаборатории, включително на регионално или местно равнище.
Всички значителни рискове за здравето и безопасността и за основните права,
набелязани по време на разработването и изпитването на такива системи с ИИ,
трябва да водят до предприемането подходящи ограничителни мерки.
Националните компетентни органи разполагат с правомощието да спрат или
да прекратят процеса на изпитване или участието в лабораторията, ако не е
възможно ефективно въвеждане на ограничителните мерки, и да информират
Службата по ИИ за това решение. Тези органи упражняват своите надзорни
правомощия в рамките на съответното право, като използват свободата си на
преценка при прилагане на правни разпоредби по отношение на конкретен
проект за регулаторна лаборатория в областта на ИИ, с цел подкрепа на
иновациите в областта на ИИ в Съюза.
12. Доставчиците и потенциалните доставчици, участващи в регулаторната
лаборатория в областта на ИИ продължават да носят отговорност съгласно
приложимото право на Съюза и национално право относно отговорността за всяка
вреда, причинена на трети лица в резултат от експериментите, провеждани в
лабораторията. Въпреки това, при условие че потенциалните доставчици
спазват конкретните план и условията за участие и добросъвестно следват
указанията, дадени от националния компетентен орган, органите не налагат
административни глоби и имуществени санкции за нарушения на настоящия
регламент. Когато други компетентни органи, отговарящи за други области на
правото на Съюза и на националното право, са участвали активно в надзора на
системата с ИИ в регулаторната лаборатория и са дали насоки за осигуряване
на спазването му, по отношение на това право не се налагат административни
глоби и имуществени санкции.
309/463
BG


key: chroma:document
string_value:
13. Регулаторните лаборатории в областта на ИИ се проектират и изглаждат по
такъв начин, че когато е целесъобразно, да улесняват трансграничното
сътрудничество между националните компетентни органи.
14. Националните компетентни органи ▌координират своите дейности и си
сътрудничат в рамките на ▌Съвета по ИИ. ▌
15. Националните компетентни органи информират Службата по ИИ и Съвета
по ИИ за създаването на лаборатория и могат да поискат от тях подкрепа и
насоки. Службата по ИИ оповестява публично списък на планираните и
съществуващите лаборатории и го актуализира, за да насърчи по-голямото
взаимодействие в регулаторните лаборатории в областта на ИИ и
трансграничното сътрудничество.
310/463
BG


key: chroma:document
string_value:
16. Националните компетентни органи представят на Службата по ИИ и на
Съвета по ИИ годишни доклади, за първи път една година след създаването на
регулаторната лаборатория и ежегодно след това до нейното закриване, както
и окончателен доклад. В тези доклади се предоставя информация за напредъка и
резултатите от дейността на тези лаборатории, включително за най-добри
практики, инциденти, извлечени поуки и препоръки за тяхното създаване и,
когато е целесъобразно, за прилагането и евентуалното преразглеждане на
настоящия регламент, включително свързаните с него делегирани актове и
актове за изпълнение, и за прилагането на друго право на Съюза, върху което се
упражнява надзор от компетентните органи в рамките на лабораторията.
Националните компетентни органи предоставят на обществеността достъп
до тези годишни доклади или техни обобщения онлайн. Когато е целесъобразно,
Комисията взема предвид годишните доклади при изпълнението на своите
задачи съгласно настоящия регламент.
17. Комисията разработва единен и специализиран интерфейс, съдържащ цялата
съответна информация, свързана с регулаторните лаборатории в областта на
ИИ, за да даде възможност на заинтересованите страни да взаимодействат с
регулаторните лаборатории и да отправят запитвания до компетентните
органи, и да търсят необвързващи насоки относно съответствието на
иновативни продукти, услуги и бизнес модели, в които са вградени технологии
на ИИ, в съответствие с член 62, параграф 1, буква в). Комисията активно
координира действията си с националните компетентни органи, когато е
приложимо.
311/463
BG


key: chroma:document
string_value:
Член 58
Подробни правила за регулаторните лаборатории в областта на ИИ и тяхното
функциониране
1. За да се избегне разпокъсаността в рамките на Съюза, Комисията приема
актове за изпълнение, в които се съдържат подробните правила за създаване,
разработване, внедряване, функциониране и надзор на регулаторните
лаборатории в областта на ИИ. Актовете за изпълнение включват общи
принципи по следните въпроси:
a) допустимостта и критериите за подбор за участие в регулаторната
лаборатория в областта на ИИ;
б) процедурите за подаване на заявления, за участие, за мониторинг, за
напускане и за прекратяване на дейността на регулаторната лаборатория
в областта на ИИ, включително плана за регулаторната лаборатория и
доклада за напускане;
в) реда и условията, приложими за участниците.
Тези актове за изпълнение се приемат в съответствие с процедурата по
разглеждане, посочена в член 98, параграф 2.
2. Посочените в параграф 1 актове за изпълнение гарантират, че:
a) в регулаторните лаборатории в областта на ИИ е възможно участието
на всеки кандидатстващ доставчик или потенциален доставчик на
система с ИИ, който отговаря на критериите за допустимост и подбор,
които трябва да са прозрачни и справедливи, и че националните
компетентни органи информират заявителите за своето решение в срок
от три месеца от подаването на заявлението;
312/463
BG


key: chroma:document
string_value:
б) регулаторните лаборатории в областта на ИИ осигуряват широк и равен
достъп и са съобразени с нивото на търсене на участие; доставчиците и
потенциалните доставчици могат също така да подават заявления в
партньорства с внедрителите и други съответни трети лица;
в) подробните правила и условия относно регулаторните лаборатории в
областта на ИИ подкрепят във възможно най-голяма степен гъвкавостта
на националните компетентни органи да създават и управляват своите
регулаторни лаборатории в областта на ИИ;
г) достъпът до регулаторните лаборатории в областта на ИИ е безплатен
за МСП, включително новосъздадените предприятия, без да се засягат
извънредните разходи, които националните компетентни органи могат
да възстановят по справедлив и пропорционален начин;
д) те улесняват доставчиците и потенциалните доставчици, посредством
резултатите от самообучението на регулаторните лаборатории в
областта на ИИ, да спазват задълженията за оценяване на
съответствието по настоящия регламент и в доброволното прилагане на
кодексите за поведение, посочени в член 95;
е) регулаторните лаборатории улесняват участието на други съответни
участници в екосистемата на ИИ, като нотифицирани органи и
организации за стандартизация, МСП, включително новосъздадени
предприятия, предприятия, новатори, структури за изпитване и
експериментиране, лаборатории за научни изследвания и
експериментиране и европейски центрове за цифрови иновации, центрове
за високи постижения, отделни научни работници, за да се позволи и
улесни сътрудничеството с публичния и частния сектор;
313/463
BG


key: chroma:document
string_value:
ж) процедурите, процесите и административните изисквания за
кандидатстване, подбор, участие и напускане на регулаторната
лаборатория в областта на ИИ са прости, лесно разбираеми, ясно
съобщавани, за да се улесни участието на МСП, включително
новосъздадени предприятия, с ограничен правен и административен
капацитет, и са рационализирани в целия Съюз, за да се избегне
разпокъсаност, и че участието в регулаторна лаборатория в областта на
ИИ, създадена от държава членка или от Европейския надзорен орган за
защита на данните, е взаимно и еднакво признато и има еднакви правни
последици в целия Съюз;
з) участието в регулаторната лаборатория в областта на ИИ се ограничава
до срок, който съответства на сложността и мащаба на проекта и който
може да бъде удължен от националния компетентен орган;
и) регулаторните лаборатории в областта на ИИ улесняват разработването
на инструменти и инфраструктура за изпитване, сравнителен анализ,
оценяване и разясняване на измеренията на системите с ИИ, свързани с
регулаторно самообучение, като точност, надеждност и киберсигурност,
както и мерки за смекчаване на рисковете за основните права и
обществото като цяло.
314/463
BG


key: chroma:document
string_value:
3. Потенциалните доставчици на услуги в регулаторните лаборатории в
областта на ИИ, по-специално на МСП и новосъздадените предприятия, биват
насочвани, когато е целесъобразно, до услуги на етапа преди внедряването, като
например насоки относно прилагането на настоящия регламент, до други
услуги с добавена стойност, като например помощ при изготвянето на
документи за стандартизация и сертифициране, съоръжения за изпитване и
експериментиране, европейски центрове за цифрови иновации и центрове за
високи постижения.
4. Когато националните компетентни органи разглеждат възможността да
разрешат изпитване в реални условия, върху което се упражнява надзор в
рамките на регулаторна лаборатория за ИИ, създадена съгласно настоящия
член, те постигат изрична договореност с участниците относно реда и
условията на това изпитване, и по-специално относно подходящите гаранции с
оглед на защитата на основните права, здравето и безопасността. Когато е
целесъобразно, те си сътрудничат с други национални компетентни органи с
цел да се осигурят съгласувани практики в целия Съюз.
315/463
BG


key: chroma:document
string_value:
Член 59
Последващо обработване на лични данни за разработване на някои системи с ИИ в
обществен интерес в регулаторната лаборатория в областта на ИИ
1. Личните данни, събрани законно за други цели, може да бъдат обработвани в
регулаторна лаборатория в областта на ИИ само с цел разработване, обучение и
изпитване на някои ▌системи с ИИ в лабораторията, когато са изпълнени всички
посочени по-долу условия:
a) ▌ системите с ИИ се разработват за защита на значителен обществен интерес
от публичен орган или друго физическо или юридическо лице и в една или
повече от следните области:
i) обществена безопасност и обществено здраве, включително откриване,
диагностициране, профилактика, контрол и лечение на болести и
подобряване на системите за здравеопазване;
ii) високо равнище на опазване и подобряване на качеството на околната
среда, защита на биологичното разнообразие, защита срещу
замърсяването, мерки за екологичен преход, смекчаване на
последиците и адаптиране към изменението на климата;
316/463
BG


key: chroma:document
string_value:
iii) енергийна устойчивост;
iv) безопасност и устойчивост на транспортните системи и
мобилността, критичната инфраструктура и мрежите;
v) ефикасност и качество на публичната администрация и публичните
услуги;
б) обработваните данни са необходими за съответствие с едно или повече от
изискванията, посочени в глава III, раздел 2, когато тези изисквания не могат
да бъдат ефективно изпълнени чрез обработването на анонимизирани,
синтетични или други нелични данни;
в) съществуват ефективни механизми за наблюдение, за да се установи дали по
време на експериментирането в лабораторията могат да възникнат високи
рискове за правата и свободите на субектите на данни, посочени в член 35
от Регламент (ЕС) 2016/679 и в член 39 от Регламент (ЕС) 2018/1725, както
и механизми за реагиране с цел бързо ограничаване на тези рискове и, при
необходимост, прекратяване на обработването;
г) всички лични данни, които се обработват в контекста на лабораторията, са във
функционално отделна, изолирана и защитена среда за обработване на данни
под контрола на потенциалния доставчик и до тези данни само имат достъп
оправомощени лица;
317/463
BG


key: chroma:document
string_value:
д) доставчиците могат да споделят допълнително първоначално събраните
данни само в съответствие с правото на Съюза за защита на данните;
съхранявани в лабораторията лични данни не могат да бъдат споделяни
извън нея;
е) обработването на лични данни в контекста на лабораторията не води до мерки
или решения, засягащи субектите на данни, нито засяга прилагането на
техните права, установени в правото на Съюза относно защитата на
личните данни;
ж) всички лични данни, обработвани в контекста на лабораторията, са защитени
чрез подходящи технически и организационни мерки и се заличават, след
като участието в нея приключи или бъде достигнат краят на срока на
съхранение на личните данни;
з) записите за обработването на лични данни в контекста на лабораторията се
съхраняват за срока на участие в нея, освен ако в правото на Съюза или
националното право не е предвидено друго;
и) пълното и подробно описание на процеса и обосновката за обучаването,
изпитването и валидирането на системата с ИИ се съхранява заедно с
резултатите от изпитванията като част от техническата документация, посочена
в приложение IV;
й) кратко обобщение на проекта за ИИ, разработен в лабораторията, неговите
цели и очаквани резултати се публикуват на уебсайта на компетентните
органи; това задължение не обхваща чувствителни оперативни данни във
връзка с дейностите на правоохранителните органи, органите за граничен
контрол, имиграционните органи или органите в областта на
убежището.
318/463
BG


key: chroma:document
string_value:
2. За целите на предотвратяването, разследването, откриването или
наказателното преследване на престъпления или на изпълнението на
наказателноправни санкции, включително на предотвратяването на заплахи за
обществената сигурност и тяхното предотвратяване, под контрола и
отговорността на правоохранителните органи, обработването на лични данни
в регулаторни лаборатории в областта на ИИ се основава на специалното право
на Съюза или национално право, като се прилагат същите кумулативни условия
като посочените в параграф 1.
3. Параграф 1 не засяга правото на Съюза или националното право, което изключва
обработването на лични данни за цели, различни от изрично посочените в това
право, както и правото на Съюза или националното право, с което се определя
основанието за обработването на лични данни, необходимо за целите на
разработването, изпитването или обучението на иновативни системи с ИИ,
или всяко друго правно основание, което е в съответствие с правото на Съюза в
областта на защитата на личните данни.
319/463
BG


key: chroma:document
string_value:
Член 60
Изпитване на високорискови системи с ИИ в реални условия извън регулаторните
лаборатории в областта на ИИ
1. Изпитването на високорискови системи с ИИ в реални условия извън
регулаторните лаборатории в областта на ИИ може да се извършва от
доставчици или потенциални доставчици на високорискови системи с ИИ,
изброени в приложение III, в съответствие с настоящия член и плана за
изпитване в реални условия, посочен в настоящия член, без да се засягат
забраните съгласно член 5.
Комисията чрез актове за изпълнение конкретизира подробните елементи на
плана за изпитване в реални условия. Тези актове за изпълнение се приемат от в
съответствие с процедурата по разглеждане, посочена в член 98, параграф 2.
Настоящият параграф не засяга правото на Съюза или националното право
относно изпитването в реални условия на високорискови системи с ИИ,
свързани с продукти, които са обхванати от законодателството на Съюза за
хармонизация, посочено в приложение I.
2. Доставчиците или потенциалните доставчици могат да провеждат
изпитвания на високорискови системи с ИИ, посочени в приложение III, в
реални условия по всяко време преди пускането на пазара или пускането в
действие на системата с ИИ, самостоятелно или в партньорство с един или
повече внедрители или потенциални внедрители.
320/463
BG


key: chroma:document
string_value:
3. Изпитването на високорискови системи с ИИ в реални условия съгласно
настоящия член не засяга оценките на съответствието с етичните
стандарти, които може да се изискват съгласно правото на Съюза или
националното право.
4. Доставчиците или потенциалните доставчици могат да извършват
изпитването в реални условия само когато са изпълнени всички посочени по-
долу условия:
a) доставчикът или потенциалният доставчик е изготвил план за изпитване
в реални условия и го е представил на органа за надзор на пазара в
държавата членка, в която ще се извърши изпитването в реални условия;
б) органът за надзор на пазара в държавата членка, в която ще се извърши
изпитването в реални условия, е одобрил изпитването в реални условия и
плана за изпитване в реални условия; когато органът за надзор на пазара
не е дал отговор в рамките на 30 дни, изпитването в реални условия и
планът за изпитване в реални условия се считат за одобрени; когато
националното право не предвижда мълчаливо одобрение, за изпитването в
реални условия продължава да се изисква разрешение;
321/463
BG


key: chroma:document
string_value:
в) доставчикът или потенциалният доставчик — с изключение на
доставчиците или потенциалните доставчици на високорискови системи
с ИИ, посочени в точки 1, 6 и 7 от приложение III, в правоохранителната
област и в областта на управлението на миграцията, убежището и
граничния контрол, и на високорисковите системи с ИИ, посочени в
точка 2 от приложение III — е регистрирал изпитването в реални условия
в съответствие с член 71, параграф 4, с уникален единен
идентификационен номер в рамките на Съюза и с информацията, посочена
в приложение IX; доставчикът или потенциалният доставчик на
високорискови системи с ИИ, посочени в точки 1, 6 и 7 от приложение III,
в правоохранителната област и в областта на управлението на
миграцията, убежището и граничния контрол е регистрирал изпитването
в реални условия в защитения непубличен раздел от базата данни на ЕС в
съответствие с член 49, параграф 4, буква г), с уникален единен
идентификационен номер в рамките на Съюза и с информацията, посочена
в същата разпоредба; доставчикът или потенциалният доставчик на
високорискови системи с ИИ, посочени в точка 2 от приложение III, е
регистрирал изпитването в реални условия в съответствие с член 49,
параграф 5;
г) доставчикът или потенциалният доставчик, който извършва
изпитването в реални условия, е установен в Съюза или е определил
представител, който е установен в Съюза;
д) данните, които се събират и обработват за целите на изпитването в
реални условия, се предават на трети лица само ако се прилагат
подходящи и приложими гаранции съгласно правото на Съюза;
е) изпитването в реални условия не продължава по-дълго от необходимото за
постигане на целите му и във всеки случай не повече от шест месеца, като
този срок може да бъде удължен с още 6 месеца, при условие че
доставчикът или потенциалният доставчик уведоми предварително
органа за надзор на пазара и приложи обяснение за необходимостта от
такова удължаване;
322/463
BG


key: chroma:document
string_value:
ж) участниците в изпитването в реални условия, които са лица, принадлежащи
към уязвими групи, поради своята възраст или увреждане, са защитени по
подходящ начин;
з) когато доставчик или потенциален доставчик организира изпитването в
реални условия в сътрудничество с един или повече внедрители или
потенциални внедрители, последните са информирани за всички аспекти
на изпитването, които са от значение за решението им да участват, и са
получили съответните инструкции за употреба на системата с ИИ,
посочени в член 13; доставчикът или потенциалният доставчик и
внедрителят или потенциалният внедрител сключват споразумение, в
което се определят функциите и отговорностите им с оглед да се
гарантира спазването на разпоредбите за изпитване в реални условия
съгласно настоящия регламент и друго приложимо право на Съюза и
национално право;
и) субектите на изпитването в реални условия са дали информирано съгласие
в съответствие с член 61 или - в свързани със правоохранителната област
случаи, когато търсенето на информирано съгласие би попречило на
изпитването на системата с ИИ - изпитването и резултатите от него не
оказват никакво отрицателно въздействие върху субектите и техните
лични данни се заличават след провеждането на изпитването;
323/463
BG


key: chroma:document
string_value:
й) изпитването в реални условия се контролира ефективно от доставчика
или потенциалния доставчик, както и от внедрителя или потенциалния
внедрител чрез лица, които имат подходящата квалификация в
съответната област и разполагат с необходимия капацитет, обучение и
авторитет за изпълнение на своите задачи;
к) прогнозите, препоръките или решенията, генерирани от системата с ИИ,
могат ефективно да се отменят и пренебрегнат.
5. Всички субекти на изпитването в реални условия или техните законно
определени представители, в зависимост от случая, може, без това да навреди
по никакъв начин и без да е необходимо да представят обосновка, да се
оттеглят от изпитването по всяко време, като оттеглят своето
информирано съгласие и поискат незабавно и окончателно заличаване на
личните им данни. Оттеглянето на информираното съгласие не засяга
извършените дейности.
6. В съответствие с член 75 държавите членки предоставят на своите органи за
надзор на пазара правомощията да изискват от доставчиците и
потенциалните доставчици да предоставят информация, да извършват
внезапни дистанционни проверки или проверки на място, както и проверки на
провеждането на изпитванията в реални условия и на свързаните с тях
високорискови системи с ИИ. Органите за надзор на пазара използват тези
правомощия, за да гарантират безопасното разработване на изпитването в
реални условия.
324/463
BG


key: chroma:document
string_value:
7. Всеки сериозен инцидент, установен по време на изпитването в реални условия,
се докладва на националния орган за надзор на пазара в съответствие с член 73.
Доставчикът или потенциалният доставчик предприема незабавни мерки за
ограничаване или, ако това не е възможно, спира изпитването в реални условия,
докато не бъдат предприети такива мерки, или го прекратява по друг начин.
Доставчикът или потенциалният доставчик установява процедура за бързо
изземване на системата с ИИ при прекратяването на изпитването в реални
условия.
8. Доставчиците или потенциалните доставчици уведомяват националния орган
за надзор на пазара в държавата членка, където ще се проведе изпитването в
реални условия, за спирането или прекратяването на изпитването в реални
условия и за крайните резултати.
9. Доставчикът или потенциалният доставчик носят отговорност съгласно
приложимото право на Съюза и национално право за всяка вреда, причинена в
хода на изпитването в реални условия.
325/463
BG


key: chroma:document
string_value:
Член 61
Информирано съгласие за участие в изпитване в реални условия извън регулаторните
лаборатории в областта на ИИ
1. За целите на изпитването в реални условия съгласно член 60 субектите на
изпитването изразяват свободно информираното си съгласие, преди да вземат
участие в такова изпитване и след като са били надлежно информирани чрез
кратка, ясна, подходяща и разбираема информация относно:
a) естеството и целите на изпитването в реални условия и евентуалните
неудобства, които могат да произтекат от участието им;
б) условията, в които ще се извърши изпитването в реални условия,
включително очакваната продължителност на участието на субекта или
субектите;
в) правата и гаранциите относно участието им, и по-специално правото им
да откажат да участват и правото да се оттеглят от изпитването в
реални условия по всяко време, без това да води до неблагоприятни за тях
последици и без да е необходимо да дават обяснение;
326/463
BG


key: chroma:document
string_value:
г) условията за искане на отмяна или пренебрегване на прогнозите,
препоръките или решенията, генерирани от системата с ИИ;
д) уникалния единен идентификационен номер в рамките на Съюза на
изпитването в реални условия в съответствие с член 60, параграф 4, буква
в), и данните за контакт на доставчика или неговия представител, от
когото може да бъде получена допълнителна информация.
2. Информираното съгласие се оформя като документ с указана дата, като на
субектите на изпитването или на техния представител се предоставя копие.
Член 62
Мерки за ▌доставчици и внедрители, по-специално МСП, включително новосъздадени
предприятия
1. Държавите членки предприемат следните действия:
a) осигуряват на МСП, включително новосъздадени предприятия, които имат
седалище или клон в Съюза, приоритетен достъп до регулаторните
лаборатории в областта на ИИ, доколкото те отговарят на условията за
допустимост и подбор; приоритетният достъп не изключва достъпа на
други МСП, включително новосъздадени предприятия, различни от
посочените в настоящия параграф, до регулаторната лаборатория в
областта на ИИ, при условие че отговарят на условията за допустимост
и критериите за подбор;
327/463
BG


key: chroma:document
string_value:
б) организират специфични дейности за повишаване на осведомеността и
обучение относно прилагането на настоящия регламент, съобразени с нуждите
на МСП, включително новосъздадените предприятия, внедрителите и,
когато е целесъобразно, местните публични органи;
в) използват съществуващите специални канали и когато е целесъобразно,
създават нови канали за комуникация с МСП, включително новосъздадените
предприятия,внедрителите, други новатори и, когато е целесъобразно, с
местните публични органи, за да предоставят консултации и да отговарят на
запитвания относно прилагането на настоящия регламент, включително
относно участието в регулаторни лаборатории в областта на ИИ;
г) улесняват участието на МСП и други съответни заинтересовани страни в
процеса на разработване на стандарти.
2. При определянето на таксите за оценяване на съответствието съгласно член 43 се
вземат предвид специфичните интереси и нужди на доставчиците — МСП,
включително новосъздадени предприятия, като тези такси се намаляват
пропорционално на техния размер, размера на пазара и други относими
показатели.
3. Службата по ИИ предприема следните действия:
a) осигурява стандартизирани образци за обхванатите от настоящия
регламент области,, посочени от Съвета по ИИ в искането му;
328/463
BG


key: chroma:document
string_value:
б) разработва и поддържа единна информационна платформа, осигуряваща
лесна за използване информация във връзка с настоящия регламент за
всички оператори в Съюза;
в) организира подходящи комуникационни кампании за повишаване на
осведомеността относно задълженията, произтичащи от настоящия
регламент;
г) оценява и насърчава сближаването на най-добрите практики, прилагани в
рамките на процедурите за възлагане на обществени поръчки във връзка
със системите с ИИ.
Член 63
Дерогации за конкретни оператори
1. Микропредприятията по смисъла на Препоръка 2003/361/ЕО могат да спазват
по опростен начин изискванията относно определени елементи на системата
за управление на качеството, изисквана съгласно член 17 от настоящия
регламент, при условие че нямат предприятия партньори или свързани
предприятия по смисъла на посочената препоръка. За тази цел Комисията
разработва насоки относно елементите на системата за управление на
качеството, във връзка с които е възможно спазване по опростен начин, като се
вземат предвид нуждите на микропредприятията, без да се засяга нивото на
защита или необходимостта от спазване на изискванията относно
високорисковите системи с ИИ.
329/463
BG


key: chroma:document
string_value:
2. Параграф 1 от настоящия член не се тълкува като освобождаващ посочените
оператори от изпълнението на други изисквания и задължения, предвидени в
настоящия регламент, включително установените в членове 9, 10, 11, 12, 13, 14,
15, 72 и 73.
Глава VII
УПРАВЛЕНИЕ
Раздел 1
Управление на равнището на Съюза
Член 65
Служба по ИИ
1. Комисията развива експертния опит и способностите на Съюза в областта на
ИИ чрез Службата по ИИ.
2. Държавите членки улесняват изпълнението на задачите, възложени на
Службата за ИИ, както е отразено в настоящия регламент.
330/463
BG


key: chroma:document
string_value:
Член 65
Създаване и структура на Европейския съвет по изкуствен интелект
1. Създава се Европейски съвет по изкуствен интелект (наричан по-долу „Съветът по
ИИ“).
2. Съветът по ИИ се състои от по един представител на всяка държава членка.
Европейският надзорен орган по защита на данните участва като наблюдател.
Службата по ИИ също присъства на заседанията на Съвета по ИИ, без да
участва в гласуването. Съветът по ИИ може да кани на заседанията си други
национални органи, структури или експерти или органи, структури или
експерти на Съюза в зависимост от конкретния случай, когато обсъжданите
въпроси са от значение за тях.
3. Всеки представител се определя от съответната държава членка за срок от
три години, който може да бъде подновен еднократно.
4. Държавите членки гарантират, че представителите им в Съвета по ИИ:
a) притежават необходимите компетентност и правомощия в своята
държава членка, за да могат да допринасят активно за изпълнението на
посочените в член 66 задачи на Съвета по ИИ;
331/463
BG


key: chroma:document
string_value:
б) са определени като единно звено за контакт по отношение на Съвета по
ИИ и, когато е целесъобразно предвид потребностите на държавите
членки, като единно звено за контакт за заинтересованите страни;
в) разполагат с правомощия за улесняване на съгласуваността и
координацията между националните компетентни органи в своята
държава членка по отношение на прилагането на настоящия регламент,
включително чрез събиране на съответните данни и информация с цел
изпълнението на задачите им в рамките на Съвета по ИИ.
5. Определените представители на държавите членки приемат процедурен
правилник на Съвета по ИИ с мнозинство от две трети. В процедурния
правилник се установяват по-специално процедурите в рамките на процеса на
подбор, продължителността на мандата и характеристиките на задачите на
председателя, подробните правила за гласуване и организацията на дейностите
на Съвета по ИИ и на неговите подгрупи.
6. Съветът по ИИ създава две постоянни подгрупи, които да осигуряват
платформа за сътрудничество и обмен между органите за надзор на пазара и
нотифициращите органи по въпроси, свързани съответно с надзора на пазара и
нотифицираните органи.
Постоянната подгрупа за надзор на пазара следва да работи във връзка с
настоящия регламент като група за административно сътрудничество (ADCO)
група по смисъла на член 30 от Регламент (ЕС) 2019/1020.
332/463
BG


key: chroma:document
string_value:
Съветът по ИИ може да създаде други постоянни или временни подгрупи,
когато това е целесъобразно за разглеждането на конкретни въпроси. Когато е
целесъобразно, представителите на консултативния форум, посочени в член 67,
могат да бъдат поканени в тези подгрупи или на конкретни техни заседания в
качеството на наблюдатели.
7. Съветът по ИИ е организиран и работи по такъв начин, че да се запазят
обективността и безпристрастността на неговата дейност.
8. Съветът по ИИ се председателства от един от представителите на
държавите членки. Службата по ИИ осигурява секретариата на Съвета по ИИ,
свиква заседанията по искане на председателя и подготвя дневния ред в
съответствие със задачите на Съвета по ИИ съгласно настоящия регламент и
процедурния му правилник.
Член 66
Задачи на Съвета по ИИ
Съветът по ИИ консултира и подпомага Комисията и държавите членки за улесняване
на последователното и ефективно прилагане на настоящия регламент. За тази цел
Съветът по ИИ може по-специално:
a) да допринася за координацията между националните компетентни органи,
отговарящи за прилагането на настоящия регламент, и - в сътрудничество и
със съгласието на съответните органи за надзор на пазара – да подкрепя
съвместните дейности на органите за надзор на пазара, посочени в член 74,
параграф 11;
333/463
BG


key: chroma:document
string_value:
б) да събира и обменя технически и регулаторен експертен опит и най-добри
практики между държавите членки;
в) да дава консултации при прилагането на настоящия регламент, по-специално
по отношение на прилагането на правилата относно моделите на ИИ с общо
предназначение;
г) да допринася за хармонизирането на административните практики в
държавите членки, включително по отношение на дерогацията от
процедурите за оценяване на съответствието, посочени в член 46,
функционирането на регулаторните лаборатории в областта на ИИ и
изпитванията в реални условия, посочени в членове 57, 59 и 60;
д) по искане на Комисията или по своя собствена инициатива да отправя
препоръки и писмени становища по всички относими въпроси, свързани с
изпълнението на настоящия регламент и неговото последователно и ефективно
прилагане, включително:
i) относно разработването и прилагането на кодекси за поведение и кодекси
за добри практики съгласно настоящия регламент, както и насоките на
Комисията;
ii) оценката и прегледа на настоящия регламент съгласно член 112,
включително по отношение на докладите за сериозни инциденти,
посочени в член 73, и функционирането на базата данни на ЕС, посочена в
член 71, изготвянето на делегираните актове или актовете за изпълнение,
както и по отношение на евентуалното привеждане в съответствие на
настоящия регламент със законодателството на Съюза за хармонизация,
посочено в приложение I;
334/463
BG


key: chroma:document
string_value:
iii) относно техническите спецификации или съществуващите стандарти по
отношение на изискванията, установени в глава III, раздел 2;
iv) относно използването на хармонизираните стандарти или общите
спецификации, посочени в членове 40 и 41;
v) тенденциите, като например европейската конкурентоспособност в
световен мащаб в областта на ИИ, навлизането на ИИ в Съюза и
развитието на цифровите умения;
vi) тенденциите по отношение на променящата се типология на веригите за
създаване на стойност в областта на ИИ, по-специално по отношение на
произтичащите от това последици по отношение на отчетността;
vii) относно евентуалната необходимост от изменение на приложение III в
съответствие с член 4 и относно евентуалната необходимост от
преразглеждане на член 5 съгласно член 112, като взема предвид
съответните налични данни и най-новото в развитието на технологиите;
е) да подкрепя Комисията в насърчаването на грамотността в областта на ИИ,
обществената осведоменост и разбиране за ползите, рисковете, гаранциите и
правата и задълженията, свързани с използването на системи с ИИ;
ж) да улеснява разработването на общи критерии и споделено разбиране сред
пазарните оператори и компетентните органи на съответните понятия,
предвидени в настоящия регламент, включително като допринася за
разработването на сравнителни показатели;
335/463
BG


key: chroma:document
string_value:
з) да си сътрудничи, когато е целесъобразно, с други институции, органи, служби
и агенции на Съюза, както и съответни експертни групи и мрежи на Съюза, по-
специално в областта на безопасността на продуктите, киберсигурността,
конкуренцията, цифровите и медийните услуги, финансовите услуги, защитата
на потребителите, защитата на данните и на основните права;
и) да допринася за ефективното сътрудничество с компетентните органи на
трети държави и с международни организации;
й) да подпомага националните компетентни органи и Комисията при развиването
на организационния и техническия експертен опит, необходим за прилагането
на настоящия регламент, включително като допринася за оценката на
нуждите от обучение на персонала на държавите членки, участващ в
прилагането на настоящия регламент;
к) да съдейства на Службата по ИИ при подпомагането на националните
компетентни органи за създаването и разработването на регулаторни
лаборатории в областта на ИИ и да улеснява сътрудничеството и обмена на
информация между регулаторните лаборатории в областта на ИИ;
л) да допринася и предоставя съответни консултации при разработването на
документи с насоки;
м) да консултира Комисията по международни въпроси, свързани с ИИ;
н) да предоставя становища на Комисията относно квалифицираните сигнали във
връзка с модели на ИИ с общо предназначение;
336/463
BG


key: chroma:document
string_value:
о) да получава становища от държавите членки относно квалифицираните
сигнали относно моделите на ИИ с общо предназначение и относно
националния опит и практики във връзка с мониторинга и осигуряването на
спазването във връзка със системите с ИИ, по-специално системите,
интегриращи моделите на ИИ с общо предназначение.
Член 67
Консултативен форум
1. Създава се консултативен форум, който да осигурява технически експертен
опит и да консултира Съвета по ИИ и Комисията, както и да допринася за
изпълнението на техните задачи съгласно настоящия регламент.
2. Членовете на консултативния форум представляват балансирано подбрани
представители на заинтересовани страни, сред които промишления сектор,
новосъздадените предприятия, МСП, гражданското общество и академичните
среди. Осигурява се баланс сред членовете на консултативния форум по
отношение на търговските и нетърговските интереси, а в рамките на
категорията на търговските интереси – по отношение на МСП и други
предприятия.
3. Комисията избира членовете на консултативния форум в съответствие с
критериите, посочени в параграф 2, сред заинтересованите страни с признат
експертен опит в областта на ИИ.
337/463
BG


key: chroma:document
string_value:
4. Мандатът на членовете на консултативния форум е с продължителност от
две години, като може да бъде удължен до не повече от четири години.
5. Агенцията за основните права, ENISA, Европейският комитет по
стандартизация (CEN), Европейският комитет за стандартизация в
електротехниката (CENELEC) и Европейският институт за стандарти в
далекосъобщенията (ETSI) са постоянни членове на Консултативния форум.
6. Консултативният съвет изготвя свой процедурен правилник. Той избира двама
съпредседатели измежду своите членове в съответствие с критериите,
посочени в параграф 2. Мандатът на съпредседателите е две години с право на
еднократно подновяване.
7. Консултативният форум провежда заседания най-малко два пъти годишно.
Консултативният форум може да кани експерти и други заинтересовани
страни на своите заседания.
8. Консултативният форум може да изготвя мнения, препоръки и писмени
становища при поискване от Съвета по ИИ или от Комисията.
9. Консултативният форум може да създава постоянни или временни подгрупи,
когато това е целесъобразно за разглеждането на конкретни въпроси, свързани
с целите на настоящия регламент.
10. Консултативният форум изготвя ежегоден доклад за своите дейности. Този
доклад е обществено достъпен.
338/463
BG


key: chroma:document
string_value:
Член 68
Експертна група, съставена от независими експерти
1. Комисията приема чрез акт за изпълнение разпоредби относно създаването на
експертна група, съставена от независими експерти (наричана по-долу
„експертната група“), предназначена да подпомага дейностите по осигуряване
на спазването съгласно настоящия регламент. Този акт за изпълнение се
приема в съответствие с процедурата по разглеждане, посочена в член 98,
параграф 2.
2. Експертната група се състои от експерти, избрани от Комисията въз основа
на актуални научни или технически експертни познания в областта на
изкуствения интелект, необходими за изпълнението на задачите, посочени в
параграф 3, и трябва да е в състояние да докаже, че отговаря на всички
посочени по-долу условия:
a) наличие на специфичен експертен опит и компетентност и научен или
технически експертен опит в областта на ИИ;
339/463
BG


key: chroma:document
string_value:
б) независимост от доставчици на системи с ИИ или модели на ИИ с общо
предназначение;
в) способност за надлежно, точно и обективно извършване на дейностите.
Комисията, като се консултира със Съвета по ИИ, определя броя на
експертите в групата в съответствие с потребностите и гарантира
справедливо представителство на половете и географско
представителство.
3. Експертната група консултира и подпомага Службата по ИИ, по-специално по
отношение на следните задачи:
a) подпомагане на прилагането и осигуряване на спазването на настоящия
регламент по отношение на моделите и системите с ИИ с общо
предназначение, по-специално чрез
i) предупреждаване на Службата за ИИ за възможни системни рискове
на равнището на Съюза за моделите на ИИ с общо предназначение в
съответствие с член 90;
ii) принос за разработването на инструменти и методологии за оценка
на възможностите на моделите и системите с ИИ с общо
предназначение, включително чрез сравнителни показатели;
340/463
BG


key: chroma:document
string_value:
iii) консултации относно класифицирането на моделите на ИИ с общо
предназначение, пораждащи системен риск;
iv) консултации относно различните модели и системи с ИИ с общо
предназначение;
v) принос за разработването на инструменти и образци;
б) подпомагане на работата на органите за надзор на пазара по тяхно
искане;
в) подпомагане на трансграничните дейности по надзор на пазара, посочени в
член 74, параграф 11, без да се засягат правомощията на органите за надзор
на пазара;
г) подпомагане на Службата по ИИ при изпълнението на нейните
задължения в контекста на предпазната процедура на Съюза съгласно
член 81.
4. Експертите от експертната група изпълняват задачите си безпристрастно и
обективно и гарантират поверителността на информацията и данните,
получени при изпълнението на техните задачи и дейности. Те не търсят, нито
приемат указания от никого при изпълнение на задачите си по параграф 3.
Всеки експерт попълва декларация за интереси, която се оповестява публично.
Службата по ИИ установява системи и процедури за активно управление и
предотвратяване на потенциални конфликти на интереси.
5. Актът за изпълнение, посочен в параграф 1, включва разпоредби относно
условията, процедурите и подробните правила, въз основа на които
експертната група и нейните членове да подават сигнали и да искат
съдействие от Службата за ИИ за изпълнението на задачите на експертната
група.
341/463
BG


key: chroma:document
string_value:
Член 69
Достъп на държавите членки до резерва от експерти
1. Държавите членки могат да се обърнат към експерти от експертната група, за
да ги подпомогнат в техните дейности по осигуряване на спазването съгласно
настоящия регламент.
2. От държавите членки може да се изисква заплащането на такси за
предоставените от експертите консултации и подкрепа. Структурата и
размерът на таксите, както и размерът и структурата на подлежащите на
възстановяване разходи се определят в акта за изпълнение, посочен в член 68,
параграф 1, като се вземат предвид целите за адекватно прилагане на
настоящия регламент, разходната ефективност и необходимостта да се
осигури ефективен достъп до експерти от всички държави членки.
3. Комисията улеснява навременния достъп на държавите членки до експертите,
когато е необходимо, и гарантира, че комбинирането на дейностите за
подкрепа, осъществявани от структурите на Съюза за подкрепа на
изпитванията в областта на ИИ за извършване на изпитвания съгласно член 84
и от експерти съгласно настоящия член, е организирано по ефикасен начин и
осигурява възможно най-висока добавена стойност.
342/463
BG


key: chroma:document
string_value:
Раздел 2
Национални компетентни органи
Член 70
Определяне на национални компетентни органи и единно звено за контакт
▌
1. Всяка държава членка създава или определя като национални компетентни органи
най-малко един нотифициращ орган и най-малко един орган за надзор на пазара
за целите на настоящия регламент. Тези национални компетентни органи
упражняват правомощията си независимо, безпристрастно и непредубедено, за
да бъде спазена обективността в дейностите и задачите им и да се гарантира
прилагането и изпълнението на настоящия регламент. Членовете на тези
органи се въздържат от всякакво действие, несъвместимо с техните функции.
При спазване на посочените принципи, дейностите и задачите могат да се
изпълняват от един или повече определени органи в съответствие с
организационните нужди на държавата членка.
343/463
BG


key: chroma:document
string_value:
2. Държавите членки съобщават на Комисията идентификационните данни на
нотифициращите органи и органите за надзор на пазара и задачите на тези
органи, както и всички последващи промени във връзка с тях. Държавите
членки оповестяват публично информацията за това как може да се
осъществи връзка с компетентните органи и единните звена за контакт чрез
електронни средства за комуникация до ... [12 месеца след датата на влизане в
сила на настоящия регламент]. Държавите членки определят орган за надзор
на пазара, който да действа като единно звено за контакт за настоящия
регламент, и съобщават на Комисията идентификационните данни на
единното звено за контакт. Комисията изготвя публичнодостъпен списък на
определените единни звена за контакт.
3. Държавите членки гарантират, че техните национални компетентни органи
разполагат с достатъчно технически, финансови и човешки ресурси и с
инфраструктура, за да изпълняват ефективно задачите си съгласно настоящия
регламент. По-специално националните компетентни органи трябва да разполагат с
достатъчен брой постоянно наличен персонал, чиято компетентност и експертен
опит включват задълбочено разбиране на технологиите за ИИ, данните и
компютърните системи за данни, защитата на личните данни,
киберсигурността, основните права, рисковете за здравето и безопасността, както и
познаване на съществуващите стандарти и правни изисквания. Държавите членки
ежегодно оценяват и при необходимост актуализират изискванията за
компетентност и ресурси, посочени в настоящия параграф.
4. Националните компетентни органи вземат подходящи мерки за осигуряване на
адекватно ниво на киберсигурност.
5. При изпълнение на своите задачи националните компетентни органи действат
в съответствие със задълженията за поверителност, посочени в член 78.
344/463
BG


key: chroma:document
string_value:
6. До ... [една година от датата на влизането в сила на настоящия регламент] и
веднъж на всеки две години след това държавите членки докладват на Комисията
▌за състоянието на финансовите и човешките ресурси, с които разполагат
националните компетентни органи, с оценка на тяхната адекватност. Комисията
предава тази информация на Съвета по ИИ за обсъждане и евентуални препоръки.
7. Комисията улеснява обмена на опит между националните компетентни органи.
8. Националните компетентни органи могат да предоставят насоки и съвети относно
прилагането на настоящия регламент, по-специално на МСП, включително
новосъздадените предприятия, като отчитат насоките и консултациите със
Съвета по ИИ и Комисията, в зависимост от случая. Когато националните
компетентни органи възнамеряват да предоставят насоки и консултации във връзка
със система с ИИ в области, обхванати от друго право на Съюза, когато е
целесъобразно, се провеждат консултации с националните компетентни органи
съгласно посоченото право на Съюза. ▌
9. Когато институциите, органите, службите или агенциите на Съюза попадат в обхвата
на настоящия регламент, Европейският надзорен орган по защита на данните
действа като компетентен орган за техния надзор.
345/463
BG


key: chroma:document
string_value:
ГЛАВА VIII
БАЗА ДАННИ НА ЕС ▌ЗА ВИСОКОРИСКОВИ СИСТЕМИ С ИИ
Член 71
База данни на ЕС за високорисковите системи с ИИ, изброени в приложение III
1. Комисията, в сътрудничество с държавите членки, създава и поддържа база данни на
ЕС, съдържаща посочената в параграфи 2 и 3 от настоящия член информация
относно високорисковите системи с ИИ, посочени в член 6, параграф 2, които са
регистрирани в съответствие с членове 49 и 60, и системи с ИИ, коти оне се
считат за високорискови съгласно член 6, параграф 3 и които са регистрирани в
съответствие с член 6, параграф 4 и член 49. При определянето на
функционалните спецификации на такава база данни Комисията се консултира
със съответните експерти, а при актуализирането на функционалните
спецификации на тази база данни Комисията се консултира със Съвета по ИИ.
2. Данните, изброени в раздели А и Б от приложение VIII се въвеждат в базата данни
на ЕС от доставчика или, в зависимост от случая, от упълномощения
представител.
3. Данните, изброени в раздел В от приложение VIII, се въвеждат в базата данни
на ЕС от внедрителя, който е или действа от името на публичен орган, агенция
или структура съгласно член 49, параграфи 3 и 4.
346/463
BG


key: chroma:document
string_value:
4. С изключение на раздела, посочен в член 49, параграф 4 и член 60, параграф 4,
буква в), информацията, съдържаща се в базата данни на ЕС, регистрирана в
съответствие с член 49, е достъпна и публично достъпна по лесен за използване
начин. Информацията следва да бъде лесна за навигация и машинно четима.
Информацията, регистрирана в съответствие с член 60, е достъпна само за
органите за надзор на пазара и Комисията, освен ако потенциалният доставчик
или доставчикът не е дал съгласието си тази информация да бъде достъпна и за
обществеността.
5. Базата данни на ЕС съдържа лични данни само доколкото това е необходимо за
събирането и обработването на информация в съответствие с настоящия регламент.
Тази информация включва имената и данните за контакт на физическите лица, които
отговарят за регистрацията на системата и имат законно право да представляват
доставчика или внедрителя, в зависимост от случая.
6. Комисията е администратор на базата данни на ЕС. Тя предоставя на
доставчиците, потенциалните доставчици и внедрителите подходяща
техническа и административна подкрепа. Базата данни трябва да отговаря на
приложимите изисквания за достъпност.
347/463
BG


key: chroma:document
string_value:
ГЛАВА IX
МОНИТОРИНГ СЛЕД ПУСКАНЕТО НА ПАЗАРА, ОБМЕН НА ИНФОРМАЦИЯ И
НАДЗОР НА ПАЗАРА
Глава 1
Мониторинг след пускането на пазара
Член 72
Мониторинг, извършван от доставчиците след пускането на пазара, и план за мониторинг
след пускането на пазара за високорискови системи с ИИ
1. Доставчиците създават и документират система за мониторинг след пускането на
пазара по начин, съобразен с естеството на технологиите за изкуствен интелект и с
рисковете на високорисковата система с ИИ.
2. Системата за мониторинг след пускането на пазара активно и систематично събира,
документира и анализира съответните данни, които могат да бъдат предоставени
от внедрителите или да бъдат събрани чрез други източници относно
функционирането на високорисковите системи с ИИ през целия им жизнен цикъл, и
които позволяват на доставчика да оценява непрекъснатото съответствие на
системите с ИИ с изискванията, посочени в глава III, раздел 2. Когато е
целесъобразно, мониторингът след пускането на пазара включва анализ на
взаимодействието с други системи с ИИ. Това задължение не обхваща
чувствителни оперативни данни на внедрители, които са правоохранителни
органи.
348/463
BG


key: chroma:document
string_value:
3. Системата за мониторинг след пускането на пазара се основава на план за
мониторинг след пускането на пазара. Планът за мониторинг след пускане на пазара
представлява част от техническата документация, посочена в приложение IV. До …
[18 месеца след влизането в сила на настоящия регламент] Комисията приема
акт за изпълнение за установяване на подробни разпоредби за утвърждаване на
образец на плана за мониторинг след пускането на пазара и списък на елементите,
които трябва да бъдат включени в плана. Този акт за изпълнение се приема в
съответствие с процедурата по разглеждане, посочена в член 98, параграф 2.
4. За високорисковите системи с ИИ, обхванати от законодателството на Съюза за
хармонизация, посочено в раздел А от приложение I, когато съгласно това
законодателство вече е създадена система и план за мониторинг след пускането на
пазара, за да се гарантира съгласуваност, да се избегне дублиране и да се сведе до
минимум допълнителната тежест, доставчиците могат да изберат да
интегрират, когато е целесъобразно, необходимите елементи, описани в
параграфи 1, 2 и 3, като използват образеца, посочен в параграф 3, във вече
съществуващи системи и планове съгласно посоченото законодателство, при
условие че се постига равностойно ниво на защита.
Първа алинея от настоящия параграф се прилага и за ▌високорисковите системи с
ИИ, посочени в точка 5 от приложение III, които са пуснати на пазара или пуснати в
действие от финансови институции, спрямо които съгласно правото на Съюза в
областта на финансовите услуги се прилагат изисквания по отношение на
тяхното вътрешно управление, мерки или процеси.
349/463
BG


key: chroma:document
string_value:
Глава 2
Обмен на информация за сериозни инциденти
Член 73
Докладване на сериозни инциденти
1. Доставчиците на високорискови системи с ИИ, пуснати на пазара на Съюза,
докладват за всеки сериозен инцидент пред органите за надзор на пазара на
държавите членки, в които е възникнал инцидентът.
2. Докладът, посочено в параграф 1, се изготвя незабавно, след като доставчикът
установи причинно-следствена връзка между системата с ИИ и сериозния инцидент
или ▌ правдоподобна вероятност за такава връзка и във всеки случай не по-късно от
15 дни, след като доставчикът или, когато е приложимо, внедрителят, научи за
сериозния инцидент.
Срокът за докладването, посочено в първа алинея, е съобразен с тежестта на
сериозния инцидент ▌.
3. Независимо от параграф 2 от настоящия член, в случай на широко
разпространено нарушение или сериозен инцидент съгласно определението в
член 3, точка 49, буква б), докладът, посочен в параграф 1 от настоящия член,
се представя незабавно и не по-късно от два дни, след като доставчикът или,
когато е приложимо, внедрителят научи за инцидента.
350/463
BG


key: chroma:document
string_value:
4. Независимо от параграф 2, в случай на смърт на лице, докладът се представя
незабавно след като доставчикът или внедрителят установи или веднага щом
предположи наличието на причинно-следствена връзка между високорисковата
система с ИИ и сериозния инцидент, но не по-късно от 10 дни след датата, на
която доставчикът или, когато е приложимо, внедрителят научи за сериозния
инцидент.
5. Когато е необходимо да се гарантира своевременно докладване, доставчикът
или, когато е приложимо, внедрителят може да представи непълен
първоначален доклад, последван от пълен доклад.
6. След докладването на сериозен инцидент съгласно параграф 1 доставчикът
незабавно провежда необходимите разследвания във връзка със сериозния
инцидент и съответната система с ИИ. Това включва оценка на риска, свързан
с инцидента, и коригиращи действия.
По време на разследванията, посочени в първата алинея, доставчикът си
сътрудничи с компетентните органи и, когато е целесъобразно, със
съответния нотифициран орган и не провежда разследвания, включващи
промяна на съответната система с ИИ по начин, който може да засегне всяка
последваща оценка на причините за инцидента, преди да информира
компетентните органи за това действие.
351/463
BG


key: chroma:document
string_value:
7. При получаване на уведомление, свързано със сериозен инцидент съгласно член 3,
точка 49, буква в), съответният орган за надзор на пазара информира
националните публични органи или структури, посочени в член 77, параграф 1.
Комисията разработва специални насоки за улесняване на спазването на
задълженията, посочени в параграф 1 от настоящия член. Тези насоки се изготвят до
… [12 месеца след влизането в сила на настоящия регламент] и се оценяват
редовно.
8. Органът за надзор на пазара предприема подходящи мерки съгласно член 19 от
Регламент (ЕС) 2019/1020 в срок от седем дни от датата на получаване на
уведомлението, посочено в параграф 1 от настоящия член, и прилага
процедурите за уведомяване, предвидени в посочения регламент.
9. За високорисковите системи с ИИ, посочени в ▌ приложение III, които са пуснати
на пазара или пуснати в действие от доставчици, за които се прилагат
законодателни инструменти на Съюза, установяващи задължения за
докладване, равностойни на тези, посочени в настоящия регламент ▌,
уведомяването за сериозни инциденти се ограничава до посочените в член 3, точка
49, буква в).
10. За високорисковите системи с ИИ, които са защитни елементи на устройства
или сами по себе си са устройства, попадащи в обхвата на регламенти (ЕС)
2017/745 и (ЕС) 2017/746, уведомлението за сериозни инциденти се ограничава до
посочените в член 3, точка 49, буква в) от настоящия регламент сериозни
инциденти и се отправя до националния компетентен орган, избран за тази цел
от държавите членки, в които е възникнал инцидентът.
352/463
BG


key: chroma:document
string_value:
11. Националните компетентни органи незабавно уведомяват Комисията за всеки
сериозен инцидент, независимо от това дали са предприели действия по него, в
съответствие с член 20 от Регламент (ЕС) 2019/1020.
Раздел 3
Осигуряване на спазването
Член 74
Надзор на пазара и контрол върху системите с ИИ на пазара на Съюза
1. По отношение на системите с ИИ, обхванати от настоящия регламент, се прилага
Регламент (ЕС) 2019/1020. За целите на ефективното осигуряване на спазването на
настоящия регламент:
a) всяко позоваване на икономически оператор съгласно Регламент (ЕС)
2019/1020 се разбира като включващо всички оператори, посочени в член 2,
параграф 1 от настоящия регламент;
б) всяко позоваване на продукт съгласно Регламент (ЕС) 2019/1020 се разбира
като включващо всички системи с ИИ, попадащи в обхвата на настоящия
регламент.
353/463
BG


key: chroma:document
string_value:
2. Като част от задълженията си за докладване съгласно член 34, параграф 4 от
Регламент (ЕС) 2019/1020 органите за надзор на пазара докладват ежегодно на
Комисията и на съответните национални органи за защита на конкуренцията всяка
информация, установена в хода на дейностите по надзор на пазара, която може да
представлява потенциален интерес за прилагането на правото на Съюза в областта на
правилата за конкуренция. Те също така докладват ежегодно на Комисията за
използването на забранени практики през същата година и за предприетите
мерки.
3. За високорисковите системи с ИИ, свързани с продукти, за които се прилага
законодателството на Съюза, посочено в раздел А от приложение I, органът за
надзор на пазара за целите на настоящия регламент е органът, отговарящ за
дейностите по надзор на пазара, определен съгласно съответните правни актове.
Чрез дерогация от първа алинея и при подходящи обстоятелства държавите
членки могат да определят друг съответен орган, който да действа като орган
за надзор на пазара, при условие че е осигурена координация със съответните
секторни органи за надзор на пазара, отговарящи за осигуряването на
спазването на законодателството на Съюза за хармонизация, посочено в
приложение I.
4. Процедурите, посочени в членове 79—83 от настоящия регламент, не се
прилагат за системи с ИИ, свързани с продукти, за които се прилага
законодателството на Съюза за хармонизиране, посочено в раздел А от
приложение I, когато в посочените правни актове вече са предвидени процедури,
които гарантират равностойно равнище на защита и които имат същата цел.
В тези случаи вместо това се прилагат съответните секторни процедури.
354/463
BG


key: chroma:document
string_value:
5. Без да се засягат правомощията на органите за надзор на пазара съгласно
член 14 от Регламент (ЕС) 2019/1020, с цел да се гарантира ефективното
осигуряване на спазването на настоящия регламент, органите за надзор на
пазара могат, когато е целесъобразно, да упражняват от разстояние
правомощията, посочени в член 14, параграф 4, буква г) и й) от посочения
регламент.
6. За високорисковите системи с ИИ, пуснати на пазара, пуснати в действие или
използвани от финансови институции, регулирани от правото на Съюза в областта на
финансовите услуги, органът за надзор на пазара за целите на настоящия регламент е
съответният национален орган, отговарящ за финансовия надзор на тези институции
съгласно посоченото законодателство, доколкото пускането на пазара, пускането
в действие или използването на системата с ИИ е пряко свързано с
предоставянето на тези финансови услуги.
7. Чрез дерогация от параграф 6, при подходящи обстоятелства и при условие че е
осигурена координация, държавата членка може да определи друг съответен
орган за орган за надзор на пазара за целите на настоящия регламент.
Националните органи за надзор на пазара, упражняващи надзор върху кредитни
институции, регулирани съгласно Директива 2013/36/ЕС, които участват в
единния надзорен механизъм, създаден с Регламент (ЕС) № 1024/2013, следва
незабавно да докладват на Европейската централна банка всяка информация,
установена в хода на дейностите им по надзор на пазара, която може да
представлява потенциален интерес във връзка със задачите на Европейската
централна банка по упражняване на пруденциален надзор, определени в
посочения регламент.
355/463
BG


key: chroma:document
string_value:
8. За високорисковите системи с ИИ, изброени в точка 1 от приложение III към
настоящия регламент, доколкото системите се използват за правоохранителни цели,
управление на границите и правосъдие и демокрация, както и за високорисковите
системи с ИИ, изброени в точки 6, 7 и 8 от приложение III към настоящия
регламент, държавите членки определят органи за надзор на пазара за целите на
настоящия регламент или компетентните надзорни органи за защита на данните
съгласно Регламент (ЕС) 2016/679 или Директива (ЕС) 2016/680, или всеки друг
орган, определен съгласно същите условия, предвидени в членове 41 – 44 от
Директива (ЕС) 2016/680. Дейностите по надзор на пазара по никакъв начин не
засягат независимостта на съдебните органи, нито се намесват по друг начин в
тяхната дейност при изпълнение на съдебните им функции.
9. Когато институциите, органите, службите или агенциите на Съюза попадат в обхвата
на настоящия регламент, Европейският надзорен орган по защита на данните
действа като техен орган за надзор на пазара, освен по отношение на Съда на
Европейския съюз при изпълнение на съдебните му функции.
10. Държавите членки улесняват координацията между органите за надзор на пазара,
определени съгласно настоящия регламент, и други съответни национални органи
или структури, които упражняват надзор върху прилагането на законодателството на
Съюза за хармонизация, посочено в приложение I, или друго право на Съюза, което
може да е от значение за високорисковите системи с ИИ, посочени в приложение III.
356/463
BG


key: chroma:document
string_value:
11. Органите за надзор на пазара и Комисията могат да предлагат съвместни
дейности, включително съвместни разследвания, които да се провеждат или
от органите за надзор на пазара, или от органите за надзор на пазара съвместно
с Комисията, и да имат за цел насърчаване на постигането на съответствие,
установяване на несъответствие, повишаване на осведомеността или даването
на насоки във връзка с настоящия регламент по отношение на конкретни
категории високорискови системи с ИИ, за които е установено, че
представляват сериозен риск в две или повече държави членки в съответствие с
член 9 от Регламент (ЕС) 2019/1020. Службата по ИИ осигурява централна
координация на съвместното разследване.
12. Без да се засягат правомощията, предвидени в Регламент (ЕС) 2019/1020, и
когато е приложимо, в рамките на необходимото за изпълнение на задачите
им, органите за надзор на пазара получават от доставчиците пълен достъп до
документацията и до наборите от обучителни, валидационни и изпитвателни
данни, използвани за разработването на високорискови системи с ИИ,
включително, когато е целесъобразност и при наличие на гаранции за
сигурността, чрез приложно-програмни интерфейси (API) или други подходящи
технически средства и инструменти, позволяващи дистанционен достъп.
357/463
BG


key: chroma:document
string_value:
13. На органите за надзор на пазара се предоставя достъп до изходния код на
високорисковата система с ИИ при отправено обосновано искане и само ако са
изпълнени двете посочени по-долу условия:
a) достъпът до изходния код е необходим, за да се оцени съответствието на
високорисковата система с ИИ с изискванията, установени в глава III,
раздел 2; и
б) процедурите за изпитване или одит и проверките въз основа на данните и
документацията, предоставени от доставчика, са изчерпани или са се
оказали недостатъчни.
14. Всяка информация или документация, получена от органите за надзор на
пазара, се третира в съответствие със задълженията за поверителност,
установени в член 78.
Член 75
Взаимна помощ, надзор на пазара и контрол на системите с ИИ с общо предназначение
1. Когато дадена система с ИИ се основава на модел на ИИ с общо предназначение
и моделът и системата са разработени от един и същ доставчик, Службата по
ИИ има правомощия да наблюдава и упражнява надзор за съответствието на
тази система с ИИ със задълженията по настоящия регламент. За да
изпълнява задачите си по мониторинг и надзор, Службата по ИИ разполага с
всички правомощия на орган за надзор на пазара, предвидени в настоящия раздел
и в Регламент (ЕС) 2019/1020.
358/463
BG


key: chroma:document
string_value:
2. Когато съответните органи за надзор на пазара имат достатъчно основания да
считат, че системите с ИИ с общо предназначение, които могат да се
използват пряко от внедрителите за най-малко една цел, която е
класифицирана като високорискова съгласно настоящия регламент, не
съответстват на изискванията, установени в настоящия регламент, те си
сътрудничат със Службата по ИИ, за да извършват оценки на
съответствието и съответно информират Съвета по ИИ и другите органи за
надзор на пазара.
3. Когато органът за надзор на пазара не е в състояние да приключи своето
разследване на високорисковата система с ИИ поради невъзможността да
получи достъп до определена информация, свързана с модела на ИИ с общо
предназначение, въпреки че е положил всички необходими усилия, за да получи
тази информация, той може да подаде обосновано искане до Службата по ИИ,
в която се осигурява достъп до тази информация. В този случай Службата по
ИИ предоставя на органа заявител незабавно и при всички случаи в срок от 30
дни всяка информация, която Службата по ИИ счита за целесъобразна, за да се
установи дали дадена високорискова система с ИИ не съответства на
изискванията. Органите за надзор на пазара гарантират поверителността на
информацията, която получават в съответствие с член 78 от настоящия
регламент. Процедурата, предвидена в глава VI от Регламент (ЕС) 2019/1020, се
прилага mutatis mutandis.
359/463
BG


key: chroma:document
string_value:
Член 76
Надзор върху изпитването в реални условия, упражняван от органите за надзор на
пазара
1. Органите за надзор на пазара разполагат с компетентността и правомощията
да гарантират, че изпитването в реални условия е в съответствие с настоящия
регламент.
2. Когато се извършва изпитване в реални условия на системи с ИИ, върху които
се упражнява надзор в регулаторна лаборатория в областта на ИИ съгласно
член 58, органите за надзор на пазара проверяват съответствието с член 60
като част от надзорната си роля по отношение на регулаторната
лаборатория в областта на ИИ. Тези органи могат, когато е целесъобразно, да
разрешат изпитването в реални условия да се извършва от доставчика или
потенциалния доставчик чрез дерогация от условията, посочени в член 60,
параграф 4, букви е) и ж).
3. Когато орган за надзор на пазара е бил информиран за сериозен инцидент от
потенциален доставчик, доставчик или трето лице или има други основания да
счита, че условията по членове 60 и 61 не са изпълнени, той може да вземе
някое от следните решения на своята територия, в зависимост от случая:
a) да спре или да прекрати изпитването в реални условия;
360/463
BG


key: chroma:document
string_value:
б) да изиска от доставчика или потенциалния доставчик и внедрителя или
потенциалния внедрител да променят който и да е аспект на
изпитването в реални условия.
4. Когато орган за надзор на пазара е взел решение, посочено в параграф 3 от
настоящия член, или е отправил възражение по смисъла на член 60, параграф 4,
буква б), в решението или възражението се посочват основанията за него и
редът и условията, при които доставчикът или потенциалният доставчик
може да оспори решението или възражението.
5. Когато е приложимо, ако орган за надзор на пазара е взел решение, посочено в
параграф 3, той съобщава основанията за това решение на органите за надзор
на пазара на другите държави членки, в които системата с ИИ е била
изпитвана в съответствие с плана за изпитване.
Член 77
Правомощия на органите за защита на основните права
1. Националните публични органи или структури, които упражняват надзор или
осигуряват спазването на задълженията съгласно правото на Съюза за защита на
основните права, включително правото на недискриминация, във връзка с
използването на високорисковите системи с ИИ, посочени в приложение III, имат
правомощието да изискват и получават достъп до всякаква документация, създадена
или поддържана съгласно настоящия регламент на достъпен език и формат, когато
достъпът до тази документация е необходим за ефективното упражняване на
правомощията им в рамките на тяхната юрисдикция. Съответният публичен орган
или структура информира органа за надзор на пазара на съответната държава членка
за всяко такова искане.
361/463
BG


key: chroma:document
string_value:
2. До … [три месеца след влизането в сила на настоящия регламент] всяка държава
членка определя публичните органи или структури, посочени в параграф 1, и
оповестява публично списъка на тези органи ▌. Държавите членки уведомяват
Комисията и другите държави членки за списъка и го актуализират редовно.
3. Когато документацията, посочена в параграф 1, е недостатъчна, за да се установи
дали е извършено нарушение на задълженията съгласно правото на Съюза за защита
на основните права, публичният орган или структура по параграф 1 може да отправи
обосновано искане до органа за надзор на пазара да организира изпитване на
високорисковата система с ИИ чрез технически средства. Органът за надзор на
пазара организира изпитването с активното участие на отправилия искането
публичен орган или структура в разумен срок след подаване на искането.
4. Всяка информация или документация, получени съгласно настоящия член от
националните публични органи или структури, посочени в параграф 1 от настоящия
член, се третират в съответствие със задълженията за поверителност, посочени в
член 78.
362/463
BG


key: chroma:document
string_value:
Член 78
Поверителност
1. Комисията, органите за надзор на пазара и нотифицираните органи, както и други
физически или юридически лица, участващи в прилагането на настоящия
регламент, в съответствие с правото на Съюза или националното право, зачитат
поверителността на информацията и данните, получавани при изпълнение на
техните задачи и дейности, така че да защитават по-специално:
a) правата върху интелектуалната собственост и поверителната търговска
информация или търговски тайни на дадено физическо или юридическо лице,
включително изходния код, освен в случаите, посочени в член 5 от Директива
(ЕС) 2016/943 на Европейския парламент и на Съвета57;
57 Директива (ЕС) 2016/943 на Европейския парламент и на Съвета от 8 юни 2016 г.
относно защитата на неразкрити ноу-хау и търговска информация (търговски тайни)
срещу тяхното незаконно придобиване, използване и разкриване (ОВ L 157,
15.6.2016 г., стр. 1).
363/463
BG


key: chroma:document
string_value:
б) ефективното прилагане на настоящия регламент, по-специално за целите на
проверките, разследванията или одитите; ▌
в) обществените интереси и интересите на националната сигурност;
г) провеждането на наказателни или административни производства;
д) информацията, класифицирана съгласно правото на Съюза или
националното право.
2. Органите, участващи в прилагането на настоящия регламент съгласно
параграф 1, изискват само данни, които са строго необходими за оценката на
риска, породен от системите с ИИ, и за упражняването на техните
правомощия в съответствие с настоящия регламент и с Регламент (ЕС)
2019/1020. Те въвеждат подходящи и ефективни мерки за киберсигурност за
защита на сигурността и поверителността на получената информация и
данни и в съответствие с приложимото право на Съюза или национално право
заличават събраните данни веднага след като те вече не са необходими за
целта, за която са били получени.
364/463
BG


key: chroma:document
string_value:
3. Без да се засягат параграфи 1 и 2, информацията, обменена на поверителна основа
между националните компетентни органи и между националните компетентни
органи и Комисията, не се разкрива без предварителна консултация с националния
компетентен орган, който е изпратил първоначално тази информация, и с
внедрителя, когато високорисковите системи с ИИ, посочени в точка 1, 6 или 7 от
приложение III, се използват от правоохранителните органи, органите за граничен
контрол, имиграционните органи или органите в областта на убежището, и когато
такова разкриване би застрашило обществените интереси и интересите на
националната сигурност. Този обмен на информация не обхваща чувствителни
оперативни данни във връзка с дейностите на правоохранителните органи,
органите за граничен контрол, имиграционните органи или органите в
областта на убежището.
Когато правоохранителните органи, имиграционните органи или органите в областта
на убежището са доставчици на високорисковите системи с ИИ, посочени в точка 1,
6 или 7 от приложение III, техническата документация, посочена в приложение IV,
остава в помещенията на тези органи. Тези органи гарантират, че органите за надзор
на пазара, посочени в член 74, параграфи 8 и 9, зависимост от случая, могат при
поискване незабавно да получат достъп до документацията или да получат копие от
нея. Достъп до тази документация или получаване на копие от нея се разрешава само
на персонала на органа за надзор на пазара, притежаващ съответното ниво на
разрешение за достъп.
365/463
BG


key: chroma:document
string_value:
4. Параграфи 1, 2 и 3 не засягат правата или задълженията на Комисията, държавите
членки и съответните им органи, както и тези на нотифицираните органи, по
отношение на обмена на информация и разпространяването на предупреждения,
включително в контекста на трансграничното сътрудничество, нито засягат
задълженията на съответните лица за предоставяне на информация съгласно
наказателното право на държавите членки.
5. Комисията и държавите членки могат - при необходимост и в съответствие със
съответните разпоредби на международни и търговски споразумения - да
обменят поверителна информация с регулаторните органи на трети държави, с които
са сключили двустранни или многостранни споразумения за поверителност,
гарантиращи адекватно равнище на поверителност.
Член 79
Процедура на национално равнище, приложима за системи с ИИ, представляващи риск
1. Системите с ИИ, представляващи риск, се считат за продукт, представляващ риск,
съгласно определението в член 3, точка 19 от Регламент (ЕС) 2019/1020, доколкото
те представляват рискове за здравето или безопасността или за ▌ основните права на
хората.
366/463
BG


key: chroma:document
string_value:
2. Когато органът за надзор на пазара на държава членка има достатъчно основания да
счита, че дадена система с ИИ представлява риск съгласно параграф 1 от настоящия
член, той извършва оценяване на съответната система с ИИ по отношение на
нейното съответствие с всички изисквания и задължения, установени в настоящия
регламент. Особено внимание се обръща на системите с ИИ, представляващи
риск за уязвими групи. Когато бъдат установени рискове за основните права,
органът за надзор на пазара също така информира и изцяло сътрудничи със
съответните национални публични органи или структури, посочени в член 77,
параграф 1. Съответните оператори сътрудничат при необходимост с органа за
надзор на пазара и с другите национални публични органи или структури, посочени
в член 77, параграф 1.
Когато в хода на това оценяване органът за надзор на пазара или, когато е
приложимо, органът за надзор на пазара, в сътрудничество с националния
публичен орган по член 77, параграф 1, констатира, че системата с ИИ не
съответства на изискванията и задълженията, установени в настоящия регламент,
той без ненужно забавяне изисква от съответния оператор да предприеме всички
подходящи коригиращи действия, за да приведе в съответствие системата с ИИ, да я
изтегли от пазара или да я изземе в разумен срок, определен от органа, и във всички
случаи не по-късно от 15 работни дни, или съгласно съответното право на
Съюза за хармонизация.
Органът за надзор на пазара надлежно информира съответния нотифициран орган.
Спрямо мерки, посочени във втора алинея от настоящия параграф, се прилага член
18 от Регламент (ЕС) 2019/1020.
3. Когато органът за надзор на пазара счита, че несъответствието не е ограничено само
до националната му територия, той информира без ненужно забавяне Комисията и
другите държави членки за резултатите от оценяването и за действията, които той е
изискал да бъдат предприети от оператора.
367/463
BG


key: chroma:document
string_value:
4. Операторът гарантира предприемането на всички подходящи коригиращи действия
по отношение на всички засегнати системи с ИИ, които е предоставил на пазара на
Съюза.
5. Когато операторът на система с ИИ не предприеме подходящо коригиращо действие
в посочения в параграф 2 срок, органът за надзор на пазара взема всички подходящи
временни мерки, за да забрани или ограничи предоставянето на системата с ИИ на
пазара на съответната държава членка или пусната в действие, за да изтегли
продукта или самостоятелната система с ИИ от пазара, или за да ги изземе. Този
орган уведомява без ненужно забавяне Комисията и другите държави членки ▌ за
тези мерки.
6. Уведомлението по параграф 5 включва всички налични подробни данни, по-
специално информацията, необходима за идентифицирането на несъответстващата
система с ИИ, произхода на системата с ИИ и веригата на доставка, естеството на
предполагаемото несъответствие и съпътстващия риск, естеството и
продължителността на предприетите на национално равнище мерки, както и
аргументите, изтъкнати от съответния оператор. По-специално органите за надзор на
пазара посочват дали несъответствието се дължи на една или няколко от следните
причини:
a) нарушение на забраната на практиките в областта на ИИ, посочени в
член 5;
б) несъответствие на високорисковата система с ИИ с изискванията, установени
в глава III, раздел 2;
в) недостатъци в хармонизираните стандарти или в общите спецификации,
посочени в членове 40 и 41, на които се основава презумпцията за
съответствие;
г) нарушение на член 50.
368/463
BG


key: chroma:document
string_value:
7. Органите за надзор на пазара, различни от органа за надзор на пазара на държавата
членка, започнала процедурата, без ненужно забавяне информират Комисията и
другите държави членки за всички приети мерки и за всяка допълнителна
информация, с която разполагат във връзка с несъответствието на съответната
система с ИИ, и в случай на несъгласие с нотифицираната национална мярка — за
своите възражения.
8. Когато в срок от три месеца от получаването на уведомлението, посочено в
параграф 5 от настоящия член, не е повдигнато възражение от орган за надзор на
пазара на държава членка или от Комисията във връзка с временна мярка,
предприета от орган за надзор на пазара на друга държава членка, тази мярка се
счита за обоснована. Това не засяга процедурните права на съответния оператор в
съответствие с член 18 от Регламент (ЕС) 2019/1020. Тримесечният срок, посочен в
настоящия параграф, се намалява на 30 дни в случай на нарушение на забраната
на практиките в областта на ИИ, посочени в член 5 от настоящия регламент.
9. Органите за надзор на пазара гарантират предприемането без ненужно забавяне на
подходящи ограничителни мерки по отношение на продукта или системата с ИИ,
като например изтеглянето на продукта или системата с ИИ от пазара им.
369/463
BG


key: chroma:document
string_value:
Член 80
Процедура за работа със системи с ИИ, класифицирани от доставчика като
невисокорискови при прилагане на приложение III
1. Когато орган за надзор на пазара има достатъчно основания да счита, че дадена
система с ИИ, класифицирана от доставчика като непредставляваща
високорискова съгласно член 6, параграф 3, действително е високорискова,
органът за надзор на пазара извършва оценка на съответната система с ИИ по
отношение на класифицирането ѝ като високорискова система с ИИ въз основа
на условията, посочени в член 6, параграф 3 и насоките на Комисията.
2. Когато в хода на тази оценка органът за надзор на пазара установи, че
съответната система с ИИ е високорискова, той без ненужно забавяне изисква
от съответния доставчик да предприеме всички необходими действия, за да
приведе системата с ИИ в съответствие с изискванията и задълженията,
установени в настоящия регламент, както и да предприеме подходящи
коригиращи действия в срока, определен от органа за надзор на пазара.
3. Когато органът за надзор на пазара счита, че използването на съответната
система с ИИ не е ограничено само до националната му територия, той
информира без ненужно забавяне Комисията и другите държави членки за
резултатите от оценяването и за действията, които той е изискал да бъдат
предприети от доставчика.
370/463
BG


key: chroma:document
string_value:
4. Доставчикът гарантира, че са предприети всички необходими действия за
привеждане на системата с ИИ в съответствие с изискванията и
задълженията, установени в настоящия регламент. Когато доставчикът на
система с ИИ не приведе системата с ИИ в съответствие с тези изисквания и
задължения в рамките на срока, посочен в параграф 2 от настоящия член, на
доставчика се налагат глоби и имуществени санкции в съответствие с член 99.
5. Доставчикът гарантира, че ще предприема всички подходящи коригиращи
действия по отношение на всички съответни системи с ИИ, които той е
предоставил на пазара на Съюза.
6. Когато доставчикът на съответната система с ИИ не предприеме подходящи
коригиращи действия в срока, посочен в параграф 2 от настоящия член, се
прилага член 79, параграфи 5 – 9.
7. Когато в хода на оценката съгласно параграф 1 от настоящия член органът за
надзор на пазара установи, че системата с ИИ е била неправилно
класифицирана от доставчика като непредставляваща високорискова, за да се
заобиколи прилагането на изискванията в глава III, раздел 2, на доставчика се
налагат глоби и имуществени санкции в съответствие с член 99.
371/463
BG


key: chroma:document
string_value:
8. При упражняване на правомощието си за наблюдение на прилагането на
настоящия член и в съответствие с член 11 от Регламент (ЕС) 2019/1020
органите за надзор на пазара могат да извършват подходящи проверки, като
вземат предвид по-специално информацията, съхранявана в базата данни на
ЕС, посочена в член 71 от настоящия регламент.
Член 81
Предпазна процедура на Съюза
1. Когато в срок от три месеца след получаване на уведомлението по член 79, параграф
5, или в срок от 30 дни в случай на нарушение на забраната на практиките в
областта на ИИ, посочени в член 5, органът за надзор на пазара на държава
членка е повдигнал възражения срещу мярка, предприета от друг орган за надзор на
пазара, или когато Комисията счита, че мярката противоречи на правото на Съюза,
Комисията незабавно започва консултации с органа за надзор на пазара на
съответната държава членка и със съответния оператор или оператори и извършва
оценка на тази национална мярка. Въз основа на резултатите от тази оценка
Комисията решава дали националната мярка е оправдана в срок от шест месеца или
в срок от 60 дни в случай на нарушение на забраната на практики в областта
на ИИ, посочени в член 5, като срокът започва да тече от уведомлението,
посочено в член 79, параграф 5, и съобщава решението си на органа за надзор на
пазара на съответната държава членка. Комисията информира за своето решение
и всички други органи за надзор на пазара.
372/463
BG


key: chroma:document
string_value:
2. Когато Комисията счете, че мярката, предприета от съответната държава
членка е оправдана, всички държави членки гарантират, че предприемат
подходящи ограничителни мерки по отношение на съответната система с ИИ,
например изискване за изтеглянето на системата с ИИ от техния пазар без
ненужно забавяне, и уведомяват Комисията съответно. Когато Комисията счете, че
националната мярка не е оправдана, съответната държава членка отменя мярката и
уведомява Комисията за това.
3. Когато бъде преценено, че националната мярка е оправдана и несъответствието на
системата с ИИ се дължи на недостатъци в хармонизираните стандарти или общите
спецификации, посочени в членове 40 и 41 от настоящия регламент, Комисията
прилага процедурата, предвидена в член 11 от Регламент (ЕС) № 1025/2012.
Член 82
Съответстващи на изискванията системи с ИИ, които представляват риск
1. Когато орган за надзор на пазара на държава членка, след като извърши оценяването
съгласно член 79, след консултация със съответния национален публичен орган,
посочен в член 77, параграф 1, установи, че макар дадена високорискова система с
ИИ да е в съответствие с настоящия регламент, тя представлява риск за здравето или
безопасността на хората, ▌ за основните права или за други аспекти на защитата на
обществения интерес, той изисква от съответния оператор да предприеме всички
подходящи мерки, за да гарантира, че когато системата с ИИ бъде пусната на пазара
или пусната в действие, тя няма да представлява този риск, без ненужно забавяне в
▌ срок, определен от органа ▌.
373/463
BG


key: chroma:document
string_value:
2. Доставчикът или друг съответен оператор гарантират, че се предприемат
коригиращи действия по отношение на всички съответни системи с ИИ, които те са
предоставили на пазара на Съюза, в рамките на срока, определен от органа за надзор
на пазара на държавата членка, посочен в параграф 1.
3. Държавите членки незабавно информират Комисията и другите държави членки за
констатацията съгласно параграф 1. Тази информация включва всички налични
подробни данни, по-специално данните, необходими за идентифицирането на
съответната система с ИИ, произхода и веригата на доставки на системата с ИИ,
естеството на съпътстващия риск и естеството и продължителността на мерките,
предприети на национално равнище.
4. Комисията започва без ненужно забавяне консултации със съответните държави
членки и съответните оператори и оценява предприетите национални мерки. Въз
основа на резултатите от тази оценка Комисията взема решение дали мярката е
оправдана и когато е необходимо, предлага други подходящи мерки.
374/463
BG


key: chroma:document
string_value:
5. Комисията незабавно съобщава решението си на съответните държави членки и
съответните оператори. Тя информира за него и другите държави членки.
Член 83
Формално несъответствие
1. Когато органът за надзор на пазара на дадена държава членка направи някоя от
следните констатации, той изисква от съответния доставчик да прекрати
несъответствието в срок, определен от органа за надзор на пазара:
a) маркировката „СЕ“ е нанесена в нарушение на член 48;
б) маркировката „CE“ не е нанесена;
в) ЕС декларацията за съответствие, посочена в член 47, не е съставена;
г) ЕС декларацията за съответствие, посочена в член 47, е съставена неправилно;
д) регистрацията в базата данни на ЕС, посочена в член 71, не е извършена;
е) когато е приложимо, не е определен упълномощен представител;
ж) техническата документация не е налична.
2. Когато несъответствието, посочено в параграф 1, продължи, органът за надзор на
пазара на съответната държава членка предприема подходящи и пропорционални
мерки, за да ограничи или да забрани предоставянето на високорисковата система с
ИИ на пазара или да осигури нейното изтегляне или изземване от пазара без
ненужно забавяне.
375/463
BG


key: chroma:document
string_value:
Член 84
Структури на Съюза за подкрепа на изпитванията в областта на ИИ
1. Комисията определя една или повече структури на Съюза за подкрепа на
изпитванията в областта на ИИ за изпълнение на задачите, изброени съгласно
член 21, параграф 6 от Регламент (ЕС) 2019/1020 в областта на ИИ.
2. Без да се засягат задачите, посочени в параграф 1, структурите на Съюза за
подкрепа на изпитванията в областта на ИИ предоставят и независими
технически или научни консултации по искане на Съвета по ИИ, Комисията
или органите за надзор на пазара.
Раздел 4
Средства за защита
Член 85
Право на подаване на жалба до орган за надзор на пазара
Без да се засягат другите административни или съдебни средства за защита, всяко
физическо или юридическо лице, което има основания да счита, че е налице
нарушение на разпоредбите на настоящия регламент, може да подаде жалби до
съответния орган за надзор на пазара.
В съответствие с Регламент (ЕС) 2019/1020 тези жалби се вземат предвид за
целите на провеждането на дейности по надзор на пазара и се разглеждат в
съответствие със специалните процедури, установени за тази цел от органите
за надзор на пазара.
376/463
BG


key: chroma:document
string_value:
Член 86
Право на обяснение при вземане на индивидуални решения
1. Всяко засегнато лице, което е обект на решение, взето от внедрителя въз
основа на резултатите от високорискова система с ИИ, посочена в
приложение III, с изключение на системите, изброени в точка 2 от посоченото
приложение, и което поражда правни последици или по подобен начин
значително засяга това лице така че то да счита, че се оказва неблагоприятно
въздействие върху неговото здраве, безопасност или основни права, има право да
получи от внедрителя ясни и съдържателни обяснения за мястото на
системата с ИИ в процедурата за вземане на решения и основните елементи на
взетото решение.
2. Параграф 1 не се прилага за използването на системи с ИИ, за които
изключенията или ограниченията на задължението по посочения параграф
произтичат от правото на Съюза или националното право, съвместимо с
правото на Съюза.
3. Настоящият член се прилага само доколкото правото, посочено в параграф 1,
не е предвидено по друг начин в правото на Съюза.
377/463
BG


key: chroma:document
string_value:
Член 87
Сигнали за нарушения и защита на подаващите сигнали лица
По отношение на подаването на сигнали за нарушения по настоящия регламент и
защитата на лицата, подаващи сигнали за такива нарушения, се прилага Директива
(ЕС) 2019/1937.
378/463
BG


key: chroma:document
string_value:
Раздел 5
Надзор, разследване, осигуряване на спазването и наблюдение по отношение на
доставчиците на модели на ИИ с общо предназначение
Член 88
Прилагане на задълженията на доставчиците на модели на ИИ с общо предназначение
1. Комисията разполага с изключителни правомощия за надзор и осигуряване на
спазването на глава V, като взема предвид процедурните гаранции по член 94.
Комисията възлага изпълнението на тези задачи на Службата по ИИ, без да се
засягат организационните правомощия на Комисията и разделението на
областите на компетентност между държавите членки и Съюза въз основа на
Договорите.
2. Без да се засяга член 75, параграф 3, органите за надзор на пазара могат да
поискат от Комисията да упражни правомощията, предвидени в настоящия
раздел, когато това е необходимо и пропорционално за подпомагане на
изпълнението на техните задачи съгласно настоящия регламент.
379/463
BG


key: chroma:document
string_value:
Член 89
Действия за наблюдение
1. За целите на изпълнението на задачите, възложени ѝ съгласно настоящия
раздел, Службата по ИИ може да предприеме необходимите дейности по
мониторинг на ефективното изпълнение и осигуряване на спазването на
настоящия регламент от страна на доставчиците на модели на ИИ с общо
предназначение, включително съблюдаването от тяхна страна на одобрени
кодекси за добри практики.
2. Доставчиците надолу по веригата имат право да подадат жалба с твърдения
за нарушение на настоящия регламент. Жалбата трябва да е надлежно
мотивирана и да съдържа най-малко информация за:
a) звеното за контакт на доставчика на съответния модел на ИИ с общо
предназначение;
б) описание на съответните факти, съответните разпоредби на настоящия
регламент и основанията, поради които доставчикът надолу по веригата
счита, че доставчикът на съответния модел на ИИ с общо предназначение
е нарушил настоящия регламент;
в) всяка друга информация, която доставчикът надолу по веригата, изпратил
искането, счита за относима, включително, когато е подходящо,
информация, събрана по негова собствена инициатива.
380/463
BG


key: chroma:document
string_value:
Член 90
Сигнали за системни рискове от експертната група
1. Експертната група може да изпрати квалифициран сигнал до Службата по
ИИ, когато има основания да подозира, че:
a) модел на ИИ с общо предназначение поражда конкретен установим риск
на равнището на Съюза; или
б) модел на ИИ с общо предназначение съответства на условията, посочени в
член 51.
2. При получаване на такъв квалифициран сигнал Комисията, чрез Службата по
ИИ и след като е информирала Съвета по ИИ, може да упражни
правомощията, предвидени в настоящия раздел, за целите на оценката на
въпроса. Службата по ИИ информира Съвета по ИИ за всяка мярка съгласно
членове 91—94.
3. Квалифицираният сигнал трябва да е надлежно мотивиран и да съдържа най-
малко информация за:
a) звеното за контакт на доставчика на съответния модел на ИИ с общо
предназначение, пораждаща системен риск;
381/463
BG


key: chroma:document
string_value:
б) описание на съответните факти и причините за сигнала от научната
група;
в) всяка друга информация, която експертната група счита за относима,
включително, ако е подходящо, информация, събрана по нейна собствена
инициатива.
Член 91
Правомощия за изискване на документация и информация
1. Комисията може да поиска от доставчика на съответния модел на ИИ с общо
предназначение да предостави документацията, изготвена от доставчика в
съответствие с членове 53 и 55, или всякаква допълнителна информация, която
е необходима за целите на оценката на съответствието на доставчика с
настоящия регламент.
2. Преди да изпрати искането за информация, Службата по ИИ може да започне
структуриран диалог с доставчика на модела на ИИ с общо предназначение.
3. При надлежно обосновано искане от експертната група Комисията може да
отправи искане за предоставяне на информация до доставчик на модел на ИИ с
общо предназначение, когато достъпът до информация е необходим и
пропорционален за изпълнението на задачите на експертната група съгласно
член 68, параграф 2.
382/463
BG


key: chroma:document
string_value:
4. В искането за информация се посочват правното основание и целта на
искането, конкретизира се каква информация се изисква, определя се срок, в
който информацията трябва да бъде предоставена, и се посочват глобите,
предвидени в член 101 за предоставяне на неточна, непълна или подвеждаща
информация.
5. Доставчикът на съответния модел на ИИ с общо предназначение или негов
представител предоставят исканата информация. В случай на юридически
лица, дружества или предприятия, или когато доставчикът няма
правосубектност, лицата, упълномощени да ги представляват по закон или
съгласно учредителните им документи, предоставят исканата информация от
името на доставчика на съответния модел на ИИ с общо предназначение.
Надлежно упълномощени адвокати могат да предоставят информация от
името на своите клиенти. Въпреки това клиентите остават изцяло
отговорни, ако предоставената информация е непълна, неточна или
подвеждаща.
Член 92
Правомощия за извършване на оценки
1. Службата по ИИ, след консултация със Съвета по ИИ, може да извършва
оценки на съответния модел на ИИ с общо предназначение с цел:
a) оценяване на спазването от страна на доставчика на задълженията по
настоящия регламент, когато събраната съгласно член 91 информация е
недостатъчна; или
б) проучване на системните рискове на равнището на Съюза на моделите на
ИИ с общо предназначение със системен риск, по-специално след
квалифициран сигнал от експертната група в съответствие с член 90,
параграф 1, буква а).
383/463
BG


key: chroma:document
string_value:
2. Комисията може да реши да назначи независими експерти, които да
извършват оценки от нейно име, включително от експертната група, създадена
съгласно член 68. Независимите експерти, назначени за тази задача, отговарят
на критериите, посочени в член 68, параграф 2.
3. За целите на параграф 1 Комисията може да поиска достъп до съответния
модел на ИИ с общо предназначение чрез API или други подходящи технически
средства и инструменти, включително изходен код.
4. В искането за достъп се посочват правното основание, целта и мотивите на
искането и се определя срокът за предоставяне на достъп, както и глобите,
предвидени в член 101, ако не бъде предоставен достъп.
5. Доставчиците на съответния модел на ИИ с общо предназначение или
неговият представител представят поисканата информация. В случаите на
юридически лица, дружества или предприятия, или когато доставчикът няма
правосубектност – лицата, упълномощени да ги представляват по закон или
съгласно учредителните им документи, осигуряват поискания достъп от
името на доставчика на съответния модел на ИИ с общо предназначение.
384/463
BG


key: chroma:document
string_value:
6. Комисията приема актове за изпълнение, в които се установяват подробните
правила и условията за извършването на оценките, включително подробните
правила за участието на независими експерти, както и процедурата за техния
подбор. Тези актове за изпълнение се приемат в съответствие с процедурата по
разглеждане, посочена в член 98, параграф 2.
7. Преди да поиска достъп до съответния модел на ИИ с общо предназначение,
Службата по ИИ може да започне структуриран диалог с доставчика на модела
на ИИ с общо предназначение, за да събере повече информация относно
вътрешното изпитване на модела, вътрешните гаранции за предотвратяване
на системни рискове и други вътрешни процедури и мерки, които доставчикът
е предприел за смекчаване на тези рискове.
Член 93
Правомощие за отправяне на искания за предприемане на мерки
1. Когато е необходимо и целесъобразно, Комисията може да поиска от
доставчиците:
a) да предприемат подходящи мерки за спазване на задълженията,
установени в членове 53 и 54;
385/463
BG


key: chroma:document
string_value:
б) да прилагат мерки за ограничаване, когато оценката, извършена в
съответствие с член 92, е породила сериозно и основателно опасение за
системен риск на равнището на Съюза;
в) да ограничават предоставянето на пазара, изтеглянето или изземването
на модела.
2. Преди отправяне на искането за предприемане на мярка Службата по ИИ може
да започне структуриран диалог с доставчика на модела на ИИ с общо
предназначение.
3. Ако по време на структурирания диалог, посочен в параграф 2, доставчикът на
модела на ИИ с общо предназначение със системен риск предложи поемането на
ангажименти за прилагане на мерки за ограничаване с цел справяне със
системен риск на равнището на Съюза, Комисията може с решение да придаде
на тези ангажименти задължителен характер и да посочи, че няма
допълнителни основания за действие.
386/463
BG


key: chroma:document
string_value:
Член 94
Процедурни права на икономическите оператори на модела на ИИ с общо
предназначение
Член 18 от Регламент (ЕС) 2019/1020 се прилага mutatis mutandis за доставчиците на модела
на ИИ с общо предназначение, без да се засягат специалните процедурни права, предвидени
в настоящия регламент.
ГЛАВА X
КОДЕКСИ ЗА ПОВЕДЕНИЕ И НАСОКИ
Член 95
Кодекси за поведение за доброволно прилагане на специфични изисквания
1. Службата по ИИ и държавите членки насърчават и улесняват изготвянето на
кодекси за поведение, включително свързаните с тях механизми за управление,
предназначени да насърчават доброволното прилагане към системи с ИИ, различни
от високорискови системи с ИИ, на някои или всички изисквания, посочени в глава
III, раздел 2, като вземат предвид наличните технически решения и най-
добрите практики в сектора, които позволяват прилагането на такива
изисквания.
387/463
BG


key: chroma:document
string_value:
2. Службата по ИИ и държавите членки ▌ улесняват изготвянето на кодекси за
поведение относно доброволното прилагане, включително от страна на
внедрителите, на специфични изисквания по отношение на всички системи с
ИИ, въз основа на ясни цели и ключови показатели за ефективност с цел
оценяване на постигането на тези цели, включително елементи като, но не
само:
a) приложими елементи, предвидени в етичните насоки на Съюза за
надежден ИИ;
б) оценяване и свеждане до минимум на въздействието на системите с ИИ
върху екологичната устойчивост, включително по отношение на
ефективното от енергийна гледна точка програмиране и техники за
ефективно проектиране, обучение и използване на ИИ;
в) насърчаване на грамотността в областта на ИИ, по-специално на лицата,
които се занимават с разработването, функционирането и използването
на ИИ;
г) улесняване на приобщаващото и разнообразно проектиране на системите
с ИИ, включително чрез създаването на приобщаващи екипи от
разработчици, които се характеризират и с разнообразие, и насърчаване
на участието на заинтересованите страни в този процес;
388/463
BG


key: chroma:document
string_value:
д) оценка и предотвратяване на отрицателното въздействие на системите с
ИИ върху уязвимите лица или групи уязвими лица, включително по
отношение на достъпността за лица с увреждания, както и върху
равенството между половете.
3. Кодексите за поведение могат да бъдат изготвяни от отделни доставчици или
внедрители на системи с ИИ или от организации, които ги представляват, или
съвместно, включително с участието на всички заинтересовани страни и техните
представителни организации, включително организации на гражданското
общество и академичните среди. Кодексите за поведение могат да обхващат една
или повече системи с ИИ, като се отчита сходството в предназначението на
съответните системи.
4. При насърчаването и улесняването на изготвянето на кодекси за поведение
Службата по ИИ и държавите членки вземат предвид особените интереси и
нужди на МСП, включително новосъздадените предприятия.
Член 96
Насоки от Комисията относно прилагането на настоящия регламент
1. Комисията разработва насоки относно практическото прилагане на
настоящия регламент, и по-специално относно:
a) прилагането на изискванията и задълженията, посочени в членове 8—15 и
в член 25;
389/463
BG


key: chroma:document
string_value:
б) забранените практики, посочени в член 5;
в) практическото прилагане на разпоредбите, свързани със същественото
изменение;
г) практическото изпълнение на задълженията за прозрачност, установени
в член 50;
д) подробна информация относно връзката на настоящия регламент със
законодателството на Съюза за хармонизация, посочено в приложение I,
както и с друго приложимо право на Съюза, включително по отношение на
съгласуваността при осигуряване на спазването им;
е) прилагането на определението за система с ИИ, посочено в член 3,
точка 1.
Когато отправя на такива насоки, Комисията обръща специално внимание на
нуждите на МСП, включително новосъздадените предприятия, на местните
публични органи и на секторите, които е най-вероятно да бъдат засегнати от
настоящия регламент.
Насоките, посочени в първа алинея от настоящия параграф, трябва да са
надлежно съобразени с общопризнатите съвременни технически постижения в
областта на ИИ, както и със съответните хармонизирани стандарти и общи
спецификации, посочени в членове 40 и 41, или с хармонизираните стандарти
или техническите спецификации, които са установени съгласно правото на
Съюза за хармонизация.
2. По искане на държавите членки или на Службата по ИИ, или по собствена
инициатива, Комисията актуализира вече приетите насоки, когато счете това
за необходимо.
390/463
BG


key: chroma:document
string_value:
ГЛАВА XI
ДЕЛЕГИРАНЕ НА ПРАВОМОЩИЯ И ПРОЦЕДУРА НА КОМИТЕТ
Член 97
Упражняване на делегирането
1. Правомощието да приема делегирани актове се предоставя на Комисията при
спазване на предвидените в настоящия член условия.
2. Правомощието да приема делегирани актове, посочено в член 6, параграфи 6 и 7,
член 7, параграфи 1 и 3, член 11, параграф 3, член 43, параграфи 5 и 6, член 47,
параграф 5, член 51, параграф 3, член 52, параграф 4 и член 53, параграфи 5 и 6, се
предоставя на Комисията за срок от пет години, считано от … [датата на
влизане в сила на настоящия регламент]. Комисията изготвя доклад относно
делегирането на правомощия не по-късно от девет месеца преди изтичането на
петгодишния срок. Делегирането на правомощия се продължава мълчаливо за
срокове с еднаква продължителност, освен ако Европейският парламент или
Съветът не възразят срещу подобно продължаване не по-късно от три месеца
преди изтичането на всеки срок.
3. Делегирането на правомощия, посочено в член 6, параграфи 6 и 7, член 7,
параграфи 1 и 3, член 11, параграф 3, член 43, параграфи 5 и 6, член 47, параграф 5,
член 51, параграф 3, член 52, параграф 4 и член 53, параграфи 5 и 6, може да бъде
оттеглено по всяко време от Европейския парламент или от Съвета. С решението за
оттегляне се прекратява посоченото в него делегиране на правомощия. То поражда
действие в деня след публикуването му в Официален вестник на Европейския съюз
или на по-късна, посочена в решението дата. То не засяга действителността на
делегираните актове, които вече са в сила.
391/463
BG


key: chroma:document
string_value:
4. Преди приемането на делегиран акт Комисията се консултира с експерти,
определени от всяка държава членка в съответствие с принципите, залегнали в
Междуинституционалното споразумение от 13 април 2016 г. за по-добро
законотворчество.
5. Веднага след като приеме делегиран акт, Комисията нотифицира акта едновременно
на Европейския парламент и на Съвета.
6. Делегиран акт, приет съгласно член 6, параграф 6 или 7, член 7, параграф 1 или 3,
член 11, параграф 3, член 43, параграф 5 или 6, член 47, параграф 5, член 51,
параграф 3, член 52, параграф 4 или член 53, параграф 5 или 6, влиза в сила
единствено ако нито Европейският парламент, нито Съветът не са представили
възражения в срок от три месеца след нотифицирането на акта на Европейския
парламент и Съвета или ако преди изтичането на този срок и Европейският
парламент, и Съветът са уведомили Комисията, че няма да представят възражения.
Посоченият срок се удължава с три месеца по инициатива на Европейския парламент
или на Съвета.
Член 98
Процедура на комитет
1. Комисията се подпомага от комитет. Този комитет е комитет по смисъла на
Регламент (ЕС) № 182/2011.
2. При позоваване на настоящия параграф се прилага член 5 от Регламент (ЕС)
№ 182/2011.
392/463
BG


key: chroma:document
string_value:
ГЛАВА XII
САНКЦИИ
Член 99
Санкции
1. В съответствие с реда и условията, предвидени в настоящия регламент, държавите
членки установяват система от санкции и други принудителни мерки, които могат
да включват и предупреждения и неимуществени мерки, приложими при
нарушения на настоящия регламент от операторите, и вземат всички необходими
мерки, за да гарантират, че те се прилагат правилно и ефективно, като при това
вземат предвид насоките, отправени от Комисията съгласно член 96.
Предвидените санкции трябва да бъдат ефективни, пропорционални и възпиращи. Те
трябва да бъдат съобразени с ▌ интересите на МСП, включително
новосъздадените предприятия, и тяхната икономическа жизнеспособност.
393/463
BG


key: chroma:document
string_value:
2. Държавите членки, незабавно и най-късно до началната дата на прилагане,
уведомяват Комисията за правилата относно санкциите и другите принудителни
мерки, посочени в параграф 1, и я уведомяват незабавно за всяко последващо
изменение в тях.
3. Нарушението на забраната на практиките в областта на ИИ, посочени в член
5, се наказва с административни глоби и имуществени санкции в размер до 35 000
000 EUR или, ако нарушителят е предприятие, до 7% от общия му годишен
световен оборот за предходната финансова година, като се прилага по-големият
размер.
4. ▌Нарушението на някоя от посочените по-долу разпоредби, свързани с
операторите или нотифицираните органи, различни от посочените в член 5, ▌ се
наказва с административни глоби и имуществени санкции в размер до 15 000 000
EUR или, ако нарушителят е предприятие, до 3% от общия му годишен световен
оборот за предходната финансова година, като се прилага по-големият размер:
a) задължения на доставчиците съгласно член 16;
б) задължения на упълномощените представители съгласно член 22;
в) задължения на вносителите съгласно член 23;
394/463
BG


key: chroma:document
string_value:
г) задължения на дистрибуторите съгласно член 24;
д) задължения на внедрителите съгласно член 26;
е) изисквания и задължения на нотифицираните органи съгласно член 31,
член 33, параграфи 1, 3 и 4 или член 34;
ж) задължения за прозрачност на доставчиците и внедрителите съгласно
член 50.
5. Предоставянето на неточна, непълна или подвеждаща информация в отговор на
искане от нотифицираните органи или националните компетентни органи се наказва
с административни глоби и имуществени санкции в размер до 7 500 000 EUR или,
ако нарушителят е предприятие, до 1% от общия му годишен световен оборот за
предходната финансова година, като се прилага по-големият размер.
6. В случая на МСП, включително новосъздадени предприятия, всяка глоба или
имуществена санкция, посочена в настоящия член, е в размер до процентите
или сумата, посочени в параграфи 3, 5 и 4, като се прилага по-ниският размер.
395/463
BG


key: chroma:document
string_value:
7. При вземането на решение дали да бъде наложена административна глоба или
имуществена санкция и относно размера на административната глоба или
имуществена санкция във всеки отделен случай се вземат предвид всички
обстоятелства от значение за конкретната ситуация и, доколкото е приложимо, се
обръща надлежно внимание на следното:
a) естеството, тежестта и продължителността на нарушението и последиците от
него, като се вземат предвид целта на системата с ИИ, както и когато е
приложимо, броят на засегнатите лица и степента на причинената им
вреда;
б) дали други органи за надзор на пазара вече са наложили административни
глоби или имуществени санкции на същия оператор за същото нарушение;
в) дали други органи вече са наложили административни глоби или
имуществени санкции на същия оператор за нарушения на друго право на
Съюза или национално право, когато тези нарушения са резултат от
същата дейност или бездействие, съставляващи съответно нарушение на
настоящия регламент;
г) размера, годишния оборот и пазарния дял на оператора, извършил
нарушението;
396/463
BG


key: chroma:document
string_value:
д) всякакви други утежняващи или смекчаващи обстоятелства, приложими
към обстоятелствата по случая, като пряко или косвено реализирани
имуществени ползи или избегнати загуби вследствие на нарушението;
е) степента на сътрудничество с националните компетентни органи с цел
прекратяване на нарушението и ограничаване на евентуалните
неблагоприятни последици от него;
ж) степента на отговорност на оператора, като се вземат предвид
техническите и организационните мерки, прилагани от него;
з) начина, по който нарушението е станало известно на националните
компетентни органи, по-специално дали операторът е уведомил за
нарушението и ако го е направил, в каква степен;
и) дали нарушението е извършено умишлено, или по небрежност;
й) всички действия, предприети от оператора за намаляване на вредите,
претърпени от засегнатите лица.
8. Всяка държава членка определя правила за това ▌ до каква степен могат да бъдат
налагани административни имуществени санкции на публични органи и структури,
установени в тази държава членка.
397/463
BG


key: chroma:document
string_value:
9. В зависимост от правната система на държавите членки правилата относно
административните глоби и имуществени санкции могат да се прилагат по такъв
начин, че санкциите да се налагат от компетентните национални съдилища или
други органи според практиката в тези държави членки. Прилагането на тези
правила в тези държави членки има равностоен ефект.
10. Упражняването на правомощията по настоящия член зависи от съответните
процедурни гаранции в съответствие с правото на Съюза и националното
право, включително ефективни правни средства за защита и справедлив съдебен
процес.
11. Държавите членки ежегодно докладват на Комисията за административните
глоби и имуществени санкции, които са наложили през тази година в
съответствие с настоящия член, както и за всички свързани съдебни спорове
или съдебни производства.
Член 100
Административни глоби на институциите, органите, службите и агенциите на Съюза
1. Европейският надзорен орган по защита на данните може да налага
административни глоби на институциите, органите, службите и агенциите на Съюза,
попадащи в обхвата на настоящия регламент. При вземането на решение дали да
бъде наложена административна глоба и решение относно размера на
административната глоба във всеки отделен случай се вземат предвид всички
обстоятелства от значение за конкретната ситуация и се обръща надлежно внимание
на следното:
a) естеството, тежестта и продължителността на нарушението и последиците от
него; като се вземат предвид целта на съответната система с ИИ, както,
когато е приложимо, броят на засегнатите лица и степента на
претърпените от тях вреди;
398/463
BG


key: chroma:document
string_value:
б) степента на отговорност на институцията, органа, службата или
агенцията на Съюза, като се вземат предвид техническите и
организационните мерки, прилагани от тях;
в) всички действия, предприети от институцията, органа, службата или
агенцията на Съюза за намаляване на претърпяната от засегнатите лица
вреда;
г) степента на сътрудничеството с Европейския надзорен орган по защита на
данните с цел прекратяване на нарушението и ограничаване на евентуалните
неблагоприятни последици от него, включително спазването на всяка от
мерките, разпоредени по-рано от Европейския надзорен орган по защита на
данните срещу съответната институция, орган, служба или агенция на Съюза
по същия въпрос;
д) всички подобни предишни нарушения от страна на институция, орган, служба
или агенция на Съюза;
е) начинът, по който нарушението е станало известно на Европейския
надзорен орган по защита на данните, по-специално дали и до каква степен
институцията, органа, службата или агенцията на Съюза са съобщили за
нарушението;
ж) годишния бюджет на институцията, органа, службата или агенцията на
Съюза.
399/463
BG


key: chroma:document
string_value:
2. Нарушението на забраната на практиките с ИИ, посочени в член 5, се наказва с
административни глоби в размер до 1 500 000 EUR.
▌
3. Несъответствието на системата с ИИ с изисквания или задължения по настоящия
регламент, различни от посочените в член 5 ▌, се наказва с административни глоби в
размер до ▌ 750 000 EUR.
4. Преди да вземе решения съгласно настоящия член, Европейският надзорен орган по
защита на данните дава на институцията, органа, службата или агенцията на Съюза,
по отношение на които се провеждат производствата от Европейския надзорен
орган, възможността да бъдат изслушани във връзка с евентуално нарушение.
Европейският надзорен орган по защита на данните основава своите решения
единствено на елементи и обстоятелства, по които засегнатите страни са имали
възможност да изразят становище. Евентуалните жалбоподатели се привличат за
тясно сътрудничество по производството.
400/463
BG


key: chroma:document
string_value:
5. Правото на защита на засегнатите страни се съблюдава в хода на цялото
производство. Те имат правото на достъп до преписката на Европейския надзорен
орган по защита на данните, при условие че се зачита законният интерес на
физическите лица или на предприятията за защита на техните лични данни или
търговски тайни.
6. Средствата, събрани чрез налагането на глоби съгласно настоящия член, се
използват за общия бюджет на Съюза. Глобите не трябва да засягат
ефективното функциониране на санкционираната институция, орган, служба
или агенция на Съюза.
7. Европейският надзорен орган по защита на данните ежегодно уведомява
Комисията за административните глоби, които е наложил съгласно
настоящия член, и за всички съдебни спорове или съдебни производства, които е
започнал.
Член 101
Глоби за доставчиците на модели на ИИ с общо предназначение
1. Комисията може да наложи на доставчиците на модели с ИИ с общо
предназначение глоби, които не надвишават 3% от общия им годишен световен
оборот през предходната финансова година или 15 000 000 EUR, като се прилага
по-високият размер, когато Комисията установи, че доставчикът умишлено
или поради небрежност:
a) e нарушил съответните разпоредби на настоящия регламент;
401/463
BG


key: chroma:document
string_value:
б) не е изпълнил изискване за предоставяне на документация или информация
съгласно член 91 или е предоставил неточна, непълна или подвеждаща
информация;
в) не е изпълнил мярка, поискана съгласно член 93;
г) не е предоставил на Комисията достъп до модела на ИИ с общо
предназначение или модела на ИИ с общо предназначение, пораждащ
системен риск, с оглед на извършването на оценка съгласно член 92.
При определяне на размера на глобата или периодичната имуществена санкция
се вземат предвид естеството, тежестта и продължителността на
нарушението, като се отчитат надлежно принципите на пропорционалност и
целесъобразност. Комисията също така взема предвид ангажиментите, поети
в съответствие с член 93, параграф 3 или закрепени в съответните кодекси за
добри практики в съответствие с член 56.
2. Преди да приеме решението съгласно параграф 1, Комисията съобщава
предварителните си констатации на доставчика на модела на ИИ с общо
предназначение и му дава възможност да бъде изслушан.
3. Глобите, налагани в съответствие с настоящия член, трябва да са ефективни,
пропорционални и възпиращи.
402/463
BG


key: chroma:document
string_value:
4. Информацията относно глобите, наложени съгласно настоящия член, се
съобщава и на Съвета по ИИ, когато е целесъобразно.
5. Съдът на Европейския съюз разполага с неограничена компетентност за
контрол върху решенията на Комисията, с които се налага глоба съгласно
настоящия член. Той може да отмени, да намали или да увеличи наложената
глоба.
6. Комисията приема актове за изпълнение, съдържащи подробни правила и
процедурни гаранции във връзка с процедурите с оглед на евентуалното
приемане на решения съгласно параграф 1 от настоящия член. Тези актове за
изпълнение се приемат в съответствие с процедурата по разглеждане, посочена
в член 98, параграф 2.
403/463
BG


key: chroma:document
string_value:
ГЛАВА XIII
ЗАКЛЮЧИТЕЛНИ РАЗПОРЕДБИ
Член 102
Изменение на Регламент (EО) № 300/2008
В член 4, параграф 3 от Регламент (ЕО) № 300/2008 се добавя следната алинея:
„При приемането на подробни мерки, свързани с техническите спецификации и процедури за
одобряване и използване на оборудване за сигурност по отношение на системи с изкуствен
интелект по смисъла на Регламент (ЕС) 2024/… на Европейския парламент и на Съвета*+, се
вземат предвид изискванията, установени в глава III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
404/463
BG


key: chroma:document
string_value:
Член 103
Изменение на Регламент (EС) № 167/2013
В член 17, параграф 5 от Регламент (ЕС) № 167/2013 се добавя следната алинея:
„При приемането на делегирани актове съгласно първа алинея относно системи с изкуствен
интелект, които представляват защитни елементи по смисъла на Регламент (ЕС) 2024/… на
Европейския парламент и на Съвета*+, се вземат предвид изискванията, определени в глава
III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
405/463
BG


key: chroma:document
string_value:
Член 104
Изменение на Регламент (EС) № 168/2013
В член 22, параграф 5 от Регламент (ЕС) № 168/2013 се добавя следната алинея:
„При приемането на делегирани актове съгласно първата алинея относно системи с
изкуствен интелект, които представляват защитни елементи по смисъла на Регламент (ЕС)
2024/… на Европейския парламент и на Съвета*+, се вземат предвид изискванията,
установени в глава III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
406/463
BG


key: chroma:document
string_value:
Член 105
Изменение на Директива 2014/90/ЕС
В член 8 от Директива 2014/90/ЕС се добавя следният параграф:
„5. За системите с изкуствен интелект, които представляват защитни елементи по
смисъла на Регламент (ЕС) 2024/… на Европейския парламент и на Съвета*+, при
извършването на дейностите си съгласно параграф 1 и при приемането на
технически спецификации и стандарти за изпитване в съответствие с параграфи 2 и
3, Комисията взема предвид изискванията, установени в глава III, раздел 2 от
посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
407/463
BG


key: chroma:document
string_value:
Член 106
Изменение на Директива (EС) 2016/797
В член 5 от Директива (ЕС) 2016/797 се добавя следният параграф:
„12. При приемането на делегирани актове съгласно параграф 1 и на актове за
изпълнение съгласно параграф 11 относно системи с изкуствен интелект, които
представляват защитни елементи по смисъла на Регламент (ЕС) 2024/… на
Европейския парламент и на Съвета*+, се вземат предвид изискванията, установени
в глава III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
408/463
BG


key: chroma:document
string_value:
Член 107
Изменение на Регламент (EС) 2018/858
В член 5 от Регламент (ЕС) 2018/858 се добавя следният параграф:
„4. При приемането на делегирани актове съгласно параграф 3 относно системи с
изкуствен интелект, които представляват защитни елементи по смисъла на
Регламент (ЕС) 2024/… на Европейския парламент и на Съвета*+, се вземат предвид
изискванията, установени в глава III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
409/463
BG


key: chroma:document
string_value:
Член 108
Изменения на Регламент (EС) 2018/1139
Регламент (ЕС) 2018/1139 се изменя, както следва:
1) В член 17 се добавя следният параграф:
„3. Без да се засяга параграф 2, при приемането на актове за изпълнение съгласно
параграф 1 относно системи с изкуствен интелект, които представляват
защитни елементи по смисъла на Регламент (ЕС) 2024/… на Европейския
парламент и на Съвета*+, се вземат предвид изискванията, установени в глава
III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за
установяване на хармонизирани правила относно изкуствения интелект и за
изменение на регламенти (ЕО) № 300/2008, (ЕС) № 167/2013, (ЕС) № 168/2013,
(ЕС) 2018/858, (ЕС) 2018/1139 и (ЕС) 2019/2144 и директиви 2014/90/ЕС, (ЕС)
2016/797 и (ЕС) 2020/1828 (Акт за изкуствения интелект) (ОВ L …, ELI: …).“
2) В член 19 се добавя следният параграф:
„4. При приемането на делегирани актове съгласно параграфи 1 и 2 относно
системи с изкуствен интелект, които представляват защитни елементи по
смисъла на Регламент (ЕС) 2024/…++, се вземат предвид изискванията,
установени в глава III, раздел 2 от посочения регламент.“
+ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
++ ОВ: Моля, въведете номера на настоящия регламент (2021/0106(COD).
410/463
BG


key: chroma:document
string_value:
3) В член 43 се добавя следният параграф:
„4. При приемането на актове за изпълнение съгласно параграф 1 относно системи
с изкуствен интелект, които представляват защитни елементи по смисъла на
Регламент (ЕС) 2024/…+, се вземат предвид изискванията, установени в глава
III, раздел 2 от посочения регламент.“
4) В член 47 се добавя следният параграф:
„3. При приемането на делегирани актове съгласно параграфи 1 и 2 относно
системи с изкуствен интелект, които представляват защитни елементи по
смисъла на Регламент (ЕС) 2024/…+, се вземат предвид изискванията,
установени в глава III, раздел 2 от посочения регламент.“
5) В член 57 се добавя следната алинея:
„При приемането на тези актове за изпълнение относно системи с изкуствен
интелект, които представляват защитни елементи по смисъла на Регламент (ЕС)
2024/…+, се вземат предвид изискванията, установени в глава III, раздел 2 от
посочения регламент.“
+ ОВ: Моля, въведете номера на настоящия регламент (2021/0106(COD).
411/463
BG


key: chroma:document
string_value:
6) В член 58 се добавя следният параграф:
„3. При приемането на делегирани актове съгласно параграфи 1 и 2 относно
системи с изкуствен интелект, които представляват защитни елементи по
смисъла на Регламент (ЕС) 2024/…+, се вземат предвид изискванията,
установени в глава III, раздел 2 от посочения регламент.“.
Член 109
Изменение на Регламент (EС) 2019/2144
В член 11 от Регламент (ЕС) 2019/2144 се добавя следният параграф:
„3. При приемането на актовете за изпълнение съгласно параграф 2 относно системи с
изкуствен интелект, които представляват защитни елементи по смисъла на
Регламент (ЕС) 2024/… на Европейския парламент и на Съвета*++, се вземат предвид
изискванията, установени в глава III, раздел 2 от посочения регламент.
________________
* Регламент (ЕС) 2024/… на Европейския парламент и на Съвета от … за установяване
на хармонизирани правила относно изкуствения интелект и за изменение на
регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858,
(ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС)
2020/1828 (Акт за изкуствения интелект) (ОВ L …, ELI: …).“
+ ОВ: Моля, въведете номера на настоящия регламент (2021/0106(COD).
++ ОВ: Моля, въведете в текста номера на настоящия регламент (2021/0106(COD) и
попълнете съответната бележка под линия.
412/463
BG


key: chroma:document
string_value:
Член 110
Изменение на Директива (EС) 2020/1828
В приложение I към Директива (ЕС) 2020/1828 на Европейския парламент и на Съвета58
се добавя следната точка:
„68) Регламент (ЕС) 2024/… на Европейския парламент и на Съвета от ...+ за
установяване на хармонизирани правила относно изкуствения интелект и за
изменение на регламенти (ЕО) № 300/2008, (ЕС) № 167/2013, (ЕС) № 168/2013,
(ЕС) 2018/858, (ЕС) 2018/1139 и (ЕС) 2019/2144 и директиви 2014/90/ЕС, (ЕС)
2016/797 и (ЕС) 2020/1828 някои законодателни актове на Съюза (Акт за
изкуствения интелект) (ОВ L …, ELI: …)“.
58 Директива (ЕС) 2020/1828 на Европейския парламент и на Съвета от 25 ноември
2020 г. относно представителни искове за защита на колективните интереси на
потребителите и за отмяна на Директива 2009/22/ЕО (ОВ L 409, 4.12.2020 г., стр. 1).
+ ОВ: Моля, въведете в текста датата и номера на настоящия регламент
(2021/0106(COD).
413/463
BG


key: chroma:document
string_value:
Член 111
Системи с ИИ, които вече са пуснати на пазара или пуснати в действие, и модели на ИИ с
общо предназначение, които вече са пуснати на пазара
1. Без да се засяга прилагането на член 5 съгласно посоченото в член 113, параграф
3, буква a), системите с ИИ, които са компоненти на широкомащабните
информационни системи, създадени с правните актове, изброени в приложение X,
които са пуснати на пазара или пуснати в действие преди ▌… [36 месеца от датата
на влизане в сила на настоящия регламент], се привеждат в съответствие с
настоящия регламент до 31 декември 2030 г.
Изискванията, установени в настоящия регламент, се вземат предвид ▌ при оценката
на всяка широкомащабна информационна система, създадена с правните актове,
изброени в приложение X, която трябва да бъде предприета съгласно предвиденото в
тези правни актове, както и когато тези правни актове се заменят или изменят.
414/463
BG


key: chroma:document
string_value:
2. Без да се засяга прилагането на член 5 съгласно член 113, параграф 3, буква a),
настоящият регламент се прилага по отношение на операторите на високорискови
системи с ИИ, различни от системите, посочени в параграф 1 от настоящия член,
които са пуснати на пазара или пуснати в действие преди … [24 месеца от датата на
влизане в сила на настоящия регламент], само ако от посочената дата тези системи
претърпяват значителни промени в проектирането си. При всички случаи
доставчиците и внедрителите на високорискови системи с ИИ, предназначени
да бъдат използвани от публичните органи, предприемат необходимите мерки с
цел постигане на съответствие с изискванията и задълженията по настоящия
регламент до … [шест години от датата на влизане в сила на настоящия
регламент].
3. Доставчиците на модели на ИИ с общо предназначение, които са били пуснати
на пазара преди … [12 месеца от датата на влизане в сила на настоящия регламент]
предприемат необходимите мерки с цел изпълнение на задълженията,
предвидени в настоящия регламент, до … [36 месеца от датата на влизане в сила
на настоящия регламент].
Член 112
Оценка и преглед
1. Комисията оценява необходимостта от изменение на списъка в приложение III и
списъка на забранените практики в областта на ИИ, установени в член 5,
веднъж годишно след влизането в сила на настоящия регламент и до края на срока
на делегирането на правомощията, посочено в член 97. Комисията представя
констатациите от тази оценка на Европейския парламент и на Съвета.
415/463
BG


key: chroma:document
string_value:
2. До … [четири години от датата на влизане в сила на настоящия регламент] и
на всеки четири години след това Комисията оценява и представя на
Европейския парламент и на Съвета доклад относно следното:
a) необходимостта от изменение за разширяване на съществуващите
функции по области или за добавяне на нови функции по области в
приложение III;
б) изменение на списъка на системите с ИИ, за които се изискват
допълнителни мерки за прозрачност съгласно член 50;
в) изменение с цел повишаване на ефективността на системата за надзор и
управление.
3. До … [пет години от датата на влизане в сила на настоящия регламент] и на всеки
четири години след това Комисията представя на Европейския парламент и на
Съвета доклад относно оценката и прегледа на настоящия регламент. Докладът
включва оценка по отношение на структурата на осигуряването на спазването
и евентуалната необходимост от създаването на агенция на Съюза с цел
отстраняване на установените недостатъци. Въз основа на констатациите
докладът се придружава, когато е целесъобразно, от предложение за изменение
на настоящия регламент. Тези доклади се оповестяват публично.
4. В докладите, посочени в параграф 2, се отделя специално внимание на следното:
a) състоянието на финансовите, техническите и човешките ресурси на
националните компетентни органи с оглед на ефективното изпълнение на
задачите, които са им възложени съгласно настоящия регламент;
б) санкциите, по-специално административните глоби и имуществени санкции,
посочени в член 99, параграф 1, налагани от държавите членки за нарушения на
настоящия регламент;
416/463
BG


key: chroma:document
string_value:
в) приетите хармонизирани стандарти и общи спецификации, разработени
за подпомагане на прилагането на настоящия регламент;
г) броя на предприятията, които навлизат на пазара след влизането в сила
на настоящия регламент, и колко от тях са МСП.
5. До ... [четири години от датата на влизане в сила на настоящия регламент]
Комисията извършва оценка на функционирането на Службата по ИИ,
преценява дали на Службата по ИИ са предоставени достатъчно правомощия и
компетентност, за да изпълнява задачите си, и дали за правилното изпълнение
и прилагане на настоящия регламент би било целесъобразно и необходимо да се
усъвършенства Службата по ИИ и нейната компетентност в областта на
осигуряване на спазването, както и да се увеличат нейните ресурси. Комисията
представя доклад относно оценката си на Европейския парламент и на Съвета.
6. До ... [четири години от датата на влизане в сила на настоящия регламент] и
на всеки четири години след това Комисията представя доклад относно
прегледа на напредъка в разработването на стандартизационни документи за
ефективното от енергийна гледна точка разработване на модели на ИИ с общо
предназначение и оценява необходимостта от допълнителни мерки или
действия, включително задължителни мерки или действия. Докладът се
предава на Европейския парламент и на Съвета и се оповестява публично.
417/463
BG


key: chroma:document
string_value:
7. До … [четири години от датата на влизане в сила на настоящия регламент] и на
всеки три години след това Комисията оценява въздействието и ефективността на
доброволните кодекси за поведение с цел насърчаване на прилагането на
изискванията, установени в глава III, раздел 2, за системи с ИИ, различни от
високорисковите системи с ИИ, и евентуално на други допълнителни изисквания
за системите с ИИ, различни от високорисковите системи с ИИ, включително по
отношение на екологичната устойчивост.
8. Съветът по ИИ, държавите членки и националните компетентни органи предоставят
на Комисията информация за целите на параграфи 1 – 7, по нейно искане и без
ненужно забавяне.
9. При извършването на оценките и прегледите по параграфи 1—7 Комисията взема
предвид позициите и констатациите на Съвета по ИИ, Европейския парламент,
Съвета и на други компетентни органи или източници.
10. Когато е необходимо, Комисията представя подходящи предложения за изменение
на настоящия регламент, като отчита по-специално развитието на технологиите,
въздействието на системите с ИИ върху здравето, безопасността и основните
права, както и напредъка на информационното общество.
418/463
BG


key: chroma:document
string_value:
11. За да насочва оценките и прегледите, посочени в параграфи 1 – 7 на настоящия
член, Службата по ИИ се разработва обективна и приобщаваща методология за
оценка на нивата на риска въз основа на критериите, посочени в съответните
членове, и включването на нови системи във:
а) списъка, определен в приложение III, включително разширяването на
съществуващи функции в дадена област или добавянето на нови функции в
дадена област в това приложение;
б) списъка на забранени практики, определени в член 5; и
в) списъка на системите с ИИ, за които се изискват допълнителни мерки за
прозрачност съгласно член 50.
12. Всяко изменение на настоящия регламент съгласно параграф 10 или на
съответните делегирани актове или актове за изпълнение, което се отнася до
секторното законодателство на Съюза за хармонизация, посочено в раздел Б
приложение I, трябва да е съобразено с регулаторните особености на всеки
сектор и съществуващите механизми и органи за управление, оценяване на
съответствието и контрол на прилагането.
13. До … [седем години от датата на влизане в сила на настоящия регламент]
Комисията извършва оценка на осигуряването на спазването на настоящия
регламент и я докладва на Европейския парламент, Съвета и Европейския
икономически и социален комитет, като взема предвид първите пет години от
прилагането на настоящия регламент. Въз основа на констатациите този
доклад се придружава, когато е целесъобразно, от предложение за изменение на
настоящия регламент по отношение на структурата на осигуряването на
спазването и необходимостта от създаване на агенция на Съюза се цел
отстраняване на установените недостатъци.
419/463
BG


key: chroma:document
string_value:
Член 113
Влизане в сила и прилагане
Настоящият регламент влиза в сила на двадесетия ден след публикуването му в Официален
вестник на Европейския съюз.
Прилага се от … [24 месеца от датата на влизане в сила на настоящия регламент].
Независимо от това:
▌
a) глави I и II се прилагат, считано от … [шест месеца от датата на
влизане в сила на настоящия регламент];
420/463
BG


key: chroma:document
string_value:
б) глава III ▌, раздел 4 и глави V, VII и XII и член 78 се прилагат, считано от …
[12 месеца от датата на влизане в сила на настоящия регламент], с изключение
на член 101;
в) член 6, параграф 1 и съответните задължения в настоящия регламент се
прилагат, считано от … [36 месеца от датата на влизане в сила на настоящия
регламент].
Настоящият регламент е задължителен в своята цялост и се прилага пряко във всички
държави членки.
Съставено в
За Европейския парламент За Съвета
Председател Председател
421/463
BG


key: chroma:document
string_value:
ПРИЛОЖЕНИЕ I
Списък на законодателството на Съюза за хармонизация
Раздел А. Списък на законодателството на Съюза за хармонизация въз основа на новата
законодателна рамка
1. Директива 2006/42/ЕО на Европейския парламент и на Съвета от 17 май 2006 г.
относно машините и за изменение на Директива 95/16/ЕО (ОВ L 157, 9.6.2006 г.,
стр. 24) [отменена с Регламента за машините];
2. Директива 2009/48/ЕО на Европейския парламент и на Съвета от 18 юни 2009 г.
относно безопасността на детските играчки (ОВ L 170, 30.6.2009 г., стр. 1);
3. Директива 2013/53/ЕС на Европейския парламент и на Съвета от 20 ноември 2013 г.
относно плавателните съдове за отдих и плавателните съдове за лично ползване и за
отмяна на Директива 94/25/ЕО (ОВ L 354, 28.12.2013 г., стр. 90);
4. Директива 2014/33/ЕС на Европейския парламент и на Съвета от 26 февруари 2014 г.
за хармонизиране на законодателствата на държавите членки по отношение на
асансьори и предпазни устройства за асансьори (ОВ L 96, 29.3.2014 г., стр. 251);
5. Директива 2014/34/ЕС на Европейския парламент и на Съвета от 26 февруари 2014 г.
за хармонизиране на законодателствата на държавите членки относно съоръженията
и системите за защита, предназначени за използване в потенциално експлозивна
атмосфера (ОВ L 96, 29.3.2014 г., стр. 309);
422/463
BG


key: chroma:document
string_value:
6. Директива 2014/53/ЕС на Европейския парламент и на Съвета от 16 април 2014 г. за
хармонизирането на законодателствата на държавите членки във връзка с
предоставянето на пазара на радиосъоръжения и за отмяна на Директива 1999/5/ЕО
(ОВ L 153, 22.5.2014 г., стр. 62);
7. Директива 2014/68/ЕС на Европейския парламент и на Съвета от 15 май 2014 г. за
хармонизиране на законодателствата на държавите членки за предоставяне на пазара
на съоръжения под налягане (ОВ L 189, 27.6.2014 г., стр. 164);
8. Регламент (ЕС) 2016/424 на Европейския парламент и на Съвета от 9 март 2016 г.
относно въжените линии и за отмяна на Директива 2000/9/ЕО (ОВ L 81, 31.3.2016 г.,
стр. 1);
9. Регламент (ЕС) 2016/425 на Европейския парламент и на Съвета от 9 март 2016 г.
относно личните предпазни средства и за отмяна на Директива 89/686/ЕИО на
Съвета (ОВ L 81, 31.3.2016 г., стр. 51);
10. Регламент (ЕС) 2016/426 на Европейския парламент и на Съвета от 9 март 2016 г.
относно уредите, захранвани с газово гориво, и за отмяна на Директива 2009/142/ЕО
(ОВ L 81, 31.3.2016 г., стр. 99);
11. Регламент (ЕС) 2017/745 на Европейския парламент и на Съвета от 5 април 2017 г. за
медицинските изделия, за изменение на Директива 2001/83/ЕО, Регламент (ЕО)
№ 178/2002 и Регламент (ЕО) № 1223/2009 и за отмяна на директиви 90/385/ЕИО и
93/42/ЕИО на Съвета (ОВ L 117, 5.5.2017 г., стр. 1);
423/463
BG


key: chroma:document
string_value:
12. Регламент (ЕС) 2017/746 на Европейския парламент и на Съвета от 5 април 2017 г. за
медицинските изделия за инвитро диагностика и за отмяна на Директива 98/79/ЕО и
Решение 2010/227/ЕС на Комисията (ОВ L 117, 5.5.2017 г., стр. 176).
Раздел Б. Списък на друго законодателство на Съюза за хармонизация
13. Регламент (ЕО) № 300/2008 на Европейския парламент и на Съвета от 11 март
2008 г. относно общите правила в областта на сигурността на гражданското
въздухоплаване и за отмяна на Регламент (ЕО) № 2320/2002 (ОВ L 97, 9.4.2008 г.,
стр. 72);
14. Регламент (ЕС) № 168/2013 на Европейския парламент и на Съвета от 15 януари
2013 г. относно одобряването и надзора на пазара на дву-, три- и четириколесни
превозни средства (ОВ L 60, 2.3.2013 г., стр. 52);
15. Регламент (ЕС) № 167/2013 на Европейския парламент и на Съвета от 5 февруари
2013 г. относно одобряването и надзора на пазара на земеделски и горски превозни
средства (ОВ L 60, 2.3.2013 г., стр. 1);
16. Директива 2014/90/ЕС на Европейския парламент и на Съвета от 23 юли 2014 г.
относно морското оборудване и за отмяна на Директива 96/98/ЕО на Съвета (ОВ
L 257, 28.8.2014 г., стр. 146);
17. Директива (ЕС) 2016/797 на Европейския парламент и на Съвета от 11 май 2016 г.
относно оперативната съвместимост на железопътната система в рамките на
Европейския съюз (ОВ L 138, 26.5.2016 г., стр. 44);
424/463
BG


key: chroma:document
string_value:
18. Регламент (ЕС) 2018/858 на Европейския парламент и на Съвета от 30 май 2018 г.
относно одобряването и надзора на пазара на моторни превозни средства и техните
ремаркета, както и на системи, компоненти и отделни технически възли,
предназначени за такива превозни средства, за изменение на регламенти (ЕО)
№ 715/2007 и (ЕО) № 595/2009 и за отмяна на Директива 2007/46/ЕО (ОВ L 151,
14.6.2018 г., стр. 1).
19. Регламент (ЕС) 2019/2144 на Европейския парламент и на Съвета от 27 ноември
2019 г. относно изискванията за одобряване на типа на моторни превозни средства и
техните ремаркета, както и на системи, компоненти и отделни технически възли,
предназначени за такива превозни средства, по отношение на общата безопасност на
моторните превозни средства и защитата на пътниците и уязвимите участници в
движението по пътищата, за изменение на Регламент (EС) 2018/858 на Европейския
парламент и на Съвета и за отмяна на регламенти (ЕО) № 78/2009, (ЕО) № 79/2009 и
(ЕО) № 661/2009 на Европейския парламент и на Съвета и на регламенти (EО)
№ 631/2009, (EС) № 406/2010, (EС) № 672/2010, (EС) № 1003/2010, (EС)
№ 1005/2010, (EС) № 1008/2010, (EС) № 1009/2010, (EС) № 19/2011, (EС)
№ 109/2011, (EС) № 458/2011, (EС) № 65/2012, (EС) № 130/2012, (EС) № 347/2012,
(EС) № 351/2012, (EС) № 1230/2012 и (EС) 2015/166 на Комисията (ОВ L 325,
16.12.2019 г., стр. 1);
20. Регламент (ЕС) 2018/1139 на Европейския парламент и на Съвета от 4 юли 2018 г.
относно общи правила в областта на гражданското въздухоплаване и за създаването
на Агенция за авиационна безопасност на Европейския съюз и за изменение на
регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014
и на директиви 2014/30/ЕС и 2014/53/ЕС на Европейския парламент и на Съвета и за
отмяна на регламенти (ЕО) № 552/2004 и (ЕО) № 216/2008 на Европейския
парламент и на Съвета и Регламент (ЕИО) № 3922/91 на Съвета (ОВ L 212,
22.8.2018 г., стр. 1), що се отнася до проектирането, производството и пускането на
пазара на въздухоплавателните средства, посочени в член 2, параграф 1, букви а) и б)
от него, когато това засяга безпилотни въздухоплавателни средства, техните
двигатели, витла, части и оборудване за управлението им от разстояние.
425/463
BG


key: chroma:document
string_value:
ПРИЛОЖЕНИЕ II
Списък на престъпленията, посочени в член 5, параграф 1, първа алинея, буква з), точка
iii)
Престъпления, посочени в член 5, параграф 1, първа алинея, буква з), точка iii):
– тероризъм,
– трафик на хора,
– сексуална експлоатация на деца и детска порнография,
– незаконен трафик на наркотици или психотропни вещества,
– незаконен трафик на оръжия, боеприпаси и взривни вещества,
– убийство, тежка телесна повреда,
– незаконна търговия с човешки органи или тъкани,
– незаконен трафик на ядрени или радиоактивни материали,
– отвличане, противозаконно лишаване от свобода или задържане на заложници,
426/463
BG


key: chroma:document
string_value:
– престъпления от компетентността на Международния наказателен съд,
– незаконно отвличане на летателни средства или кораби,
– изнасилване,
– престъпления против околната среда,
– организиран или въоръжен грабеж,
– саботаж,
– участие в престъпна организация, замесена в едно или повече от
престъпленията, изброени по-горе.
427/463
BG


key: chroma:document
string_value:
ПРИЛОЖЕНИЕ III
Високорискови системи с ИИ по член 6, параграф 2
Високорискови системи с ИИ съгласно член 6, параграф 2 са системите с ИИ в някоя от
следните области:
1. Биометрични данни, доколкото използването им е разрешено съгласно
съответното право на Съюза или национално право:
a) системи за дистанционна биометрична идентификация.
Това не включва системите с ИИ, предназначени да се използват за биометрична
проверка, чиято единствена цел е да потвърдят, че определено физическо лице е
лицето, за което се представя;
б) системи с ИИ, предназначени да се използват за биометрично
категоризиране въз основа на чувствителни или защитени атрибути или
характеристики въз основа на изводи за тези атрибути или
характеристики;
в) системи с ИИ, предназначени да се използват за разпознаване на емоции.
428/463
BG


key: chroma:document
string_value:
2. ▌Критична инфраструктура:
системи с ИИ, предназначени да се използват като защитни елементи при
управлението и експлоатацията на критичната цифрова инфраструктура,
движението по пътищата или водоснабдяването, газоснабдяването,
отоплението или електроснабдяването.
3. Образование и професионално обучение:
a) системи с ИИ, предназначени да бъдат използвани за определяне на достъпа
до, приема във или насочването на физически лица към институции на
всички нива на образованието и професионалното обучение;
б) системи с ИИ, предназначени да бъдат използвани за оценяване на учебните
резултати, включително когато тези резултати се използват за
направляване на учебния процес на физически лица в рамките на
институции на всички нива на образованието и професионалното
обучение;
в) системи с ИИ, предназначени да се използват за оценка на подходящото
ниво на образование, което дадено лице ще получи или до което ще има
достъп, в контекста на или в рамките на институции на всички нива на
образованието и професионалното обучение;
г) системи с ИИ, предназначени да се използват за наблюдение и откриване
на забранено поведение на учащите по време на тестове в контекста на
или в рамките на институции на всички нива на образованието и
професионалното обучение.
429/463
BG


key: chroma:document
string_value:
4. Заетост, управление на работниците и достъп до самостоятелна заетост:
a) системи с ИИ, предназначени да бъдат използвани за набиране или подбор на
физически лица, по-специално за поместване на конкретно насочени обяви
за работа, за анализиране или отсяване на молби за работа и за оценяване
на кандидатите;
б) системи с ИИ, предназначени да бъдат използвани за вземане на решения,
засягащи условията на отношения във връзка с полагане на труд,
повишението или прекратяването на договорни отношения във връзка с
полагане на труд, за разпределяне на задачите въз основа на индивидуално
поведение или личностни черти или характеристики или за наблюдение и
оценяване на работата и поведението на лицата при такива правоотношения.
5. Достъп до и използване на основни частни услуги и основни публични услуги и
подпомагане:
a) системи с ИИ, предназначени да бъдат използвани от публични органи или от
името на публични органи за оценка на допустимостта на физически лица за
получаване на основно обществено подпомагане и услуги, включително
услуги в областта на здравеопазването, както и за отпускане, намаляване,
прекратяване или възстановяване на такова подпомагане и услуги;
б) системи с ИИ, предназначени да се използват за оценка на
кредитоспособността на физически лица или за определяне на техния кредитен
рейтинг, с изключение на системите с ИИ, използвани за целите на
откриване на финансови измами;
430/463
BG


key: chroma:document
string_value:
в) системи с ИИ, предназначени да се използват за оценка на риска и
ценообразуване по отношение на физически лица в случай на
животозастраховане и здравно застраховане;
г) системи с ИИ, предназначени за оценка и класифициране на спешни
повиквания от физически лица или за изпращане, или за определяне на
приоритет при изпращането на службите за спешно реагиране, включително
полицията, пожарната и медицинската помощ, както и на системите за
разпределяне на пациенти за спешна здравна помощ;
6. Правоохранителна дейност, доколкото тяхното използване е разрешено съгласно
съответното право на Съюза или национално право:
a) системи с ИИ, предназначени да бъдат използвани от или от името на
правоохранителни органи, или от институции, органи, служби и агенции на
Съюза в подкрепа на правоохранителните органи или от тяхно име с цел
оценка на риска физическо лице да стане жертва на престъпления;
б) системи с ИИ, предназначени да бъдат използвани от или от името на
правоохранителни органи, или от институции, органи, служби и агенции на
Съюза в подкрепа на правоохранителните органи като полиграфи или
подобни инструменти;
▌
431/463
BG


key: chroma:document
string_value:
в) системи с ИИ, предназначени да бъдат използвани от
правоохранителните органи или от тяхно име, или от институции, органи,
служби и агенции на Съюза в подкрепа на правоохранителните органи за
оценка на надеждността на доказателствата в хода на разследването или
наказателното преследване на престъпления;
г) системи с ИИ, предназначени да бъдат използвани от правоохранителните
органи или от тяхно име, или от институции, органи, служби и агенции
на Съюза в подкрепа на правоохранителните органи за оценка на риска
дадено физическо лице да извърши нарушение или повторно нарушение не
само въз основа на профилиране на физически лица, както е посочено в член 3,
параграф 4 от Директива (ЕС) 2016/680, или за оценка на личностните черти и
характеристики или на минало престъпно поведение на физически лица или
групи;
д) системи с ИИ, предназначени да бъдат използвани от правоохранителните
органи или от тяхно име, или от институции, органи, служби и агенции
на Съюза в подкрепа на правоохранителните органи за профилиране на
физически лица, както е посочено в член 3, параграф 4 от Директива (ЕС)
2016/680, в хода на разкриването, разследването или наказателното
преследване на престъпления.
▌
432/463
BG


key: chroma:document
string_value:
7. Управление на миграцията, убежището и граничния контрол, доколкото
тяхното използване е разрешено съгласно съответното право на Съюза или
национално право:
a) системи с ИИ, предназначени да бъдат използвани от компетентните публични
органи или от тяхно име, или от институции, органи, служби или агенции
на Съюза като полиграфи или подобни инструменти;
б) системи с ИИ, предназначени да бъдат използвани от компетентните публични
органи или от тяхно име, или от институции, органи, служби или агенции
на Съюза за оценка на риск, включително риск за сигурността, риск от
незаконна миграция или риск за здравето, породен от физическо лице, което
възнамерява да влезе или е влязло на територията на държава членка;
▌ в) системи с ИИ, предназначени да бъдат използвани от компетентните
публични органи или от тяхно име, или от институции, органи, служби
или агенции на Съюза за подпомагане на компетентните публични органи при
разглеждането на молби за убежище, визи и разрешения за пребиваване и
свързаните с тях жалби по отношение на допустимостта на физическите лица,
кандидатстващи за статут, включително свързани оценки на надеждността
на доказателствата;
г) системи с ИИ, предназначени да се използват от компетентните
публични органи или от тяхно име, или от институции, органи, служби
или агенции на Съюза, в контекста на управлението на миграцията,
убежището или граничния контрол, с цел откриване, разпознаване или
установяване на самоличността на физически лица, с изключение на
проверката на документи за пътуване.
433/463
BG


key: chroma:document
string_value:
8. Правораздаване и демократични процеси:
a) системи с ИИ, предназначени да бъдат използвани от орган на съдебната
власт или от негово име за подпомагане на орган на съдебната власт при
проучване и тълкуване на фактите и правото и при прилагане на закона към
конкретен набор от факти, или за използване по подобен начин при
алтернативно разрешаване на спорове;
б) системи с ИИ, предназначени да бъдат използвани за оказване на влияние
върху резултата от избори или референдум или върху поведението на
физическите лица при упражняване на правото им на глас в избори или
референдуми. Това не включва системи с ИИ, на чиито резултати
физическите лица не са пряко изложени, като инструменти, използвани за
организиране, оптимизиране и структуриране на политически кампании
от административна или логистична гледна точка.
▌
434/463
BG


key: chroma:document
string_value:
ПРИЛОЖЕНИЕ IV
Техническа документация по член 11, параграф 1
Техническата документация по член 11, параграф 1 съдържа най-малко следната
информация, както е приложимо за съответната система с ИИ:
1. Общо описание на системата с ИИ, включително:
a) предназначението ѝ, името на доставчика и версията на системата,
отразяваща връзката ѝ с предишни версии;
б) как системата с ИИ взаимодейства или може да се използва за взаимодействие
с хардуер или софтуер, включително с други системи с ИИ, които не са част
от самата система с ИИ, когато е приложимо;
в) версиите на съответния софтуер или фърмуер и всички изисквания, свързани с
актуализирането на версиите;
г) описание на всички форми, под които системата с ИИ се пуска на пазара или се
пуска в действие, например софтуерни пакети, вградени в хардуер,
продукти, които могат да бъдат изтеглени, или API;
435/463
BG


key: chroma:document
string_value:
д) описание на хардуера, на който се предвижда да работи системата с ИИ;
е) когато системата с ИИ е компонент от продукти — снимки или илюстрации,
показващи външни характеристики, маркировка и вътрешно оформление на
тези продукти;
ж) основно описание на потребителския интерфейс, предоставен на
внедрителя;
з) инструкциите за употреба за внедрителя, и основно описание на
потребителския интерфейс, предоставен на внедрителя, когато е
приложимо ▌;
2. Подробно описание на елементите на системата с ИИ и на процеса за нейното
разработване, включително:
a) методите и стъпките за разработването на системата с ИИ, включително,
когато е приложимо, използването на предварително обучени системи или
инструменти, предоставени от трети лица, и как те са били използвани,
интегрирани или модифицирани от доставчика;
б) проектните спецификации на системата и по-специално общата логика на
системата с ИИ и на алгоритмите; ключовите проектантски решения,
включително обосновката и направените допускания, включително по
отношение на лицата или групите лица, по отношение на които се планира да
се използва системата; основните варианти за класификация; какво е
проектирана да оптимизира системата и адекватността на различните
параметри; описанието на очакваните резултати и качеството на
резултатите на системата; решенията за евентуални компромиси по
отношение на техническите решения, приети с цел спазване на изискванията,
установени в глава III, раздел 2;
436/463
BG


key: chroma:document
string_value:
в) описание на архитектурата на системата, в което се обяснява как софтуерните
компоненти се надграждат или допълват взаимно и как се интегрират в
цялостната обработка; изчислителните ресурси, използвани за разработване,
обучение, изпитване и валидиране на системата с ИИ;
г) когато е приложимо, изискванията за данните под формата на информационни
фишове, описващи използваните методики и техники на обучение и набори от
обучителни данни, включително общо описание на тези набори от данни,
информация за произхода им, техния обхват и основни характеристики; как са
получени и подбрани данните; процедури за обозначаване (например за
обучение с надзор), техники за изчистване на данни (например откриване на
отдалечаващи се стойности);
д) оценка на мерките за упражняване на човешки контрол, необходими в
съответствие с член 14, включително оценка на техническите мерки,
необходими за улесняване на тълкуването на резултатите от системите с ИИ от
внедрителите, в съответствие с член 13, параграф 3, буква г);
е) когато е приложимо, подробно описание на предварително заложените
промени в системата с ИИ и нейните показатели, заедно с цялата съответна
информация, свързана с техническите решения, приети за осигуряване на
непрекъснато съответствие на системата с ИИ с приложимите изисквания,
определени в глава III, раздел 2;
437/463
BG


key: chroma:document
string_value:
ж) използваните процедури за валидиране и изпитване, включително информация
за използваните валидационни и изпитвателни данни и техните основни
характеристики; показатели, използвани за измерване на точността,
стабилността ▌ и спазването на други приложими изисквания, определени в
глава III, раздел 2, както и потенциално дискриминационното въздействие;
записите и всички протоколи от изпитвания с дата и подпис на отговорните
лица, включително по отношение на предварително заложените промени, както
е посочено в буква е);
з) въведените мерки за киберсигурност;
3. Подробна информация относно мониторинга, функционирането и контрола на
системата с ИИ, по-специално по отношение на: нейните възможности и
ограничения на работа, включително степените на точност за конкретни лица или
групи лица, за които се предвижда да се използва системата, и общото очаквано
ниво на точност по отношение на предназначението ѝ; предвидимите нежелани
резултати и източници на рискове за здравето и безопасността, основните права и
дискриминацията с оглед на предназначението на системата с ИИ; мерките за
упражняване на човешки контрол, необходими в съответствие с член 14,
включително техническите мерки, въведени за улесняване на тълкуването на
резултатите от системите с ИИ от внедрителите; спецификации на входящите
данни, в зависимост от случая;
4. Описание на целесъобразността на показателите за ефективност за
конкретната система с ИИ;
438/463
BG


key: chroma:document
string_value:
5. Подробно описание на системата за управление на риска в съответствие с член 9;
6. Описание на съответните промени на системата, извършени от доставчика
през жизнения ѝ цикъл;
7. Списък на хармонизираните стандарти, приложени изцяло или частично, за които са
публикувани позовавания в Официален вестник на Европейския съюз; когато не са
приложени такива хармонизирани стандарти — подробно описание на решенията,
приети за изпълнение на изискванията, определени в глава III, раздел 2,
включително списък на приложените други съответни стандарти и технически
спецификации;
8. Копие на ЕС декларацията за съответствие, посочена в член 47;
9. Подробно описание на въведената система за оценка на функционирането на
системата с ИИ на етапа след пускането на пазара в съответствие с член 72,
включително плана за мониторинг след пускането на пазара по член 72, параграф 3.
439/463
BG


key: chroma:document
string_value:
ПРИЛОЖЕНИЕ V
ЕС декларация за съответствие
ЕС декларацията за съответствие по член 47 съдържа цялата посочена по-долу информация:
1. Наименование и вид на системата с ИИ и всяка допълнителна недвусмислена
справочна информация, позволяваща идентифициране и проследимост на системата
с ИИ;
2. Име и адрес на доставчика или, когато е приложимо, на неговия упълномощен
представител;
3. Заявление, че ЕС декларацията за съответствие, посочена в член 47, е изготвена
единствено на отговорността на доставчика;
4. Заявление, че системата с ИИ е в съответствие с настоящия регламент и ако е
приложимо, с всяко друго съответно право на Съюза, което предвижда изготвянето
на ЕС декларацията за съответствие, посочена в член 47;
5. Когато дадена система с ИИ включва обработване на лични данни – декларация,
че тази система с ИИ е в съответствие с регламенти (ЕС) 2016/679 и (ЕС)
2018/1725 и Директива (ЕС) 2016/680;
6. Позовавания на всички използвани съответни хармонизирани стандарти или на всяка
друга обща спецификация, по отношение на която се декларира съответствие;
7. Когато е приложимо, наименование и идентификационен номер на нотифицирания
орган, описание на извършената процедура за оценяване на съответствието и
идентификация на издадения сертификат;
8. Място и дата на издаване на декларацията, име и длъжност на лицето, което я е
подписало, както и указание за кого или от чие име е подписало това лице, и подпис.
440/463
BG


key: chroma:document
string_value:
ПРИЛОЖЕНИЕ VI
Процедура за оценяване на съответствието въз основа на вътрешен контрол
1. Процедурата за оценяване на съответствието въз основа на вътрешен контрол е
процедурата за оценяване на съответствието въз основа на точки 2, 3 и 4.
2. Доставчикът проверява дали установената система за управление на качеството е в
съответствие с изискванията по член 17.
3. Доставчикът проверява информацията, съдържаща се в техническата документация,
за да оцени съответствието на системата с ИИ с приложимите съществени
изисквания, определени в глава III, раздел 2.
4. Доставчикът също така проверява дали процесът на проектиране и разработване на
системата с ИИ и нейният мониторинг след пускането на пазара по член 72 са в
съответствие с техническата документация.
441/463
BG


key: chroma:document
string_value:
ПРИЛОЖЕНИЕ VII
Съответствие въз основа на оценка на системата за управление на качеството
и оценка на техническата документация
1. Въведение
Съответствие въз основа на оценка на системата за управление на качеството и
оценка на техническата документация е процедурата за оценяване на съответствието
въз основа на точки 2—5.
2. Преглед
Одобрената система за управление на качеството за проектирането, разработването и
изпитването на системи с ИИ съгласно член 17 се разглежда в съответствие с точка 3
и подлежи на надзор съгласно точка 5. Техническата документация на системата с
ИИ се проверява в съответствие с точка 4.
3. Система за управление на качеството
3.1. Заявлението на доставчика включва:
a) името и адреса на доставчика, а в случаите, когато заявлението е подадено от
упълномощен представител, също и неговото име и адрес;
442/463
BG


key: chroma:document
string_value:
б) списъка на системите с ИИ, обхванати от една и съща система за управление на
качеството;
в) техническата документация за всяка система с ИИ, обхваната от една и съща
система за управление на качеството;
г) документацията относно системата за управление на качеството, която
обхваща всички аспекти, изброени в член 17;
д) описание на въведените процедури, за да се гарантира, че системата за
управление на качеството продължава да бъде адекватна и ефективна;
е) писмена декларация, че същото заявление не е било подавано до друг
нотифициран орган.
3.2. Системата за управление на качеството се оценява от нотифицирания орган, който
определя дали тя отговаря на изискванията по член 17.
Решението се съобщава на доставчика или на неговия упълномощен представител.
Уведомлението съдържа заключенията от оценката на системата за управление на
качеството и мотивираното решение от оценката.
3.3. Одобрената система за управление на качеството продължава да се прилага и
поддържа от доставчика така, че да продължи да бъде адекватна и ефикасна.
443/463
BG


key: chroma:document
string_value:
3.4. Доставчикът уведомява нотифицирания орган за всяка планирана промяна в
одобрената система за управление на качеството или в списъка на системите с ИИ,
обхванати от нея.
Предложените промени се разглеждат от нотифицирания орган, който решава дали
променената система за управление на качеството продължава да отговаря на
изискванията по точка 3.2, или се налага ново оценяване.
Нотифицираният орган съобщава решението си на доставчика. Уведомлението
съдържа заключенията от разглеждането на промените и мотивираното решение от
оценката.
4. Контрол на техническата документация.
4.1. В допълнение към заявлението по точка 3 доставчикът подава заявление до
нотифициран орган по негов избор за оценка на техническата документация,
свързана със системата с ИИ, която доставчикът възнамерява да пусне на пазара или
да пусне в действие и която е обхваната от системата за управление на качеството по
точка 3.
4.2. Заявлението включва:
a) името и адреса на доставчика;
б) писмена декларация, че същото заявление не е било подавано до друг
нотифициран орган;
в) техническата документация по приложение IV.
444/463
BG


key: chroma:document
string_value:
4.3. Техническата документация се разглежда от нотифицирания орган. Когато е
приложимо и в рамките на необходимото за изпълнение на задачите му,
нотифицираният орган получава пълен достъп до наборите от използвани
обучителни, валидационни и изпитвателни данни, включително, когато е
целесъобразно и при наличие на гаранции за сигурността, чрез API или други
подходящи технически средства и инструменти, позволяващи дистанционен
достъп.
4.4. При разглеждането на техническата документация нотифицираният орган може да
изиска доставчикът да предостави допълнителни доказателства или да извърши
допълнителни изпитвания, за да даде възможност за правилно оценяване на
съответствието на системата с ИИ с изискванията, установени в глава III, раздел 2.
Когато нотифицираният орган не е удовлетворен от изпитванията, проведени от
доставчика, самият той провежда директно подходящи изпитвания, както е
целесъобразно.
4.5. Когато е необходимо за оценяване на съответствието на високорисковата система с
ИИ с изискванията по глава III, раздел 2, след като всички други разумни начини за
проверка на съответствието са били изчерпани или са се оказали
недостатъчни, и при обосновано искане, на нотифицирания орган се предоставя и
достъп до учебните и обучените модели на системата с ИИ, включително
съответните параметри на модела. По отношение на този достъп се прилага
съществуващото право на Съюза относно защитата на интелектуалната
собственост и търговските тайни.
445/463
BG


key: chroma:document
string_value:
4.6. Решението на нотифицирания орган се съобщава на доставчика или на неговия
упълномощен представител. Уведомлението съдържа заключенията от оценката на
техническата документация и мотивираното решение от оценката.
Когато системата с ИИ е в съответствие с изискванията, установени в глава III,
раздел 2, нотифицираният орган издава сертификат на Съюза за оценяване на
техническата документация. В сертификата се указват името и адресът на
доставчика, заключенията от разглеждането, условията (ако има такива) за неговата
валидност и необходимите данни за идентифициране на системата с ИИ.
Сертификатът и приложенията към него съдържат цялата необходима информация,
за да може да се оцени съответствието на системата с ИИ и да се даде възможност за
контрол на системата с ИИ по време на използването ѝ, когато е приложимо.
Когато системата с ИИ не съответства на изискванията, установени в глава III,
раздел 2, нотифицираният орган отказва да издаде сертификат на Съюза за
оценяване на техническата документация и информира заявителя за това, като
подробно описва причините за отказа си.
446/463
BG


key: chroma:document
string_value:
Когато системата с ИИ не отговаря на изискването, свързано с данните, използвани
за нейното обучение, е необходимо повторно обучение на системата с ИИ преди
подаването на заявление за ново оценяване на съответствието. В този случай
мотивираното решение от оценката, с което нотифицираният орган отказва да издаде
сертификат на Съюза за оценяване на техническата документация, съдържа
конкретни съображения относно качествените данни, използвани за обучение на
системата с ИИ, по-специално относно причините за несъответствието.
4.7. Всяка промяна в системата с ИИ, която би могла да засегне съответствието на
системата с ИИ с изискванията или предназначението ѝ, се оценява от
нотифицирания орган, който е издал сертификата на Съюза за оценяване на
техническата документация. Доставчикът информира този нотифициран орган за
намерението си да въведе някоя от горепосочените промени или ако узнае по друг
начин за настъпването на такива промени. Нотифицираният орган оценява
планираните промени и решава дали те изискват ново оценяване на съответствието в
съответствие с член 43, параграф 4, или въпросът може да бъде решен чрез
допълнение към сертификата на Съюза за оценяване на техническата документация.
В последния случай нотифицираният орган оценява промените, уведомява
доставчика за своето решение и ако промените са одобрени, издава на доставчика
допълнение към сертификата на Съюза за оценяване на техническата документация.
447/463
BG


key: chroma:document
string_value:
5. Надзор на одобрената система за управление на качеството.
5.1. Целта на надзора, осъществяван от нотифицирания орган по точка 3, е да се
гарантира, че доставчикът спазва надлежно реда и условията на одобрената система
за управление на качеството.
5.2. За целите на оценяването доставчикът разрешава на нотифицирания орган достъп до
помещенията, в които се извършват проектирането, разработването и изпитването на
системите с ИИ. Освен това доставчикът споделя с нотифицирания орган цялата
необходима информация.
5.3. Нотифицираният орган периодично извършва одити, за да се увери, че доставчикът
поддържа и прилага системата за управление на качеството, и предоставя на
доставчика доклад от одита. В контекста на тези одити нотифицираният орган може
да извършва допълнителни изпитвания на системите с ИИ, за които е издаден
сертификат на Съюза за оценяване на техническата документация.
448/463
BG


key: chroma:document
string_value:
ПРИЛОЖЕНИЕ VIII
Информация, която се подава при регистрацията на
високорискови системи с ИИ в съответствие с член 49
Раздел А – Информация, която се подава от доставчиците на високорискови системи с
ИИ в съответствие с член 49, параграф 1
Следната информация се предоставя и след това се актуализира по отношение на
високорисковите системи с ИИ, които се регистрират в съответствие с член 49, параграф 1:
1. Име, адрес и данни за контакт на доставчика;
2. Когато предоставянето на информация се извършва от друго лице от името на
доставчика — име, адрес и данни за контакт на това лице;
3. Име, адрес и данни за контакт на упълномощения представител, когато е
приложимо;
4. Търговско наименование на системата с ИИ и всяка допълнителна недвусмислена
справочна информация, позволяваща идентифиране и проследимост на системата с
ИИ;
5. Описание на предназначението на системата с ИИ и на компонентите и
функциите, поддържани чрез тази система с ИИ;
6. Основно и кратко описание на информацията, използвана от системата
(данни, входящи данни), и нейната работна логика;
449/463
BG


key: chroma:document
string_value:
7. Статус на системата с ИИ (на пазара или в действие; вече не се пуска на пазара/не е в
действие, иззета);
8. Вид, номер и дата на изтичане на валидността на сертификата, издаден от
нотифицирания орган, и наименование или идентификационен номер на този
нотифициран орган, когато е приложимо;
9. Сканирано копие на сертификата по точка 8, когато е приложимо;
10. Държавите членки, в които системата с ИИ е била пусната на пазара, пусната в
действие или предоставена в Съюза;
11. Копие на ЕС декларацията за съответствие по член 47;
12. Електронни инструкции за употреба; тази информация не се предоставя за
високорискови системи с ИИ в правоохранителната област или в областите на
управлението на миграцията, убежището и граничния контрол, посочени в
приложение III, точки 1, 6 и 7.
13. Уеб адрес (URL) за допълнителна информация (незадължително).
450/463
BG


key: chroma:document
string_value:
Раздел Б – Информация, която се подава от доставчиците на високорискови системи с
ИИ в съответствие с член 49, параграф 2
Следната информация се предоставя и след това се актуализира по отношение на
системите с ИИ, които се регистрират в съответствие с член 49, параграф 2:
1. Име, адрес и данни за контакт на доставчика;
2. Когато предоставянето на информация се извършва от друго лице от името на
доставчика — име, адрес и данни за контакт на това лице;
3. Име, адрес и данни за контакт на упълномощения представител, когато е
приложимо;
4. Търговско наименование на системата с ИИ и всяка допълнителна
недвусмислена справочна информация, позволяваща идентифициране и
проследимост на системата с ИИ;
5. Описание на предназначението на системата с ИИ;
6. Условието или условията съгласно член 6, параграф 3, въз основа на които се
счита, че системата с ИИ не е високорискова;
7. Кратко обобщение на основанията, въз основа на които системата с ИИ не се
счита за високорискова при прилагането на процедурата по член 6, параграф 3;
8. Статус на системата с ИИ (на пазара или в действие; вече не се пуска на
пазара/не е в действие, иззета);
9. Държави членки, в които системата с ИИ е била пусната на пазара, пусната в
действие или предоставена в Съюза.
451/463
BG


key: chroma:document
string_value:
Раздел В – Информация, която се подава от внедрителите на високорискови системи с
ИИ в съответствие с член 49, параграф 3
Следната информация се предоставя и след това се актуализира по отношение на
високорисковите системи с ИИ, които се регистрират в съответствие с член 49:
1. Име, адрес и данни за контакт на внедрителя;
2. Име, адрес и данни за контакт на всяко лице, което подава информация от
името на внедрителя;
3. Уеб адрес (URL) на вписването на системата с ИИ в базата данни на ЕС от
нейния доставчик;
4. Обобщение на констатациите от оценката на въздействието върху основните
права, извършена в съответствие с член 27;
5. Обобщение на оценката на въздействието върху защитата на данните,
извършена в съответствие с член 35 от Регламент (ЕС) 2016/679 или член 27 от
Директива (ЕС) 2016/680, както е посочено в член 26, параграф 8 от настоящия
регламент, когато е приложимо.
452/463
BG


key: chroma:document
string_value:
ПРИЛОЖЕНИЕ IX
Информация, която се подава при регистрацията на високорисковите системи с ИИ,
изброени в приложение III, във връзка с изпитване в реални условия в съответствие с
член 60
Във връзка с изпитването в реални условия, което се регистрира в съответствие с
член 60, се предоставя и впоследствие се актуализира следната информация:
1. Уникален единен идентификационен номер в рамките на Съюза на изпитването
в реални условия;
2. Име и данни за контакт на доставчика или потенциалния доставчик и на
внедрителите, участващи в изпитването в реални условия;
3. Кратко описание на системата с ИИ, нейното предназначение и друга
информация, необходима за идентифицирането на системата;
4. Обобщение на основните характеристики на плана за изпитване в реални
условия;
5. Информация за спирането или прекратяването на изпитването в реални
условия.
453/463
BG


key: chroma:document
string_value:
ПРИЛОЖЕНИЕ X
Законодателни актове на Съюза относно широкомащабни информационни системи в
пространството на свобода, сигурност и правосъдие
1. Шенгенска информационна система
a) Регламент (ЕС) 2018/1860 на Европейския парламент и на Съвета от
28 ноември 2018 г. за използването на Шенгенската информационна система за
целите на връщането на незаконно пребиваващи граждани на трети държави
(ОВ L 312, 7.12.2018 г., стр. 1).
б) Регламент (ЕС) 2018/1861 на Европейския парламент и на Съвета от
28 ноември 2018 г. за създаването, функционирането и използването на
Шенгенската информационна система (ШИС) в областта на граничните
проверки, за изменение на Конвенцията за прилагане на Споразумението от
Шенген и за изменение и отмяна на Регламент (ЕО) № 1987/2006 (OB L 312,
7.12.2018 г., стр. 14).
в) Регламент (ЕС) 2018/1862 на Европейския парламент и на Съвета от
28 ноември 2018 г. за създаването, функционирането и използването на
Шенгенската информационна система (ШИС) в областта на полицейското
сътрудничество и съдебното сътрудничество по наказателноправни въпроси, за
изменение и отмяна на Решение 2007/533/ПВР на Съвета и за отмяна на
Регламент (ЕО) № 1986/2006 на Европейския парламент и на Съвета и Решение
2010/261/ЕС на Комисията (ОВ L 312, 7.12.2018 г., стр. 56).
454/463
BG


key: chroma:document
string_value:
2. Визова информационна система
a) Регламент (ЕС) 2021/1133 на Европейския парламент и на Съвета от 7 юли
2021 г. за изменение на регламенти (ЕС) № 603/2013, (ЕС) 2016/794,
(ЕС) 2018/1862, (ЕС) 2019/816 и (ЕС) 2019/818 по отношение на
установяването на условията за достъп до други информационни системи на
ЕС за целите на Визовата информационна система (ОВ L 248, 13.7.2021 г.,
стр. 1).
б) Регламент (ЕС) 2021/1134 на Европейския парламент и на Съвета от 7 юли
2021 г. за изменение на регламенти (ЕО) № 767/2008, (ЕО) № 810/2009,
(ЕС) 2016/399, (ЕС) 2017/2226, (ЕС) 2018/1240, (ЕС) 2018/1860, (ЕС) 2018/1861,
(ЕС) 2019/817 и (ЕС) 2019/1896 на Европейския парламент и на Съвета и за
отмяна на решения 2004/512/ЕО и 2008/633/ПВР на Съвета за целите на
реформирането на Визовата информационна система (ОВ L 248, 13.7.2021 г.,
стр. 11).
3. Евродак
Регламент (ЕС) 2024/… на Европейския парламент и на Съвета от … за създаване на
системата Евродак за сравняване на биометрични данни с цел ефективно прилагане
на регламенти (ЕС) ▌…/… ▌и (ЕС) ▌…/… на Европейския парламент и на Съвета
и на Директива 2001/55/ЕО на Съвета и установяване на самоличността на
незаконно пребиваващи граждани на трета държава и лица без гражданство и
относно искания за сравняване с данните в Евродак, отправени от правоприлагащите
органи на държавите членки и Европол за целите на правоприлагането, за изменение
на регламенти (ЕС) 2018/1240 и (ЕС) 2019/818 на Европейския парламент и на
Съвета и за отмяна на Регламент (ЕС) № 603/2013 на Европейския парламент и на
Съвета
+.
455/463
BG


key: chroma:document
string_value:
4. Система за влизане/излизане
Регламент (ЕС) 2017/2226 на Европейския парламент и на Съвета от 30 ноември
2017 г. за създаване на Система за влизане/излизане (СВИ) с цел регистриране на
данните относно влизането и излизането и данните относно отказа за влизане на
граждани на трети страни, преминаващи външните граници на държавите членки, за
определяне на условията за достъп до СВИ за целите на правоприлагането и за
изменение на Конвенцията за прилагане на Шенгенското споразумение и регламенти
(ЕО) № 767/2008 и (ЕС) № 1077/2011 (ОВ L 327, 9.12.2017 г., стр. 20).
5. Система на ЕС за информация за пътуванията и разрешаването им
a) Регламент (ЕС) 2018/1240 на Европейския парламент и на Съвета от
12 септември 2018 г. за създаване на Европейска система за информация за
пътуванията и разрешаването им (ETIAS) и за изменение на регламенти
(ЕС) № 1077/2011, (ЕС) № 515/2014, (ЕС) 2016/399, (ЕС) 2016/1624 и
(ЕС) 2017/2226 (ОВ L 236, 19.9.2018 г., стр. 1).
б) Регламент (ЕС) 2018/1241 на Европейския парламент и на Съвета от
12 септември 2018 г. за изменение на Регламент (ЕС) 2016/794 за целите на
създаването на Европейска система за информация за пътуванията и
разрешаването им (ETIAS) (ОВ L 236, 19.9.2018 г., стр. 72).
 ОВ: моля, въведете в заглавието номера на регламента, съдържащ се в документ PE-
CONS 21/24 (2020/0279 (COD)) [Регламент относно управлението на убежището и
миграцията].
 ОВ: моля, въведете в заглавието номера на регламента, съдържащ се в документ PE-
CONS 18/24 (2016/0225 (COD)) [Регламент относно презаселването].
+ ОВ: Моля, впишете в текста номера на регламента, съдържащ се в документ PE-
CONS 15/24 (2016/0132(COD), и добавете номера, датата, заглавието и данните за
публикацията в ОВ на посочения регламент в бележката под линия.
456/463
BG


key: chroma:document
string_value:
6. Европейска информационна система за съдимост за граждани на трети държави и
лица без гражданство
Регламент (ЕС) 2019/816 на Европейския парламент и Съвета от 17 април 2019 г. за
създаване на централизирана система за установяване на държавите членки,
разполагащи с информация за присъди срещу граждани на трети държави и лица без
гражданство (ECRIS-TCN), с цел допълване на Европейската информационна
система за съдимост и за изменение на Регламент (ЕС) 2018/1726 (ОВ L 135,
22.5.2019 г., стр. 1).
7. Оперативна съвместимост
a) Регламент (ЕС) 2019/817 на Европейския парламент и на Съвета от 20 май
2019 г. за създаване на рамка за оперативна съвместимост между
информационните системи на ЕС в областта на границите и визите и за
изменение на регламенти (ЕО) № 767/2008, (ЕС) 2016/399, (ЕС) 2017/2226,
(ЕС) 2018/1240, (ЕС) 2018/1726 и (ЕС) 2018/1861 на Европейския парламент
и на Съвета и на решения 2004/512/ЕО и 2008/633/ПВР на Съветавизите
(ОВ L 135, 22.5.2019 г., стр. 27).
б) Регламент (ЕС) 2019/818 на Европейския парламент и на Съвета от 20 май
2019 г. за създаване на рамка за оперативна съвместимост между
информационните системи на ЕС в областта на полицейското и съдебното
сътрудничество, убежището и миграцията и за изменение на регламенти
(ЕС) 2018/1726, (ЕС) 2018/1862 и (ЕС) 2019/816 (ОВ L 135, 22.5.2019 г.,
стр. 85).
457/463
BG


key: chroma:document
string_value:
ПРИЛОЖЕНИЕ XI
Техническа документация по член 53, параграф 1, буква а) – техническа документация за
доставчиците на модели на ИИ с общо предназначение
Раздел 1
Информация, която се предоставя от всички доставчици на модели на ИИ с общо
предназначение
Техническата документация по член 53, параграф 1, буква а) съдържа най-малко
следната информация, както е целесъобразно за размера и рисковия профил на модела:
1. Общо описание на модела на ИИ с общо предназначение, включително:
a) задачите, които моделът е предназначен да изпълнява, и вида и
естеството на системите с ИИ, в които той може да бъде интегриран;
б) приложимите политики за приемливо използване;
в) датата на пускане и методите на разпространение;
г) архитектурата и броя на параметрите;
д) вида (например текст, изображение) и формата на входящите и
изходящите данни;
е) лицензът.
458/463
BG


key: chroma:document
string_value:
2. Подробно описание на елементите на модела, посочени в точка 1, и
съответната информация за процеса на разработване, включително следните
елементи:
a) техническите средства (например инструкции за употреба,
инфраструктура, инструменти), необходими за интегрирането на модела
на ИИ с общо предназначение в системите с ИИ;
б) проектните спецификации на модела и процеса на обучение, включително
методологии и техники за обучение, ключовите проектни решения,
включително обосновката и направените допускания; какво е проектиран
да оптимизира моделът и адекватността на различните параметри,
доколкото е приложимо;
в) информация относно данните, използвани за обучение, изпитване и
валидиране, когато е приложимо, включително вида и произхода на
данните и методиките за поддържане (например почистване, филтриране
и т.н.), броя на данните, техния обхват и основни характеристики; как са
получени и подбрани данните, както и всички други мерки за откриване на
непригодност на източниците на данни и методите за откриване на
установима предубеденост, когато е приложимо;
459/463
BG


key: chroma:document
string_value:
г) изчислителните ресурси, използвани за обучение на модела (например брой
операции с плаваща запетая), времето за обучение и други съответни
подробности, свързани с обучението;
д) известно или прогнозно енергопотребление на модела.
По отношение на буква д), когато енергопотреблението на модела е неизвестно,
енергопотреблението може да се основава на информация за използваните
изчислителни ресурси.
Раздел 2
Допълнителна информация, която се предоставя от доставчиците на модели на ИИ с
общо предназначение със системен риск
1. Подробно описание на стратегиите за оценка, включително резултатите от
оценката, въз основа на наличните протоколи и инструменти за публична
оценка или други методологии за оценка. Стратегиите за оценка включват
критерии за оценка, показатели и методология за определяне на ограниченията.
2. Когато е приложимо, подробно описание на мерките, въведени с цел провеждане
на вътрешно и/или външно състезателно изпитване (например техники за
проверка), адаптиране на модела, включително подравняване и фино регулиране.
3. Когато е приложимо, подробно описание на архитектурата на системата, в
което се обяснява как софтуерните компоненти се надграждат или допълват
взаимно и как се интегрират в цялостната обработка.
460/463
BG


key: chroma:document
string_value:
ПРИЛОЖЕНИЕ XII
Информация за прозрачността, посочена в член 53, параграф 1, буква б)
– техническа документация за доставчиците на модели на ИИ с общо предназначение
за доставчици надолу по веригата, които интегрират модела в своята система с ИИ
Информацията, посочена в член 53, параграф 1, буква б), обхваща най-малкото
следните елементи:
1. Общо описание на модела на ИИ с общо предназначение, включително:
a) задачите, които моделът е предназначен да изпълнява, и вида и
естеството на системите с ИИ, в които може да бъде интегриран;
б) приложимите политики за приемливо използване;
в) датата на пускане и методите на разпространение;
г) как моделът взаимодейства или може да се използва за взаимодействие с
хардуер или софтуер, който не е част от самия модел, когато е
приложимо;
д) версиите на съответния софтуер, свързани с използването на модела на
ИИ с общо предназначение, когато е приложимо;
461/463
BG


key: chroma:document
string_value:
е) архитектурата и броя на параметрите;
ж) вида (например текст, изображение) и формата на входящите и
изходящите данни;
з) лицензът за модела.
2. Описание на елементите на модела и на процеса за неговото разработване,
включително:
a) техническите средства (например инструкции за употреба,
инфраструктура, инструменти), необходими за интегрирането на модела
на ИИ с общо предназначение в системите с ИИ;
б) вида (например текст, изображение и т.н.) и формата на входящите и
изходящите данни и техния максимален размер (например дължина на
контекстуалния прозорец и др.);
в) информация за данните, използвани за обучение, изпитване и валидиране,
когато е приложимо, включително вида и произхода на данните и
методиките за поддържане.
462/463
BG


key: chroma:document
string_value:
ПРИЛОЖЕНИЕ XIII
Критерии за определянето на модели на ИИ с общо предназначение
със системен риск по член 51
За да определи, че даден модел на ИИ с общо предназначение има възможности или
въздействие, равностойни на посочените в член 51, параграф 1, буква а),
Комисията взема предвид следните критерии:
a) броя на параметрите на модела;
б) качеството или размера на набора от данни, например измерени чрез
токени;
в) обема на изчисленията, използвани за обучение на модела, измерен в брой
операции с плаваща запетая или посочен чрез комбинация от други
променливи, като например прогнозни разходи за обучение, прогнозно
време, необходимо за обучението, или прогнозно потребление на енергия за
обучението;
г) входните и изходните параметри на модела, например текст към текст
(големи езикови модели), текст към изображение, мултимодалност и
прагове, съобразени с най-съвременните технически постижения, за
определяне на възможностите с голямо въздействие за всеки вид
параметри, както и конкретния вид входящи и изходящи данни (например
биологични секвенции);
д) сравнителните показатели и оценките на способностите на модела,
включително като се вземат предвид броят на задачите без допълнително
обучение, адаптивността за изучаване на нови, различни задачи, степента
му на автономност и мащабируемост, инструментите, до които той има
достъп;
е) дали оказва силно въздействие върху вътрешния пазар поради своя обхват,
което се предполага, когато е бил предоставен на най-малко 10 000
регистрирани бизнес ползватели, установени в Съюза;
ж) броя на регистрираните крайни ползватели.
463/463
BG


